സൗദിയിൽ റീലീസ് ചെയുന്ന ആദ്യ മമ്മൂട്ടി ചിത്രമാകാൻ ഉണ്ട !! ആവേശത്തോടെ പ്രവാസി മലയാളികൾ\nBy Ecorner on June 18, 2019 Malayalam Article\nസൗദിയിൽ റീലീസ് ചെയ്യുന്ന ആദ്യ മമ്മൂട്ടി ചിത്രമാകാൻ ഒരുങ്ങുകയാണ് ഉണ്ട. ഖാലിദ് റഹ്മാൻ സംവിധാനം ചെയ്ത ചിത്രം മികച്ച അഭിപ്രായമാണ് നേടുന്നത്. ചിത്രത്തിന്റർ സൗദിയിലേക്കുള്ള വരവ് ആഘോഷമാക്കാൻ ഒരുങ്ങുകയാണ് ആരാധകരായ പ്രവാസികൾ. സൗദിയിൽ സിനിമകൾക്ക് ഉണ്ടായിരുന്ന വിലക്ക് മാറ്റിയതിനെ തുടർന്ന് അവിടെ സിനിമകൾ പ്രദർശനത്തിന് എത്തിയിരുന്നു. മൂന്നര പതിറ്റാണ്ടിനു ശേഷം സൗദിയിൽ പ്രദർശിപ്പിക്കുന്ന ആദ്യ മലയാള ചിത്രമെന്ന നേട്ടം നേടിയത് ലൂസിഫർ ആണ്. ഇത്ര നാളും ടോറെന്റിലും ടെലിഗ്രാമിലും ഒക്കെ സിനിമകൾ കണ്ടു ആശ്വാസമടക്കിയിരുന്ന സൗദിയിലെ മലയാളികൾക്ക് […]\nഓരോ പ്രകടനത്തിലും ഹൃദയം കീഴടക്കുന്ന അഭിനയ തികവ്!!!ഷൈൻ നിങ്ങളൊരു മാന്ത്രികൻ തന്നെയാണ്\nBy Ecorner on June 17, 2019 Malayalam Article\nകുറച്ചു നാൾ മുൻപ് വരെ പത്രങ്ങളിലെയും അഭിനവ ഓൺലൈൻ മാധ്യമങ്ങളിലെയും സെൻസേഷണൽ തലക്കെട്ടുകളിൽ ഒന്നായിരുന്നു അയാൾ. കൊക്കയ്ൻ കേസിന്റെ പേരിൽ എല്ലാവരിൽ നിന്ന് കുറ്റപ്പെടുത്തലുകൾ കേട്ടപ്പോൾ അവരാരും വിചാരിച്ചു കാണില്ല വർത്തമാന കാലത് അയാളുടെ പ്രകടങ്ങൾക്ക് കൈയടിക്കേണ്ടി വരുമെന്ന്. അതെ ഷൈൻ ടോം ചാക്കോയുടെ സമീപകാല പ്രകടനങ്ങൾ അയാളുടെ ഭൂതകാലത്തെ, കളിയാക്കിയ ആളുകളെ എല്ലാം കൊഞ്ഞനം കുത്തി കാണിക്കുകയാണ്. ഒന്നിന് പുറകെ ഒന്നെന്ന രീതിയിൽ ഇഷ്ഖും ഉണ്ടയും.. ഇശ്‌ഖിലെ ആൽവിനും ഉണ്ടയിലെ ജോജോ സാംസണും എല്ലാം അടിവരയിട്ട് […]\nലുസിഫെറിലെ മോഹൻലാലിൻറെ ആക്ഷൻ രംഗങ്ങളുടെ മേക്കിങ് വീഡിയോ\nലൂസിഫർ പ്രിത്വിരാജിന്റെ ആദ്യ സംവിധാന സംരഭം, മോഹൻലാൽ നായകനാകുന്നു. ഹൈപിനും മുകളിൽ തന്നെയാണ് ലൂസിഫർ റീലിസിനു ശേഷം പ്രകടനം നടത്തിയത്. ലൂസിഫർ മലയാളത്തിലെ ഇൻഡസ്ട്രിയൽ റെക്കോർഡുകൾ തകർത്തു മുന്നേറിയപ്പോൾ ആരാധകരും ഏറെ സന്തോഷിച്ചു. മോഹൻലാലിനൊപ്പം ആദ്യമായി പ്രിത്വി അഭിനയിക്കുന്നു എന്ന പ്രത്യേകതയും ലൂസിഫറിനുണ്ട്. സയ്ദ് മസൂദ് എന്ന കഥാപാത്രം ചെറുതാണെങ്കിലും ഏറെ പ്രാധാന്യമുള്ളതാണ്. ലൂസിഫറിന്റെ രണ്ടാം ഭാഗം വരുമെന്ന പ്രതീക്ഷയിൽ തന്നെയാണ് ആരാധകർ. ചിത്രത്തിന്റെ രണ്ടാം ഭാഗം അണിയറയിൽ ഒരുങ്ങുകയാണ് എന്നുള്ള സൂചനകൾ പ്രിത്വിരാജും തിരക്കഥാകൃത് മുരളി […]\nകീർത്തി സുരേഷിന്റ പുതിയ രൂപം കണ്ടു ഞെട്ടി ആരാധകർ\nഗീതാഞ്ജലി എന്ന ചിത്രത്തിലൂടെ അരങ്ങേറ്റം കുറിച്ച താരമാണ് കീർത്തി സുരേഷ്. പഴയകാല നടി മേനക സുരേഷിന്റെ മകളാണ് കീർത്തി. മലയാളത്തിൽ അധികം ചിത്രങ്ങളിൽ അഭിനയിച്ചില്ലെങ്കിലും തമിഴിലും തെലുങ്കിലും തിരക്കേറിയ നായികയായി മാറി. താരത്തിന്റെ ഡേറ്റിനു നിർമ്മാതാക്കൾ കാത്തു നിൽക്കുന്ന അവസ്ഥയാണ് ഇപ്പോൾ ഉള്ളത്. 26 വയസുള്ള താരം ഇപ്പോൾ മലയാളത്തിൽ വീണ്ടും എത്തുന്നുണ്ട്, കുഞ്ഞാലിമരക്കാർ അറബിക്കടലിന്റെ സിംഹം എന്ന പ്രിയൻ ചിത്രത്തിലൂടെ ആണ് കീർത്തി തിരികെ മലയാളത്തിൽ എത്തുന്നത്. ശരീരഭാരം കുറച്ചു പല നടിമാരും നമ്മളെ ഞെട്ടിച്ചിട്ടുണ്ട് […]\n« Previous 1 …34567… 2,117 Next »


ബാഴ്സയുടെ മാൽക്കത്തിന് ഗതികേട് ; ഇനി റഷ്യയിൽ ബൂട്ട് കെട്ടും\nബാഴ്സയുടെ ബ്രസീലിയൻ താരം മാൽക്കത്തിനെ സ്വന്തമാക്കി സെനിത് സെയിന്റ് പീറ്റേഴ്‌സ്ബർഗ്. 2018 ൽ 41 മില്യൺ യൂറോ കൊടുത്തു ഫ്രഞ്ച് ക്ലബായ ബോർഡ്ഓക്സിൽ നിന്ന് ബാഴ്സ ഭാവി വാഗ്ദാനം എന്ന് പറഞ്ഞു സ്വന്തമാക്കിയ താരമാണ് മാൽകം ഫിലിപ്പെ സിൽവ. എന്നാൽ മെസ്സിയും സുവാരസും കൂട്ടീഞ്ഞോയും ടെമ്പേലെയും അടങ്ങിയ ബാഴ്സയുടെ ആയുധപ്പുരയിൽ മാൽകം തഴയപ്പെടുകയുണ്ടായി. മാനേജർ വാൾവരെടെ ഒരിക്കൽ പോലും പ്രധാന മത്സരങ്ങളിൽ അദ്ദേഹത്തെ തന്റെ പദ്ധതിയിൽ ഉൾപ്പെടുത്തിയിട്ടില്ല. ഇപ്പോൾ ഗ്രീസ്മാന്റെ വരവ് കൂടി ആയപ്പോൾ അദ്ദേഹത്തിന് പുറത്തേക്കുള്ള വാതിൽ തുറക്കുകയായിരുന്നു. 36 മില്യൺ യൂറോയാണ് ബാഴ്സക്ക് സെനിത് താരത്തിനെ വാങ്ങിച്ചതിനു നൽകുക.\nപക്ഷെ മാൽകം അതിലും നല്ല ക്ലബ് അർഹിക്കുന്നു എന്നൊരു തോന്നൽ. കഴിഞ്ഞ സീസൺ ബാഴ്സയിൽ പോകാതെ മറ്റേതു ക്ലബ്ബിൽ പോയിരുന്നെങ്കിലും മികച്ച ഇമ്പാക്ട് ഉണ്ടാക്കാൻ അദ്ദേഹത്തിന് സാധിക്കുമായിരുന്നു. ബാഴ്സയിൽ പോയി ഭാവി അനിശ്ചിതത്വത്തിൽ ആയ മറ്റൊരു താരമായി അദ്ദേഹം മാറി. കഴിഞ്ഞ വര്ഷം റോമയുമായി വാക്കാൽ കരാർ ഉറപ്പിച്ച മാൽകം അവസാന നിമിഷമാണ് ചുവടു മാറ്റി ബാഴ്സയിൽ എത്തിയത്. അതിന് പക്ഷെ അദ്ദേഹത്തിന് തന്റെ ഒരു വര്ഷം ബലി കഴിപ്പിക്കേണ്ടി വന്നു.\nഎന്നാൽ വെറും 22 വയസ്സ് മാത്രമേ പ്രായമുള്ളൂ എന്നുള്ളത് അദ്ദേഹത്തിന് ഗുണം ചെയ്യും. ഈ കളിക്കാരന്റെ നല്ല നാളുകൾ വരാൻ ഇരിക്കുന്നതെ ഉള്ളു. അസാമാന്യ വേഗതയുള്ള മാൽകം റഷ്യൻ വമ്പൻമാർക്ക് മുതൽക്കൂട്ടാകും. ഭാവിയിൽ ഇറ്റാലിയൻ ലീഗിലെയോ ഇംഗ്ലീഷ് ലീഗിലെയോ മുൻനിര ക്ലബ്ബുകളിൽ ഈ ബ്രസീലുകാരനെ കണ്ടാൽ അതിശയിക്കാനില്ല.


UUKMA News രണ്ട് ഡോസിന് 4400 രൂപ; പൊതുജനങ്ങൾക്ക് വാക്സിൻ വിതരണവുമായി ചൈനീസ് നഗരം - UUKMA News രണ്ട് ഡോസിന് 4400 രൂപ; പൊതുജനങ്ങൾക്ക് വാക്സിൻ വിതരണവുമായി ചൈനീസ് നഗരം - UUKMA News\nരണ്ട് ഡോസിന് 4400 രൂപ; പൊതുജനങ്ങൾക്ക് വാക്സിൻ വിതരണവുമായി ചൈനീസ് നഗരം\nതായ്പേയ്: ചൈന അവരുടെ പരീക്ഷണാടിസ്ഥാനത്തിലുള്ള കോവിഡ് വാക്സിൻ കൂടുതൽ പേർക്ക് നൽകാനൊരുങ്ങുന്നു. ഫലപ്രാപ്തിയും സുരക്ഷിതത്വവും ഉറപ്പുവരുത്തുന്നതിന് മുമ്പാണ് വാക്സിൻ ജനങ്ങൾക്ക് നൽകാൻ പോകുന്നത്. ചൈനയിലെ നഗരമായ ജിയാസിങ്ങിലുള്ള ജനങ്ങൾക്ക് ചൈനീസ് ഭരണകൂടത്തിെൻറ കീഴിലുള്ള സിനോവാക് ബയോടെക് നിർമിച്ചുകൊണ്ടിരിക്കുന്ന വാക്സിൻ നൽകുമെന്നാണ് പ്രഖ്യാപിച്ചിരിക്കുന്നത്. ഡബിൾ ഡോസിന് 60 ഡോളർ ( 4,400 ഇന്ത്യൻ രൂപ ) നിരക്കിലായിരിക്കും വാക്സിൻ നൽകുക.\nനഗരത്തിലെ അടിസ്ഥാന പ്രവർത്തനങ്ങളിലേർപ്പെടുന്നവരടക്കമുള്ള ‘ഹൈ റിസ്ക്’ ഗ്രൂപ്പിനാണ് മുൻഗണന ലഭിക്കുക. അതേസമയം, വാക്സിൻ അടിയന്തരമായി ആവശ്യമുള്ള നഗരവാസികൾക്കും അപേക്ഷിക്കാമെന്ന് ബന്ധപ്പെട്ടവർ അറിയിച്ചിട്ടുണ്ട്. നിലവിൽ അവസാന ഘട്ട ക്ലിനിക്കൽ പരിശോധനയിലുള്ള വാക്സിന് ഇതുവരെ അംഗീകാരം ലഭിച്ചിട്ടില്ല എന്നതാണ് വസ്തുത. എന്നാൽ അടിയന്തര സാഹചര്യമെന്ന നിലക്കാണ് വിതരണം ചെയ്യുന്നതെന്ന വിശദീകരണവും അധികൃതർ നൽകുന്നുണ്ട്. മറ്റൊരു ചൈനീസ് കമ്പനിയായ ചൈന നാഷണൽ ബയോടെകും വാക്സിൻ വിതരണത്തിനായുള്ള ഒരുക്കത്തിലാണ്. വിദേശത്ത് പഠിക്കുന്ന വിദ്യാർഥികൾക്കാണ് വാക്സിൻ സൗജന്യമായി നൽകുകയെന്ന് അവർ അറിയിച്ചിട്ടുണ്ട്.\nനിലവിൽ രാജ്യത്ത് 168,000 പേർ വാക്സിൻ കുത്തിവെപ്പിനായി ഒാൺലൈൻ സർവേ വഴി അപേക്ഷിച്ചതായും അതിൽ 91,000 പേരെ പരിഗണിച്ചതായും സി.എൻ.ബി.ജി അവരുടെ വെബ്സൈറ്റിലൂടെ അറിയിച്ചിരുന്നു. എന്നാൽ പിന്നീട് അത് നീക്കം ചെയ്യുകയും ചെയ്തു. ചൈനയിലെ മരുന്ന് കമ്പനികളുടേതായി അഞ്ച് വാക്സിനുകളാണ് അവസാന ഘട്ട പരിശോധനയിലുള്ളത്. അവയിലൊന്നിന് പോലും ജനങ്ങളിൽ കുത്തിവെക്കുന്നതിനുള്ള അംഗീകാരം നിലവിൽ ലഭിച്ചിട്ടില്ല. അതേസമയം ഇൗ വർഷാവസാനത്തിന് മുമ്പായി ഒരു വാക്സിൻ പൊതുജനങ്ങൾക്കായി തങ്ങൾ അവതരിപ്പിക്കുമെന്ന് ചൈനീസ് ആരോഗ്യ പ്രവർത്തകർ ഉറപ്പുനൽകുന്നുമുണ്ട്.


വിശേഷബുദ്ധിയുള്ള ഏതൊരാള്‍ക്കും സാമാന്യം വായിച്ചുമനസ്സിലാക്കാനും പ്രയോഗവല്‍ക്കരിക്കാനും സാധിക്കുംവിധം ലളിതവും സരളവുമാണ് പൊതുവെ പ്രമാണ പാഠങ്ങള്. 'നാം ഈ ഖുര്‍ആന് പഠിച്ചുമനസ്സിലാക്കാന് വളരെ എളുപ്പമാക്കിയിരിക്കുന്നു'വെന്ന് അല്ലാഹു പറഞ്ഞിട്ടുണ്ടല്ലോ.1 ബുദ്ധിപരമായ കഴിവും ചിന്താശേഷിയുമനുസരിച്ച് ആശയം ഗ്രഹിക്കുന്നതില് വ്യത്യാസമുണ്ടാവുക സ്വാഭാവികം. സാധാരണക്കാരനോടു സംവദിക്കുന്ന ഭാഷയും ശൈലിയും ഖുര്‍ആന്റെ അമാനുഷികതയുടെ സാക്ഷ്യം കൂടിയാണ്. സാധാരണ മനുഷ്യര്‍ക്ക് പകര്‍ത്താന് കഴിയുന്ന നബിയുടെ ലളിതജീവിതമാണ് സുന്നത്ത്.\nപണ്ഡിതന്മാര്‍ക്കു മാത്രമേ ഖുര്‍ആനും സുന്നത്തും മനസ്സിലാക്കാന് കഴിയൂ എങ്കില് അത് പ്രമാണങ്ങളുടെ പരിമിതിയും ന്യൂനതയുമായിരിക്കും അടയാളപ്പെടുത്തുക. ഖുര്‍ആനിലെയും സുന്നത്തിലെയും ആശയങ്ങള് സാധ്യമാകുന്നത്ര പഠിച്ചു മനസ്സിലാക്കാന് പൊതുജനത്തിനും (ആമ്മിയ്യ്) അവസരവും ബാധ്യതയുമുണ്ട്. ഫഹ്മിന്റെ അര്‍ഥവ്യാപ്തി ഉള്‍ക്കൊണ്ടുകൊണ്ടുതന്നെ ബൗദ്ധിക ശേഷിയുള്ളവര്‍ക്ക് പ്രമാണങ്ങളുടെ ആശയലോകത്തുകൂടെ സഞ്ചരിക്കാം. ഇബ്‌നുതൈമിയ്യയുടെ ഒരു പ്രസ്താവന കാണുക: 'മൊത്തത്തില് ഇജ്തിഹാദും തഖ്‌ലീദും അനുവദനീയമാണെന്നാണ് ഭൂരിപക്ഷാഭിപ്രായം. എല്ലാ ഓരോരുത്തര്‍ക്കും ഇജ്തിഹാദ് നിര്‍ബന്ധമോ, തഖ്‌ലീദ് നിഷിദ്ധമോ അല്ല. അപ്രകാരം, എല്ലാ ഓരോരുത്തര്‍ക്കും തഖ്‌ലീദ് നിര്‍ബന്ധമോ, ഇജ്തിഹാദ് നിഷിദ്ധമോ അല്ല. ഇജ്തിഹാദിന് ശേഷിയുള്ളവര്‍ക്ക് അത് നിര്‍വഹിക്കാം. ഇജ്തിഹാദിന് ശേഷിയില്ലാത്തവര്‍ക്ക് തഖ്‌ലീദ് അനുവദനീയമാണ്. ചില വിഷയങ്ങള് പഠിച്ചെടുക്കാന് (ഇജ്തിഹാദ്) സാധിക്കുന്ന സാധാരണക്കാരന്നും (ആമ്മിയ്യ്) അത്തരമൊരു ഇജ്തിഹാദിന് അനുവാദമുണ്ടണ്ട്. കാരണം, ഇജ്തിഹാദിന് പല തലങ്ങളും രൂപങ്ങളുമുണ്ട്. നിര്‍വഹിക്കുന്ന വ്യക്തിയുടെ കഴിവും ദൗര്‍ബല്യവുമനുസരിച്ചാണ് അത് നിശ്ചയിക്കപ്പെടുക. ഒരു വ്യക്തി ചില കാര്യങ്ങളില് ശക്തനും മറ്റു ചിലതില് ദുര്‍ബലനുമായിരിക്കും. പക്ഷേ, നിര്‍ണിത വിഷയത്തില് അറിവുകള് നേടിയെങ്കില് മാത്രമേ 'ഇജ്തിഹാദി'ന് ശേഷിയുണ്ടാകൂ.'' 2\nമഹാപണ്ഡിതന്മാര് നിര്‍വഹിക്കുന്ന ഇജ്തിഹാദല്ല ഇബ്‌നുതൈമിയ്യ ഇവിടെ ഉദ്ദേശിക്കുന്നതെന്ന് വ്യക്തം. ഏതൊരാളും വിഷയങ്ങള് സാധ്യമാകുന്നത്ര പഠിക്കുകയും ആശയങ്ങള് ഉള്‍ക്കൊള്ളുകയും ചിന്തിക്കുകയും ചെയ്യണം. അതിനുതന്നെ അടിസ്ഥാനപരമായ ചില അറിവുകള് അനിവാര്യമാണ്. അതേസമയം നിശ്ചിത യോഗ്യതകള് ആവശ്യമുള്ള, മുജ്തഹിദുകളായ പണ്ഡിതന്മാരുമായി ബന്ധപ്പെട്ട 'തഫഖുഹ്' നിയമ നിര്‍ധാരണ മാനങ്ങളുള്ള പ്രയോഗമാണ്. നേരത്തേ സൂചിപ്പിച്ച 'തഫഹ്ഹുമി'നെ സാമാന്യാര്‍ഥത്തില് (ആമ്മ്) പരിഗണിച്ചാല് 'തഫഖുഹ്' സവിശേഷമാണ് (ഖാസ്വ്). പ്രമാണപാഠങ്ങളിലെ ആശയങ്ങള് സാമാന്യമായോ സമഗ്രമായോ ഗ്രഹിക്കലാണ് തഫഹ്ഹുമെങ്കില്, അവയില്‍നിന്ന് പുതിയ തത്ത്വങ്ങളും ചിന്തകളും വിധികളും നിലപാടുകളും രൂപപ്പെടുത്തിയെടുക്കലാണ് തഫഖുഹ്. ഗോചരമായ (ഹാളിര്) അറിവുകൊണ്ട്, അഗോചരമായ (ഗാഇബ്) അറിവിലേക്ക് എത്തിച്ചേരലാണ് 'ഫിഖ്ഹ്' എന്ന റാഗിബ് ഇസ്ഫഹാനിയുടെ നിര്‍വചനം ശ്രദ്ധേയമാണ്. അക്ഷരങ്ങളായും വാചകങ്ങളായും മുന്നിലുള്ള പ്രമാണങ്ങളില്‍നിന്ന് പുതിയ ആശയങ്ങളും നിയമങ്ങളും രൂപപ്പെടുത്തലാണ് ഫിഖ്ഹ് എന്ന് ഇതില്‍നിന്ന് മനസ്സിലാക്കാം. ബുദ്ധിവൈഭവത്തോടെയുള്ള അറിവ്, അഗാധമായ പാണ്ഡിത്യം, നിദാനശാസ്ത്രത്തിലെ ജ്ഞാനം, ശരീഅത്തിന്റെ മൗലികാടിത്തറകളിലെ അവഗാഹം, ഉള്‍ക്കാഴ്ച, ന്യായങ്ങളോടെയും തെളിവുകളോടെയും വിഷയങ്ങള് സ്വയം ബോധ്യപ്പെടാനും ബോധ്യപ്പെടുത്താനുമുള്ള ശേഷി-ഇതൊക്കെ ഉള്‍ക്കൊള്ളുന്നതാണ് തഫഖുഹ്. ഖുര്‍ആനില് 'ഫഖിഹ' യുടെ രൂപഭേദങ്ങള് ഉപയോഗിച്ചിട്ടുള്ളത് ഈ അര്‍ഥ വൈപുല്യത്തോടെയാണ്. 'അല്ലാഹു ആര്‍ക്കെങ്കിലും നന്മ ഉദ്ദേശിച്ചാല് അവനെ ദീനിലെ അഗാധ ജ്ഞാനി (ഫഖീഹ്) ആക്കും' എന്ന നബിവചനവും തഥാ. 'തഫഖുഹി'ന്റെ ഈ യാഥാര്‍ഥ്യം മനസ്സിലാക്കാത്തത് പുതിയ കാലത്ത് പ്രമാണ വായനയില് ലാഘവത്വം കടന്നുകൂടാന് കാരണമായിട്ടുണ്ട്.\nപ്രമാണവാക്യങ്ങള്‍ക്ക് ബാഹ്യാര്‍ഥവും ആന്തരികാര്‍ഥവും ഉണ്ടാകുമെന്ന് നേരത്തേ സൂചിപ്പിച്ചു. ചില വചനങ്ങള് ഗഹനമായ ചിന്ത ആവശ്യപ്പെടുന്നതായിരിക്കും. ചിലത് വ്യാഖ്യാനപരവും. അതുകൊണ്ടുതന്നെ വിശുദ്ധ ഖുര്‍ആനിലെ എല്ലാ സൂക്തങ്ങളും എല്ലാ നബിവചനങ്ങളും എല്ലാ ഓരോരുത്തര്‍ക്കും ഒരേപോലെ മനസ്സിലാകണമെന്നില്ല. പണ്ഡിതന്മാരുടെ സഹായവും മാര്‍ഗദര്‍ശനവും അതിന് ആവശ്യമായി വരും. 'നിങ്ങള് അറിവുള്ളവരോട് ചോദിച്ചുപഠിക്കണമെ'ന്നത് ഖുര്‍ആന്റെ ആഹ്വാനമാണ്.3പ്രമാണ വായനയിലും ദീനീ വിഷയങ്ങള് പഠിച്ചുമനസ്സിലാക്കുന്നതിലും യഥാര്‍ഥ പണ്ഡിതന്മാരുടെ മാര്‍ഗദര്‍ശനത്തിന്റെ അനിവാര്യതയാണ് ഈ ആയത്ത് സൂചിപ്പിക്കുന്നത്. ആ പണ്ഡിതന്മാര് പ്രമാണങ്ങള് വ്യാഖ്യാനിക്കുകയും നിയമനിര്‍ധാരണം നടത്തുകയും ചെയ്യുമ്പോഴാകട്ടെ പല നിബന്ധനകളും മാനദണ്ഡങ്ങളും പാലിക്കേണ്ടതുമുണ്ട്. സാധാരണക്കാരനോ, പണ്ഡിതനോ അവരവര്‍ക്ക് ബാധകമായ നിബന്ധനകള് പാലിക്കാതെ നടത്തുന്ന പ്രമാണ വായന ഇസ്‌ലാമിനെ വികൃതമാക്കാനോ, മുസ്‌ലിം സമൂഹത്തെ അപകടത്തില് ചാടിക്കാനോ കാരണമാവുകയും ചെയ്യുന്നു. 4\n'വാളെടുത്തവനെല്ലാം വെളിച്ചപ്പാടാവുക' എന്ന വാമൊഴി അന്വര്‍ഥമാക്കുംവിധം ആര്‍ക്കും എങ്ങനെയും ഖുര്‍ആനും സുന്നത്തും വ്യാഖ്യാനിക്കാമെന്ന് വരുന്നത് ഗുരുതരമായ പ്രത്യാഘാതങ്ങള്‍ക്ക് നിമിത്തമാകുന്നു. ഇസ്‌ലാമിന്റെ ആത്മാവിന് ചേരാത്ത ആശയധാരകളും സമീപനരീതികളും മുസ്‌ലിം സമൂഹത്തില് രൂപപ്പെടുന്നു. അതിന്റെ തിക്തഫലങ്ങള്, ചരിത്രത്തിന്റെ പല സന്ദര്‍ഭങ്ങളിലുമെന്ന പോലെ വര്‍ത്തമാന കാലത്തും അനുഭവപ്പെടുന്നുണ്ട്. വെളുത്ത കോട്ടണിഞ്ഞ്, സ്‌റ്റെതസ്‌കോപ്പ് കൈയിലെടുത്താല് ആശുപത്രിയിലെ ഏതു ജീവനക്കാരനും മരുന്ന് കുറിക്കാനും രോഗികളെ ചികിത്സിക്കാനും പറ്റുമെന്ന് വരുമ്പോഴുണ്ടാകുന്ന അപകടം! വൈദ്യശാസ്ത്രം ശരിയാംവിധം പഠിച്ച് നിശ്ചിത യോഗ്യതകള് നേടിയവരാണ് ചികിത്സ നടത്തേണ്ടത്. അതിനുതന്നെ അവര് പല നിബന്ധനകളും പാലിക്കേണ്ടതുണ്ട്. പ്രമാണ വായനയെ പല തലങ്ങളില് ഇതിനോട് തുലനം ചെയ്യാം.\nഅന്ത്യപ്രവാചകനോട് അല്ലാഹു സംസാരിച്ച ആദ്യവചനമാണ് ഇഖ്‌റഅ് ബിസ്മി റബ്ബികല്ലദീ ഖലഖ്-'നിന്നെ സൃഷ്ടിച്ച സര്‍വാധിനാഥന്റെ നാമത്തില് നീ വായിക്കുക'5എന്ന ശാസന. എന്താണ് ഇഖ്‌റഅ് ബിസ്മിയുടെ അര്‍ഥം? വായന, വിശേഷിച്ച് ഖുര്‍ആന് പാരായണം തുടങ്ങുന്നത് 'ബിസ്മില്ലാഹി...' എന്നുച്ചരിച്ചുകൊണ്ടാകണമെന്നത് ഈ സുക്തത്തിന്റെ വളരെ പ്രാഥമികമായ താല്‍പര്യമാണ്. വിജ്ഞാനത്തിന്റെ പ്രാധാന്യത്തെ ഈ സുക്തം അടയാളപ്പെടുത്തുന്നു. യഥാര്‍ഥത്തില്, ഇഖ്‌റഅ് ബിസ്മിക്ക് പ്രപഞ്ചത്തോളം വിശാലമായ അര്‍ഥതലങ്ങളുണ്ട്. ഇസ്‌ലാമിക പ്രമാണങ്ങളുടെ വായനക്ക് അസ്തിവാരമിട്ട് ഗതി നിര്‍ണയിക്കുന്നു എന്നതാണ് അതിലൊന്ന്. 'ഖുര്‍ആന്' എന്ന ദൈവിക ഗ്രന്ഥവും 'സുന്നത്ത്' എന്ന ദൈവദൂതന്റെ ജീവിതവുമാണ് വായിക്കുന്നത് എന്ന ഉത്തമബോധ്യം, ദൈവിക ധര്‍മത്തിന് വേണ്ടിയാണ് വായിക്കുന്നത് എന്ന സദുദ്ദേശ്യം, അല്ലാഹുവിന്റെ നിരീക്ഷണത്തിലാണ് വായനയും വ്യാഖ്യാനവുമെന്ന ബോധം, വായന വഴിതെറ്റിപ്പോകരുത് (അത്തുഗ്‌യാനു ഫീ ഖിറാഅത്തിന്നസ്സ്വ്) എന്ന ജാഗ്രത, വായനയിലൂടെ പ്രമാണ സാരത്തിന്റെ ശരിയിലേക്ക് നയിക്കണേ എന്ന പ്രാര്‍ഥനാ മനസ്സ്-പ്രമാണ വായനയുടെ ഈ അടിസ്ഥാന തത്ത്വങ്ങളെല്ലാം 'ഇഖ്‌റഅ് ബിസ്മി'യില് ഉള്‍ച്ചേര്‍ന്നിരിക്കുന്നു എന്നു പറയാം.\n'ബിസ്മില്ലാഹി...' എന്നുച്ചരിക്കുമ്പോള് താന് ദൈവിക ലക്ഷ്യം തിരിച്ചറിയുന്നു എന്നുകൂടിയാണ് വായനക്കാരന് പ്രഖ്യാപിക്കുന്നത്. ഖുര്‍ആനിലെ ഏതൊരു പദത്തെക്കുറിച്ചും ചിന്തിക്കുമ്പോള് ലക്ഷ്യം നിര്‍ണിതമാണ്. അങ്ങനെ വരുമ്പോള് ദൈവിക നിയമസംഹിതയുടെ ഉദ്ദേശ്യലക്ഷ്യങ്ങളുടെ (മഖാസ്വിദുശ്ശരീഅ) അടിസ്ഥാന പാഠങ്ങള് 'ഇഖ്‌റഅ് ബിസ്മി'യില്‍നിന്നുതന്നെ വായിച്ചെടുക്കാനാകും. ലിപിയോ പുസ്തകമോ മുന്നിലില്ലാതെയാണ് നിരക്ഷരനായ പ്രവാചകനോട് വായിക്കുക എന്ന ആഹ്വാനം ചെയ്തത്. പുസ്തകം കൈയിലില്ലാതെ എവിടെ നോക്കി വായിക്കും? വായിക്കേണ്ടണ്ടത് ആശയങ്ങളാണ്, കണ്ടെണ്ടത്തേണ്ടണ്ടത് അന്തസ്സാരമാണ്. അക്ഷരവായനയെ നിരാകരിക്കുന്നതാണ് ഖുര്‍ആനിലെ ആദ്യസൂക്തം തന്നെ എന്നര്‍ഥം!\nചില വസ്തുതകളെക്കുറിച്ച ശരിയായ ബോധം പ്രമാണങ്ങളെ സമീപിക്കുമ്പോള് അനിവാര്യമാണ്. മുഖവുര വായിച്ച ശേഷം പുസ്തകത്തിലേക്ക് പ്രവേശിക്കുകയും കാലഘട്ടവും പശ്ചാത്തലവും മനസ്സിലാക്കിയ ശേഷം ചരിത്ര പഠനം നടത്തുകയും തത്ത്വങ്ങളോട് സ്ഥലകാല യാഥാര്‍ഥ്യങ്ങള് ചേര്‍ത്തുവെച്ച് നിലപാടുകളെടുക്കുകയും ചെയ്യുന്നതുപോലെ പ്രധാനമാണ് പ്രമാണവായനയിലെ യാഥാര്‍ഥ്യബോധം. ഈ വിഷയത്തില് അടിസ്ഥാനപരമായി അറിഞ്ഞിരിക്കേണ്ട വസ്തുതകള് ഇങ്ങനെ സംഗ്രഹിക്കാം:\n1. ഒന്നാം പ്രമാണമായ വിശുദ്ധ ഖുര്‍ആന് പ്രപഞ്ചാധിനാഥനായ അല്ലാഹുവിന്റെ വചനമാണ്. എത്ര പ്രഗത്ഭനായ എഴുത്തുകാരന്റെ ലോകോത്തരമായ ഏതു കൃതിയോടും തുലനം ചെയ്യാവുന്നതേ അല്ല ഖുര്‍ആന്. ഒന്ന് ദൈവിക വചനമാണ്, മറ്റേത് മനുഷ്യസൃഷ്ടിയും. ഇത് ഖുര്‍ആന് വായനയെ ഇതര വായനകളില്‍നിന്ന് സവിശേഷമാക്കുന്നു, ഗൗരവം നല്‍കുന്നു. ബ്രഹ്മാണ്ഡകടാഹത്തെ അതിജയിക്കുന്ന അല്ലാഹുവിന്റെ അറിവ്, മനുഷ്യബുദ്ധികൊണ്ട് ചെറുതരി പോലും അളന്നെടുക്കാനാകാത്ത യുക്തിജ്ഞാനം (ഹിക്മത്ത്) തുടങ്ങിയവ ഖുര്‍ആനില് നിറഞ്ഞുനില്‍ക്കുന്നു. ഞാന്, നിസ്സാരനായ മനുഷ്യനാണ് ഖുര്‍ആനെ സമീപിക്കുന്നത്-ഈ ബോധം വായനയില് പ്രതിഫലനം സൃഷ്ടിക്കും. ഖുര്‍ആന് പറയുന്നു: 'അലിഫ്, ലാം, റാഅ്. യുക്തിമാനും അഭിജ്ഞനുമായ ഒരസ്തിത്വങ്കല്‍നിന്ന് സുഭദ്രവും സവിശദവുമായ സൂക്തങ്ങള് അരുളപ്പെട്ട വിളംബരം.''6മറ്റൊരു വചനമിങ്ങനെ: 'നിസ്സംശയം, യുക്തിമാനും സര്‍വജ്ഞനുമായ ഒരു അസ്തിത്വത്തില്‍നിന്നാകുന്നു ഈ ഖുര്‍ആന് താങ്കള്‍ക്ക് ലഭിച്ചുകൊണ്ടിരിക്കുന്നത്.'' 7\n2. അല്ലാഹുവിന്റെ ദൂതന്റെ ജീവിതമാതൃകയാണ് സുന്നത്ത്. ക്രി. 6-ാം നൂറ്റാണ്ടില് ലോകത്ത് ജീവിച്ചിരുന്ന ലക്ഷക്കണക്കിന് മനുഷ്യരില്‍നിന്ന് അല്ലാഹു തെരഞ്ഞെടുത്ത സന്ദേശവാഹകന്റെ, ഖുര്‍ആന് പഠിപ്പിക്കാന് വേണ്ടി നിയോഗിക്കപ്പെട്ട പ്രവാചകന്റെ ചര്യയാണത്. അതിന്റേതായ പദവിയും പവിത്രതയും സുന്നത്തിനുണ്ട്. 'അല്ലാഹുവിന്റെ ദൂതനില് നിങ്ങള്‍ക്ക് ഉത്തമ മാതൃകയുണ്ട്' എന്നത് ഖുര്‍ആനിലെ ആയത്തുതന്നെയാണല്ലോ.8 ഏതെങ്കിലുമൊരു ചരിത്രപുരുഷന്റെ മഹദ് ജീവിതം കാണുന്ന പോലെയല്ല, ദൈവദൂതന്റെ ചര്യയെ സമീപിക്കേണ്ടത്. അതേസമയം, ക്രി. ആറ്, ഏഴ് നൂറ്റാണ്ടുകളിലെ അറേബ്യന് ഭൂമിശാസ്ത്രവും സാമൂഹിക ജീവിതവുമാണ് നബിചര്യയുടെ ചരിത്രപരമായ പ്രയോഗഭൂമിക. ആ ചരിത്രഘട്ടത്തിന്റെ ആധികാരിക രേഖ കൂടിയാണ് ഹദീസ്. പില്‍ക്കാലത്ത് ഹദീസ് ഗ്രന്ഥങ്ങള് കൈയിലെടുക്കുമ്പോള് ഈ യാഥാര്‍ഥ്യബോധം വിവേകമായി വായനക്കാരനില് പ്രവര്‍ത്തിക്കേണ്ടതുണ്ട്.\n3. അറബിയാണ് പ്രമാണങ്ങളുടെ ഭാഷ. ആഴക്കടല് പോലുള്ള അത്ഭുതങ്ങള് അറബി ഭാഷക്കുണ്ട്. അതൊരു മഹദ് സംസ്‌കാരത്തെ ഉള്‍വഹിക്കുന്നു. നീണ്ടുപരന്നുകിടക്കുന്ന അറബി ഭാഷയുടെ ഓരത്തു ചെന്നുനിന്ന് പ്രമാണങ്ങളെ വ്യാഖ്യാനിക്കുന്ന ആധികാരിക ശബ്ദങ്ങളാകുന്നത് അപകടം ചെയ്യും. അറേബ്യന് സാഹിത്യപടുക്കളെ നിശ്ചലമാക്കിയ വിശുദ്ധ ഖുര്‍ആന്റെ സാഹിത്യമൂല്യം, ഭാഷാപരമായ അമാനുഷികത പ്രമാണ വായനക്കാരന്റെ മുമ്പില് മഹാ പര്‍വതത്തേക്കാള് ഉയരത്തില് നില്‍ക്കുന്നു. അതിന്റെ ചുവട്ടില്‍നിന്ന് ഒരു നുള്ള് മണ്ണെടുത്തിട്ട് ഇതാണ് പര്‍വതമെന്ന് വാശിപിടിക്കുന്ന കുട്ടിയെപ്പോലെയാകരുത് പ്രമാണ വായന.\n4. പതിനാല് നൂറ്റാണ്ടുകളുടെ മഹത്തായ വൈജ്ഞാനിക പൈതൃകമുണ്ട് പ്രമാണ വായനക്ക്. മഹാ പണ്ഡിതന്മാരുടെ ജ്ഞാന തപസ്യയാണ് ആ വിജ്ഞാനസാഗരം. അതില് പാദമൂന്നിയും വേരുപടര്‍ത്തിയും വെളിച്ചം സ്വീകരിച്ചും വേണം പില്‍ക്കാലത്ത് പ്രമാണങ്ങളെ വായിക്കാന്. നബിയുടെ അടുത്ത അനുചരന്മാര് (സ്വഹാബ), തൊട്ടടുത്ത തലമുറ (താബിഊന്), തുടര്‍ന്നുവന്ന സച്ചരിതരായ പണ്ഡിതന്മാര്, നവോത്ഥാന നായകന്മാര് ഉള്‍പ്പെടെയുള്ള മഹാന്മാരുടെ വൈജ്ഞാനിക പൈതൃകത്തെ പാടെ നിരാകരിച്ചോ നിസ്സാരവല്‍ക്കരിച്ചോ, പ്രമാണ വായന സാധുവാകുകയില്ല. ഖുര്‍ആന് വിജ്ഞാനീയങ്ങളും (ഉലൂമുല് ഖുര്‍ആന്) ഹദീസ് നിദാന ശാസ്ത്രവും (ഉസ്വൂലുല് ഹദീസ്) കര്‍മശാസ്ത്ര നിദാനതത്ത്വങ്ങളും (ഉസ്വൂലുല് ഫിഖ്ഹ്) പ്രമാണങ്ങളിലൂടെയുള്ള യാത്രക്കിടയില് വെളിച്ചമായില്ലെങ്കില് ഇരുട്ടില് വഴിതെറ്റും. എന്നാല് ആ വെളിച്ചംകൊണ്ട് നടക്കേണ്ടത് മുന്നോട്ടാണ്. അതിനെ തടവറയായി സ്വീകരിക്കുന്ന അന്ധമായ അനുകരണഭ്രമവും അചേതനമായ പാരമ്പര്യഭക്തിയും വായന, ഗവേഷണം എന്നീ ആശയങ്ങളെ തന്നെ റദ്ദ് ചെയ്യുന്നതാണ്. ഇതിനെ അതിജയിക്കണം.\n5. ഒഴുകിപ്പരന്നുകിടക്കുന്ന സാകല്യമാണ് പ്രമാണങ്ങള്. ഒരേ വിഷയത്തിലെ നിയമവിധികളും നിര്‍ദേശങ്ങളും പലയിടങ്ങളിലായാണ് ഖുര്‍ആനില് വിന്യസിക്കപ്പെട്ടിരിക്കുന്നത്. 23 വര്‍ഷം നീണ്ട മുഹമ്മദ് നബിയുടെ പ്രവാചകത്വ ജീവിതമാണ് ഹദീസ് ഗ്രന്ഥങ്ങളില് സമാഹരിക്കപ്പെട്ടിരിക്കുന്നത്. ഒരു വിഷയം മനസ്സിലാക്കാനും നിലപാടുകള് രൂപീകരിക്കാനും ഈയൊരറിവ് അനിവാര്യമാണ്. മുന്നില് വന്നു കിട്ടിയ ഒന്നോ രണ്ടോ ഖുര്‍ആന് സൂക്തങ്ങളും ചില ഹദീസുകളും മാത്രം ആധാരമാക്കി വിഷയങ്ങളില് തീര്‍പ്പു കല്‍പ്പിക്കാതിരിക്കാനും ഖുര്‍ആന്റെയും ഹദീസ് ഗ്രന്ഥങ്ങളുടെയും എല്ലാ വശങ്ങളിലേക്കും കണ്ണയക്കാനും ഇത് വായനക്കാരനെ പ്രാപ്തനാക്കുന്നു.\nവളയമില്ലാത്ത ചാട്ടമല്ല പ്രമാണ വായന. അതിനൊരു അച്ചുതണ്ടണ്ടുണ്ടണ്ട്- ഇഖ്‌റഅ് ബിസ്മി റബ്ബിക. കടന്നുപോകേണ്ട വഴികളും ആ വഴികളില് പാലിക്കേണ്ട നിബന്ധനകളും നിര്‍ദേശങ്ങളും വേഗമാനകങ്ങളുമുണ്ട്. അവ പാലിച്ചെങ്കിലേ അപകടം കൂടാതെ ലക്ഷ്യത്തിലെത്താനാകൂ. ട്രക്കിംഗിനും സ്വിമ്മിംഗിനും പോകുന്നവര് പല നിയമങ്ങളും കര്‍ശനമായി പാലിക്കേണ്ടതുണ്ട്, മുന്‍കരുതലുകള് എടുക്കേണ്ടതുണ്ട്. ഇല്ലെങ്കില് അപകടം സംഭവിച്ചേക്കാം, ജീവന് തന്നെ അപായപ്പെടാം. ഇപ്രകാരമാണ് പ്രമാണ വായന. മുന്‍കരുതലില്ലാത്ത, നിശ്ചിത മാനദണ്ഡങ്ങള് പാലിക്കാത്ത വായനയില് പ്രമാണങ്ങളുടെ ആത്മാവ് തന്നെ ഹനിക്കപ്പെടും. ഇസ്‌ലാമിനു ചേരാത്ത സമീപനങ്ങള് ഇസ്‌ലാമിക പ്രമാണങ്ങളില്‍നിന്നുതന്നെ രൂപപ്പെടും! അതുകൊണ്ടുതന്നെയാണ് പണ്ഡിതന്മാര് പ്രമാണ വായനക്ക് നിബന്ധനകള് നിശ്ചയിച്ചത്. ഇവ്വിഷയകമായി നിരവധി ഗ്രന്ഥങ്ങള് രചിക്കപ്പെട്ടിട്ടുണ്ട്.9 പൗരാണികരും ആധുനികരുമായ പണ്ഡിതന്മാര് വിശദീകരിച്ചിട്ടുള്ള ആ നിബന്ധനകള് ഇങ്ങനെ സമാഹരിക്കാം:\n1. ഉദ്ദേശ്യശുദ്ധിയും സൂക്ഷ്മതാ ബോധവും (ഇഖ്‌ലാസ്വ്, നിയ്യത്ത്, തഖ്‌വ).\n2. അല്ലാഹുവിന്റെ വചനമായ ഖുര്‍ആനും നബിചര്യയായ സുന്നത്തും ഇസ്‌ലാമിന്റെ ഒന്നും രണ്ടും പ്രമാണങ്ങളായി അംഗീകരിക്കുക.\n3. ഇസ്‌ലാമിക നിയമസംഹിതയുടെ ഉദ്ദേശ്യ ലക്ഷ്യങ്ങളില് (മഖാസ്വിദുശ്ശരീഅ) അവഗാഹം. പ്രമാണ വായനയില് പൊതുവിലും പുനര്‍വായനയില് പ്രത്യേകിച്ചും ഇത് അനിവാര്യമാണ്.\n4. പ്രമാണങ്ങളില് സമഗ്രപരിജ്ഞാനം. ഒരു വിഷയത്തില് വിവിധ ഇടങ്ങളില് പരന്നുകിടക്കുന്ന തെൡവുകള് ഏകോപിപ്പിക്കാനുള്ള കഴിവ്.\n5. സ്ഥലകാല ബോധവും അതിനനുസരിച്ച് പ്രമാണ പാഠങ്ങള് പ്രയോഗവല്‍ക്കരിക്കാനുള്ള വിവേകവും. യുക്തിബോധം (ഹിക്മത്ത്), ഉള്‍ക്കാഴ്ച്ച (ബസ്വീറത്ത്), വിവേകം (റുശ്ദ്) തുടങ്ങിയ ഖുര്‍ആനിക പ്രയോഗങ്ങളുടെ അര്‍ഥതലങ്ങള് ഉള്‍ക്കൊള്ളുക.\n6. അറബി ഭാഷയില് അവഗാഹം.\n7. മുന്‍ഗാമികളുടെ (സലഫുസ്സ്വാലിഹ്) വൈജ്ഞാനിക പൈതൃകങ്ങളില്‍നിന്ന് വെളിച്ചം സ്വീകരിക്കുക. 'സലഫ്' പ്രമാണങ്ങളെ മനസ്സിലാക്കിയത് ഉള്‍ക്കൊള്ളുകയും അതിനെ വികസിപ്പിക്കുകയും ചെയ്യുക.\n8. നിദാന ശാസ്ത്രങ്ങളില് വ്യുല്‍പത്തി. പ്രമാണ വായനയുടെ ആധാരശിലകള് പൂര്‍വികര് നീണ്ട വൈജ്ഞാനിക തപസ്യയിലൂടെ വികസിപ്പിച്ചെടുത്തിട്ടുണ്ട്. ഉലൂമുല് ഖുര്‍ആന്, ഉസ്വൂലുല് ഹദീസ്, ഉസ്വൂലുല് ഫിഖ്ഹ് എന്നിങ്ങനെയാണ് അവ അറിയപ്പെടുന്നത്. ഓരോ വിഷയത്തിലും നൂറുകണക്കിന് പ്രൗഢഗ്രന്ഥങ്ങള് രചിക്കപ്പെട്ടിട്ടുണ്ട്.\n9. പ്രമാണ വാക്യങ്ങളുടെ പശ്ചാത്തലം, സന്ദര്‍ഭം എന്നിവ മനസ്സിലാക്കുക, ആയത്തുകളുടെ അവതരണ പശ്ചാത്തലവും (സബബുന്നുസൂല്), ഹദീസുകളുടെ സംഭവ സന്ദര്‍ഭവും (സബബുല് വുറൂദ്) പരിഗണിക്കാതെ നിയമനിര്‍ധാരണം പാടില്ല.\n10. ഹദീസുകളിലെ ആരാധനാപരമായ കാര്യങ്ങള് (ഇബാദത്ത്), സമ്പ്രദായങ്ങള് (ആദാത്ത്), ആചാരങ്ങള് (ഉര്‍ഫ്) എന്നിവ വേര്‍തിരിച്ചെടുക്കാനുള്ള അറിവ്. ഹദീസ് ഗ്രന്ഥങ്ങളില്, ഇസ്‌ലാമിക സമൂഹം എക്കാലത്തും പാലിക്കേണ്ട നബിചര്യയും (സുന്നത്തും), അക്കാലത്തെ അറേബ്യന് ജീവിതരീതികളും ആചാരങ്ങളും വ്യക്തിനിഷ്ഠമായ കാര്യങ്ങളുമെല്ലാം ഒരുമിച്ചാണുള്ളത്. ഇതില്‍നിന്നാണ് 'സുന്നത്തുന്നബി' വേര്‍തിരിച്ചെടുക്കേണ്ടത്. സുന്നത്തുല് ഇബാദത്ത്, സുന്നത്തുല് ആദത്ത് തുടങ്ങിയ തലക്കെട്ടുകളില് ഈ വിഷയം ചര്‍ച്ചചെയ്യപ്പെട്ടിട്ടുണ്ട്.\n11. സാമാന്യം (ആമ്മ്), സവിശേഷം (ഖാസ്വ്), സോപാധികം (മുഖയ്യദ്), നിരുപാധികം (മുത്വ്‌ലഖ്), ആലങ്കാരികം (മജാസി) എന്നിങ്ങനെ പ്രയോഗങ്ങളെയും വിധികളെയും ഇനംതിരിച്ച് മനസ്സിലാക്കുക.\n12. നാനാര്‍ഥ പ്രയോഗങ്ങളെ സന്ദര്‍ഭത്തോടും പ്രമാണസാരത്തോടും ചേര്‍ത്ത് വ്യാഖ്യാനിക്കുക.\n13. കല്‍പന ക്രിയകള് (ഫിഅ്‌ലുല് അംറ്), നിരോധരൂപങ്ങള് (ഫിഅ്‌ലുന്നഹ്‌യ്) എന്നിവയുടെ അര്‍ഥവൈപുല്യം അറിയുക.\n14. വൈരുധ്യങ്ങളെ സംയോജിപ്പിക്കാനും വൈവിധ്യങ്ങളെ സമന്വയിപ്പിക്കാനുമുള്ള അറിവും കഴിവും.\n15. ഭൂതം-വര്‍ത്തമാനം-ഭാവി എന്നിവ തമ്മില് കോര്‍ത്തിണക്കുക. പ്രമാണങ്ങളെയും പൂര്‍വികരുടെ നയങ്ങളെയും സമകാലിക ലോകത്തേക്ക് പരാവര്‍ത്തനം ചെയ്യുക.\nഇവയില് പലതും വിശദപഠനം ആവശ്യമുള്ളവയാണ്. ചില വിഷയങ്ങളെ കുറിച്ച് പ്രത്യേക അധ്യായങ്ങളില് തന്നെ ചര്‍ച്ചചെയ്യേണ്ടതുണ്ട്.\n1. അല് ഖമര്: 17\n2. മജ്മൂഉല് ഫതാവാ 20/204\n3. അന്നഹ്ല്: 43, മുഹമ്മദ്: 16\n4. മുസ്തംസികുല് ഉര്‍വതില് വുസ്ഖാ-സയ്യിദ് മുഹ്‌സിനുല് ഹകീം, പേജ് 111, 163, 354\n5. അല് അലഖ്: 1\n6. ഹൂദ്: 1\n7. അന്നംല്: 6\n8. അല് അഹ്‌സാബ്: 21\n9. അദ്ദവാബിത്വുല് മന്‍ഹജിയ്യ ലില് ഇസ്തിദ്‌ലാലി ബിന്നൂസ്വൂസിശ്ശര്‍ഇയ്യ-ഡോ. ഹസന് മുഖ്ബിലുദ്ദൗസി


പ്രസംഗവേദിയും തുറന്ന പുസ്തകവും പേനയുമായി അഴീക്കോടിനു സ്മാരകം : Deepika.com Kerala News\nകണ്ണൂര്: ഒരു കാലഘട്ടത്തെയാകെ വാഗ്ധോരണിയാല് ത്രസിപ്പിച്ച ഡോ. സുകുമാര് അഴീക്കോട് അന്ത്യവിശ്രമം കൊള്ളുന്ന പയ്യാമ്പലം കടല്‍തീരത്ത് സ്മാരകം ഒരുങ്ങി. മേല്‍ക്കൂരയില്ലാതെ ആകാശത്തേക്ക് ഉയര്‍ന്നു നില്‍ക്കുന്ന നാലു ചെങ്കല് തൂണുകള് ഉള്‍പ്പെടുന്ന സ്മൃതി മണ്ഡപത്തില് കരിങ്കല്ലില് തീര്‍ത്ത പ്രസംഗവേദിയും മാഷിന്റെ വായനയുടെയും എഴുത്തിന്റെയും പ്രതീകമായി തുറന്ന പുസ്തകവും പേനയും ഉണ്ടാകും.\nഒന്നാം ചരമവാര്‍ഷികദിനമായ 24 ന് രാവിലെ 8.30 ന് നടക്കുന്ന ചടങ്ങില് മുഖ്യമന്ത്രി ഉമ്മന് ചാണ്ടി സ്മൃതിമണ്ഡപ സമര്‍പ്പണം നിര്‍വഹിക്കും. കണ്ണൂരിലെ സുകുമാര് അഴീക്കോട് സാംസ്കാരിക കേന്ദ്രവും കോട്ടയത്തെ അഴീക്കോട് ട്രസ്റ്റും ചേര്‍ന്നൊരുക്കിയ സ്മൃതി മണ്ഡപത്തിന്റെ നിര്‍മാണം ഏറെക്കുറെ പൂര്‍ത്തിയായി. 14 ലക്ഷത്തോളം രൂപയാണു നിര്‍മാണച്ചെലവ്.\nഅഴീക്കോട് മാഷിനെ സ്നേഹിക്കുന്നവരില് നിന്നാണു പ്രധാനമായി പണം സ്വരൂപിച്ചത്. കണ്ണൂര് ജില്ലാ പഞ്ചായത്ത് ഒരു ലക്ഷം രൂപ അനുവദിച്ചു. അതിനിടെ സ്മാരക നിര്‍മാണത്തിനായി അഞ്ചു ലക്ഷം രൂപയുടെ ഭരണാനുമതി ഇന്നലെ നല്‍കിയതായി സര്‍ക്കാര് വൃത്തങ്ങള് അറിയിച്ചു. ആര്‍ക്കിടെക്ട് മധുകുമാറാണു സ്മൃതി മണ്ഡപം രൂപകല്പന ചെയ്തത്. നിര്‍മിതി കേന്ദ്രം പ്രോജക്ട് എന്‍ജിനിയര് ജയേഷ് നിര്‍മാണ മേല്‍നോട്ടം വഹിച്ചു.\nസ്മാരക സമര്‍പ്പണ ചടങ്ങില് സാംസ്കാരിക മന്ത്രി കെ.സി. ജോസഫ് അധ്യക്ഷത വഹിക്കും. തുടര്‍ന്നു ജവഹര് ലൈബ്രറി ഓഡിറ്റോറിയത്തില് നടക്കുന്ന അനുസ്മരണ സമ്മേളനവും മുഖ്യമന്ത്രി ഉദ്ഘാടനം ചെയ്യും. ജസ്റ്റിസ് കെ.ടി. തോമസ് അധ്യക്ഷത വഹിക്കും. മന്ത്രി കെ.സി. ജോസഫ് മുഖ്യാതിഥിയായിരിക്കും. പി.പി. ലക്ഷ്മണന്, ഡോ.എ.കെ. നമ്പ്യാര്, ജില്ലാ കളക്ടര് ഡോ. രത്തന് ഖേല്‍ക്കര്, നഗരസഭാധ്യക്ഷ എം.സി. ശ്രീജ, എം. പ്രകാശന് എന്നിവര് പ്രസംഗിക്കും.\nതുടര്‍ന്ന് അഴിക്കോട് രചിച്ച അഴീക്കോടിന്റെ മാധ്യമ വിചാരണ, ടാഗോറിന്റെ ഇന്ത്യ എന്നീ പുസ്തകങ്ങളുടെയും സി.ജെ. റോയ് എഡിറ്റു ചെയ്ത അഴീക്കോടനുഭവങ്ങള്, എസ്. കൃഷ്ണകുമാറിന്റെ സുകുമാര് അഴീക്കോട് എന്നിവയുടെയും പ്രകാശനവും നടക്കും. 23 ന് ഉച്ചകഴിഞ്ഞു മൂന്നിനു ജവഹര് ലൈബ്രറി ഓഡിറ്റോറിയത്തില് അഴീക്കോടിന്റെ സംഭാവനകള് എന്ന വിഷയത്തില് സെമിനാര് നടക്കും. കേന്ദ്രമന്ത്രി മുല്ലപ്പള്ളി രാമചന്ദ്രന് ഉദ്ഘാടനം ചെയ്യും.\nസുകുമാര് അഴീക്കോടിന്റെ രചനകള്, പ്രഭാഷണ കല, ചിന്തകള് തുടങ്ങിയ വിഷയങ്ങളുമായി ബന്ധപ്പെട്ട് ഡോ. പി.വി. കൃഷ്ണന് നായര്, ഡോ. അംബികാ സുതന് മാങ്ങാട്, ഡോ. കെ.എച്ച്. സുബ്രഹ്മണ്യന്, എസ്. കൃഷ്ണകുമാര്, എം. അബ്ദുറഹിമാന്, ഡോ. എ.കെ. നമ്പ്യാര് തുടങ്ങിയവര് പ്രബന്ധങ്ങള് അവതരിപ്പിക്കും.


കാര്‍ഷികകടങ്ങള് എഴുതിത്തള്ളണം; കോണ്‍ഗ്രസ് വില്ലേജ് ഓഫീസ് ധര്‍ണ നടത്തി | congress-dharna on Farmers debt - Malayalam Oneindia\nSports ഐപിഎല്: ടോസ് രാജസ്ഥാന്, പഞ്ചാബിനെ ബാറ്റിങിന് അയച്ച് രഹാനെ\nകാര്‍ഷികകടങ്ങള് എഴുതിത്തള്ളണം; കോണ്‍ഗ്രസ് വില്ലേജ് ഓഫീസ് ധര്‍ണ നടത്തി\nUpdated: Mon, Jun 11, 2018, 13:04 [IST]\nഅമ്പലവയല്: കാര്‍ഷിക കടങ്ങള് എഴുതിത്തള്ളണമെന്നാവശ്യപ്പെട്ട് കോണ്‍ഗ്രസിന്റെ ശക്തമായ പ്രതിഷേധം. അമ്പലവയല് വില്ലേജ് ഓഫീസിന് മുമ്പില് അമ്പലവയല് മണ്ഡലം കോണ്‍ഗ്രസ് കമ്മിറ്റിയുടെ നേതൃത്വത്തില് മാര്‍ച്ചും ധര്‍ണയും നടത്തി. ധര്‍ണ കെ പി സി സി സെക്രട്ടറി കെ കെ അബ്രഹാം ഉദ്ഘാടനം ചെയ്തു. ജില്ലയിലെ കര്‍ഷകര് ഗുരുതരമായ പ്രതിസന്ധിയിലാണെന്നും, കാര്‍ഷകരുടെ ക്ഷേമത്തിനായി സര്‍ക്കാര് യാതൊരു നടപടികളും സ്വീകരിക്കുന്നില്ലെന്നും അദ്ദേഹം കുറ്റപ്പെടുത്തി.\nകാര്‍ഷികവിളകള്‍ക്ക് വേണ്ടത്ര വില ലഭിക്കുന്നില്ല. വന്യമൃഗശല്യം മൂലം ജില്ലയിലെ കര്‍ഷകര് പൊറുതിമുട്ടിയിരിക്കുകയാണ്. ഏക്കറുകണക്കിന് സ്ഥലത്തെ കൃഷിയാണ് ജില്ലയില് ഓരോ ദിവസവും നശിപ്പിക്കപ്പെടുന്നത്. വനംവകുപ്പിന്റെ ഭാഗത്ത് നിന്നും കര്‍ഷകര്‍ക്ക് അനുയോജ്യമായ രീതിയിലുള്ള നടപടികളുണ്ടാവുന്നില്ല. നഷ്ടപരിഹാരമായി തുച്ഛമായ തുകയാണ് പലപ്പോഴും ലഭിക്കുന്നത്. ബാങ്കില് നിന്ന് ലോണെടുത്തും മറ്റും കൃഷി ചെയ്തുവരുന്ന കര്‍ഷകര്‍ക്ക് അപ്രതീക്ഷിതമായുണ്ടാകുന്ന വിളനാശത്തെ അതിജീവിക്കാന് ഏറെ പ്രയാസമാണെന്നും അദ്ദേഹം കൂട്ടിച്ചേര്‍ത്തു.\nഅമ്പലവയല് വില്ലേജ് ഓഫീസ് ധര്‍ണ കെ പി സി സി സെക്രട്ടറി കെ കെ അബ്രഹാം ഉദ്ഘാടനം ചെയ്യുന്നു\nഅതിനാല് തന്നെ അഞ്ച് ലക്ഷം രൂപ വരെയുള്ള കാര്‍ഷിക കടങ്ങള് എഴുതിത്തള്ളണമെന്നും, അന്യായയമായ ജപ്തി നടപടികള് അവസാനിപ്പിക്കണമെന്നും, വര്‍ധിപ്പിച്ച ഭൂനികുതി പിന്‍വലിക്കണമെന്നും അദ്ദേഹം ആവശ്യപ്പെട്ടു. മണ്ഡലം പ്രസിഡന്റ് വി ബാലസുബ്രഹ്മണ്യന് അധ്യക്ഷനായിരുന്നു. എം യു ജോര്‍ജ്ജ്, എ പി കുര്യാക്കോസ്, സീത വിജയന്, കെ സാജിത്ത്, എം വി തോമസ്, നാരായണന് കൊട്ടങ്കര, റോയി പുതുക്കാട്, ഷഫീക്ക്, പി എം തോമസ്, സി എം മൊയ്തീന്, കെ വി അയ്യപ്പന്, പി പി ജോസ്, ഷൈല ജോയ്, ടി സി ലൂക്കോസ്, എ എക്‌സ് ജോസഫ്, എ പി പൗലോസ്, സിറില് ജോസ്, നിഖില്, കെ പി കുര്യാക്കോസ്, രാമയ്യന് ചെട്ട്യാര്, സുബ്രഹ്മണ്യന്, പ്രകാശഅ കളത്തുവയല്, പി എസ് ജോസ്, സുബൈദ ഗഫൂര്, ഷാഫി തുടങ്ങിയവര് സംസാരിച്ചു.\nwayanad congress farmer debt വയനാട് കോണ്‍ഗ്രസ് വില പ്രതിഷേധം കര്‍ഷകര്\ncongress-dharna on Farmers debt


ഷാജ് കിരണും സുഹൃത്തിനും മുന്‍കൂര് ജാമ്യം അനുവദിച്ച് കോടതി; പോലീസിന് ഇരുവരെയും ചോദ്യം ചെയ്യാമെന്ന് അനുമതി നല്‍കി | Azchavattom Online USA\nPosted by George Kakkanatt | Jun 15, 2022 | Kerala, Latest News\nഎറണാകുളം: സ്വപ്‌നയ്‌ക്കെതിരായ ഗൂഢാലോചനക്കേസിലെ വിവാദ ഇടനിലക്കാരൻ ഷാജ് കിരണിന് ഹൈക്കോടതി മുൻകൂർ ജാമ്യം അനുവദിച്ചു. ഷാജ് കിരണിനും സുഹൃത്ത് ഇബ്രാഹിമിനും മുൻകൂർ ജാമ്യം അനുവദിച്ച ഹൈക്കോടതി, മുൻകൂർ നോട്ടീസ് നൽകി അന്വേഷണ സംഘത്തിന് ചോദ്യം ചെയ്യാമെന്നും നിർദേശിച്ചു.\nഗൂഢാലോചനക്കേസിൽ ഇരുവരും പ്രതികളല്ലെന്ന് പ്രോസിക്യൂഷൻ കോടതിയെ അറിയിച്ചിരുന്നു. ഇതിന്‍റെ അടിസ്ഥാനത്തിലാണ് ജസ്റ്റിസ് വിജു എബ്രഹാം ഹർജി തീർപ്പാക്കിയത്. കേസിൽ അറസ്റ്റ് ചെയ്യപ്പെടാനുള്ള സാധ്യത ചൂണ്ടിക്കാട്ടിയാണ് ഷാജ് കിരണും സുഹൃത്ത് ഇബ്രാഹിമും ഹൈക്കോടതിയിൽ മുൻകൂർ ജാമ്യാപേക്ഷ നൽകിയത്. രാഷ്ട്രീയ നേട്ടത്തിനായി തന്ത്രപൂർവം തന്നെ ഗൂഢാലോചനയിൽ കുടുക്കുകയായിരുന്നു. സൗഹൃദ സംഭാഷണം റെക്കോഡ് ചെയ്ത് ഉപയോഗിച്ചുവെന്നും ഇത് സംബന്ധിച്ച് ഡി.ജി.പിക്ക് പരാതി നൽകിയതായും മുൻകൂർ ജാമ്യാപേക്ഷയിൽ ഇരുവരും പറഞ്ഞിരുന്നു.\nകൂടാതെ അന്വേഷണവുമായി സഹകരിക്കാൻ തയാറാണെന്നും മുൻകൂർ ജാമ്യം നൽകണമെന്നുമായിരുന്നു ആവശ്യം. രഹസ്യമൊഴി നൽകിയതിനു ശേഷം ഷാജ് കിരൺ തന്നെ ഭീഷണിപ്പെടുത്തിയെന്ന് സ്വപ്‌ന നേരത്തെ വെളിപ്പെടുത്തിയിരുന്നു. കേസിൽ ഷാജ് കിരണിനെയടക്കം ചോദ്യം ചെയ്യാനുള്ള നീക്കങ്ങൾ ആരംഭിച്ചതിനിടെയാണ് ഇരുവരും മുൻകൂർ ജാമ്യത്തിനായി ഹൈക്കോടതിയെ സമീപിച്ചത്.\nഅതിനിടെ, മത നിന്ദ കേസിൽ സ്വപ്‌നയുടെ അഭിഭാഷകൻ കൃഷ്ണരാജ് സമർപ്പിച്ച മുൻകൂർ ജാമ്യാപേക്ഷയിൽ എറണാകുളം സെഷൻസ് കോടതി സർക്കാരിനോട് വിശദീകരണം തേടി. ഹർജി 16ന് വീണ്ടും പരിഗണിക്കും.\nPrevious‘മുഖ്യമന്ത്രിയുടെ കുടുംബവുമായി ക്ലിഫ് ഹൗസിൽ സമയം ചിലവഴിച്ചിട്ടുണ്ട്; അറിയില്ലെന്ന് പറഞ്ഞത് പച്ചക്കള്ളം’: സ്വപ്ന സുരേഷ്\nNextമുഖ്യമന്ത്രിയെ വിമാനത്തിനകത്ത് വധിക്കാന് ശ്രമിച്ചെന്ന ആരോപണം; രണ്ട് യൂത്ത് കോൺഗ്രസ് പ്രവർത്തകരെ റിമാൻഡ് ചെയ്തു


2009, മേയ് 26\nന്നൊക്കെയും നഷ്ടസമ്മാനങ്ങള് തന്നു.\nന്നൊന്നായ് മറ്റുള്ളവര് കൊണ്ടുപോയി.\nമറിയില്ല,യെങ്കിലും പറയാന് ശ്രമിക്കുന്നു.\nപറയുന്ന കാര്യത്തില് കാണുന്ന തെറ്റുകള്\nഅന്നൊക്കെയെപ്പോഴും ഞാന് കൊതിച്ചു.\nഉയരുവാന് മാത്രമായ് കൊതിച്ചു ഞാനെപ്പോഴും\nഉന്നതികള് മാത്രം ലകഷ്യത്തില് കണ്ടു.\nഒരു നാളി,ലറിയാതെ വീഴും നിലത്തെന്ന്\nഒരിക്കലുമോര്‍ത്തില്ല;പക്ഷെ ഞാന് വീണു.\nഎരിയുന്ന വേനലിലെന്നും കൊതിച്ചു ഞാന്\nഎത്രയും കുളിരുള്ള മഴയൊന്നു വീഴാന്.\nഅതിനെവിടെ കുളി,രൊക്കെയുരുകുന്ന നേരം;\nഅതിലുരുകി ഞാനു,മെന് ഹൃദയവും അന്ന്.\nഇടവേളയില്ലാതെ കൊതിച്ചെന്‍റെ മാനസം.\nഉള്ളില് ഞാന് മോഹിച്ച വരവുകള്.\nഎന്‍റെ മോഹങ്ങളാണെന്‍റെ സ്വപ്നങ്ങളായ്\nകരയുവാന് തോന്നി;കരഞ്ഞില്ല പക്ഷെ;\nകരഞ്ഞിട്ടു കാര്യമിനിയെന്തുണ്ടു നേരില്.\nചലിക്കുന്ന ഭൂമിയും സമയവു,മൊക്കെയും\nതലയൊന്നു നേരെ പിടിച്ചു ചിന്തിക്ക;\nതടസങ്ങള് മാറ്റുവാനുള്ളതാം വഴികള്.\nപഥികന്നുപാതയില് സുഖമായ് ചലിക്കാന്.\nരചന : ആദിത്യ്. കെ. എൻ ല് 4:42 AM അഭിപ്രായങ്ങളൊന്നുമില്ല:\n2009, മേയ് 21\nആ നിമിഷത്തിന്‍റെ ധന്യതയില്\nമായതന് ലോകം മന്ചലൊരുക്കി\nകിടന്നുറങ്ങാന് നിന്നെ വിളിച്ചെന്നിരിക്കും;\nതാനേ തിരിയുന്ന ഭൂവിലെ കേവലം-\nമാറുന്ന നിമിഷങ്ങള് കളയാതെ നോക്കണം.\nരാവിലും പകലിലും നിമിഷങ്ങള്‍കളയാതെ\nരാഗവീണമീട്ടി നീ ഗാനങ്ങള് പാടണം.\nസുന്ദരരാവുക,ളുതിരുംപോല് സ്നേഹ -\nക്കുളിരു നല്‍കേണം നീയര്‍ഹര്‍ക്കെന്നും.\nകൈകാല് ദേഹങ്ങള് തളര്‍ന്നിരിക്കുന്നോര്‍ക്ക്\nതാങ്ങായി,ജീവിതം മുന്നോട്ടു നീക്കണം.\nവാടാതെ നില്‍ക്കണം,പുണ്യം പുലര്‍ത്തണം.\nകാണാതംബുരുമീട്ടി സ്വരങ്ങള്‍പാടിയാലോക -\nമാറോടു,മനസ്സോടു ചേര്‍ക്കേണം എന്നാളും;\nഇടറിവീഴാതെ പുതു വഴിയെ ചലിക്കണം .\nനിന്‍റെ ഗാനങ്ങളീ ഗാനപ്രപന്ചത്തില്\nരചന : ആദിത്യ്. കെ. എൻ ല് 7:28 AM അഭിപ്രായങ്ങളൊന്നുമില്ല:\nഞാന് മരിച്ചു കഴിഞ്ഞു-\nവെങ്കിലും വേണം കിടക്കാന്\nവിറകു കെട്ടിയൊരുക്കിയ കട്ടില്...\nവെങ്കിലും വേണം പുതയ്ക്കാന്\nവെങ്കിലും വേണം ചൂടൊന്നു\nകിട്ടുവാന്,ചുറ്റിലും തീ കൊടുക്കൂ ...\nവെങ്കിലും വേണം ഉറങ്ങാന്\nമനസ്സിന്നു സ്വസ്ഥതയെന്ന കാര്യം...\nഅതുകൊണ്ട് നിര്‍ത്തുക കരച്ചിലുകള്...\nഞാന് മരിച്ചു കഴിഞ്ഞതല്ലേ...?\nഞാന് മരിച്ചു കിടക്കുകയല്ലേ...?\nപേരില് പുതുതായേറെ പുലമ്പലുകള്.\nമല്‍പം തരൂ സ്വസ്ഥത.\nരചന : ആദിത്യ്. കെ. എൻ ല് 6:51 AM അഭിപ്രായങ്ങളൊന്നുമില്ല:\n2009, മേയ് 20\nകാണുവാന് കൊതിച്ച,കണ്ട കാഴ്ചകള്‍ക്കുമപ്പുറം...\nകേള്‍ക്കുവാന് കൊതിച്ച, കേട്ട ആരവങ്ങള്‍ക്കപ്പുറം...\nഏറെയുണ്ടിവിടെ നാം കാണാത്ത കാഴ്ചകള്\nഇതുവരെയുമൊട്ടും കേള്‍ക്കാത്ത രോദനങ്ങള്.\nവിജനമാം വീഥിയെന്നോര്‍ത്ത് നാം നീങ്ങവേ\nവഴിയരികില് നിന്നും ഉയര്‍ന്നിടും വിളികള്\nകൊടിയ ദുരിതങ്ങള്,വിധിയെന്ന പേരില് -\nകൊടുക്കുമ്പോള് കേള്‍ക്കുന്ന നിലവിളികള്\nവിജയങ്ങള് നേടുവാന് മാത്രമായ് നീങ്ങവേ\nവിളിയൊന്നു കേള്‍ക്കണം അടുത്ത് ചെല്ലേണം\n'കരയണ്ട,കൂട്ടുണ്ട് ഞാന്'എന്ന് ചൊല്ലേണം\nകണ്ണുനീര് തുള്ളികളുടയ്ക്കണം നേരില്...\nഇന്നലെകളില് കണ്ട കാഴ്ച്ചകള്‍ക്കപ്പുരം\nഇനിവരും നാളെയില് കാണുവാനാകട്ടെ\nഇനിയുള്ള നാള്‍കളില് കേള്‍ക്കുവാനാകട്ടെ\nചെയ്യേണ്ട കാര്യങ്ങള് ചെയ്യേണ്ട നേരത്ത്\nകൃത്യമായ് ചെയ്യുവാന് കഴിഞ്ഞിടട്ടെ!\nഉണരട്ടെ,യുയരട്ടെ മധുര സംഗീതങ്ങള്...\nനിറയട്ടെ നിറയട്ടെ സകലിടവുമൊരുപോലെ\nമായട്ടെ മറയട്ടെ ദുരന്തദുരിതങ്ങള്...\nരചന : ആദിത്യ്. കെ. എൻ ല് 7:49 AM അഭിപ്രായങ്ങളൊന്നുമില്ല:\nഒരുപാട് പേരുണ്ട് യുദ്ധങ്ങള് ചെയ്യുവാന്\nമുന്നോട്ടു നീങ്ങുവാന് എന്‍റെകൂടെ.\nഅവരുണ്ട് യുദ്ധങ്ങള് ചെയ്യുവാന്\n-ഇത് പഴയ കാര്യം.\nമുന്നോട്ടു നീങ്ങുവാന് എന്‍റെകൂടെ .\nഓരോ നിമിഷവും യുദ്ധങ്ങള്...\nകാലം തിമിര്‍ക്കുന്ന യുദ്ധങ്ങള്...\nചലനമറ്റൂ എന്‍റെ കൂടെ ഉള്ളോര്.\nകാര്യമില്ല,വരൊക്കെ ജീവന് വെടിഞ്ഞു.\nഇന്നു ഞാന് കാത്തു കഴിയുന്നു;\nഉള്ളിലെ പ്രാണന് കൊതിക്കുന്നു മൃത്യു .\nഎന്‍റെ പ്രാണന് കുതികൊള്ളുന്നു ഇന്ന്.\n-ഇത് പുതിയ കാര്യം.\nഞാന് എന്നും പടനായകന്.\nഞാനു,മെന് കൂടെ പടവെട്ടിയോരും\nഒന്നിച്ചു മാത്രമേ യാത്രയാകൂ.\nവെവ്വേറെ കൂട്ടരാണെന്‍കിലുമൊന്നാ -\n-ഇത് ഭാവി കാര്യം.\nപിന്നെ പുകയോ വളമോ...\nഅപ്പോള് സ്ഥാനങ്ങള് മാറുമോ...?\nരചന : ആദിത്യ്. കെ. എൻ ല് 6:00 AM അഭിപ്രായങ്ങളൊന്നുമില്ല:\n2009, മേയ് 19\n'മകനേ നീയെന്തിത്ര വൈകി'യെന്നോതി\nപാവമൊരു മാതാവെന് അരികില് വന്നു.\nദൂരെയെവിടെയ്ക്കോ പോയതാണാ മകന്.\nപിന്നീടൊരിക്കലും തിരികെ വന്നില്ലവന്\nജീവിച്ചിരിക്കുന്നുണ്ടാവുമോ ആ മകന്!\nഉരുകുന്ന മാതൃഹൃദയത്തിന്‍റെ ഏകമകന്!\nആ സ്നേഹനിധിയാം അമ്മയെക്കാണാന്.\nഇല്ലെന്നുതന്നെ ഞാന് കരുതിടുന്നു\nആ മകന് ലോകത്തിലൊരു കോണിലും.\nവരുമെന്ന് കരുതി കാത്തിരിക്കുന്നു അമ്മ.\nഅവനിഷ്ടമുള്ളതാം ആ പയ്യിന്‍പാല്\nഇഷ്ടമല്ലെങ്കിലും വാങ്ങിക്കുടിച്ചു ഞാനാ-\nമാതൃഹൃദയത്തിന് സ്നേഹം ഒന്നോര്‍ത്ത്.\nഅവിടെയെന് ജോലിയത് തീര്‍ത്തു മടങ്ങവേ\nപരതി ഞാനവിടെയെല്ലാമാ സ്നേഹനിധിയെ.\nകാത്തുനില്‍ക്കാതെ ഞാന് യാത്രയായി.\nമകനെയും കാത്തിരിക്കുന്നൊരാ അമ്മയെ\nഎത്രയും വേഗം മകന് തിരികെയെത്താന്\nഉരുകുന്ന ഹൃദയത്തില് കുളിരു നിറയാന്.\nപരിഭവത്തോടെ ,വാത്സല്യത്തോടെയാ അമ്മ\nഅന്നത്തെ രാത്രിയില്,എന്റെ സ്വപ്നത്തില് ,\n'പറയാതെ പോയതെന്തേ മകനേ?'\n'ഇനിയെന്നു നീ വരുമെന് മകനേ?',\nഎന്നുള്ള ചോദ്യങ്ങളോടെയെന്നരികില് വന്നു;\nഒരു താരാട്ട് പോലെയെന് ചെവിയില് മൂളി.\nആ രാത്രി നീങ്ങി,പകലൊന്നു വന്നപ്പോള്\nആ സ്വപ്നവും,അമ്മതന് ചോദ്യങ്ങളും\nമനസ്സില് മായാതെ നിലനിന്നിരുന്നു...\nമറഞ്ഞു നിന്ന ചിന്തയുമൊപ്പമുണര്‍ന്നു.\nഏറെനാളായി അകലെയായ് കഴിയുന്ന\nമറ്റൊരു നാട്ടിന്‍പുറത്തിന്‍റെ തണലില്\nമകനെയൊന്നു കാണാന് കാത്തിരിക്കയാവും!\nഎന്‍റെ നാട്ടിലെന് അമ്മയുമച്ഛനും\nപ്രിയമകന്‍റെയാ വരവും കാത്തിരിക്കയാവും!\nഅറിയാതെ മറന്നു വച്ച പുത്രകര്‍ത്തവ്യം\nഓര്‍മിക്കുവാനെന്നെ ഏറെ സഹായിച്ച\nഉരുകുന്ന മാതൃഹൃദയമേ നന്ദി!\nകാലമൊരുക്കുന്നതാം തിരക്കുകള് മറന്ന്\nഅറിയാതെയെങ്കിലും എന്നെ സഹായിച്ച\n(ശ്രീ മമ്മൂട്ടിയുടെ ഏതാനും അനുഭവങ്ങളുടെയും ചിന്തകളുടെയും ലഘുസമാഹാരം - കാഴ്ചപ്പാട്. അതിലെ പത്താമത്തെ ലേഖനം-മക്കള്‍ക്കായ് ഉരുകിത്തീര്‍ന്ന മാതൃഹൃദയം-തന്നെയാണ് ഇത്.)\nരചന : ആദിത്യ്. കെ. എൻ ല് 8:57 AM അഭിപ്രായങ്ങളൊന്നുമില്ല:\nലേബലുകള്: കവിത, mammootty\n2009, മേയ് 18\nപ്രായം എതാണ്ട് അഞ്ചോ ആറോ കാണും. വളരെയേറെ അവശനാണ്. അവന് അച്ഛനാരെന്നറിയില്ല; അമ്മയാരെന്നറിയില്ല ; കൂടപ്പിറപ്പുകളോ മറ്റ് സ്വന്തക്കാരോ ആയിട്ട് ആരെങ്കിലുമുണ്ടോ എന്നും അറിയില്ല. അവന്‍റെ അച്ഛനും അമ്മയും എല്ലാം തെരുവായിരുന്നു.\nതെരുവിന്‍റെ സന്തതികളില് ഒരാള്.\nഅവന്‍റെ പെരെന്തെന്നറിയില്ല എനിക്ക്. അതുകൊണ്ടിവിടെ അവനെ 'തെരുവിന്‍റെ സന്തതി' എന്ന് സൂചിപ്പിക്കുന്നു.\nഅമ്മയുടെ നെഞ്ചിന്‍റെ ചൂടവന് അറിഞ്ഞിരിക്കുമോ? മുലപ്പാലിന്‍റെ രുചി നുകര്‍ന്നിട്ടുണ്ടാവുമോ അവന്? എന്നെങ്കിലും അവര് പാടിയ താരാട്ട് കേട്ട് അവന് ഉറങ്ങിയിരിക്കുമോ? അച്ഛന്‍റെ സ്നേഹവാത്സല്യങ്ങള് അറിഞ്ഞിട്ടുണ്ടോ അവന്? ഉണ്ടാവില്ല. കാരണം അവനെ ആരോ ജനിപ്പിച്ച്, അവരാല്‍തന്നെയാകാം, ഉപേക്ഷിച്ചതാണ്. പിന്നെങ്ങിനെ ഈ അഞ്ചാറു വയസ്സ് വരെ...! മറ്റാരെങ്കിലും അവനെ രക്ഷിച്ചോ?\nഅതെ. അതുതന്നെ കാര്യം.\nതെരുവിന്‍റെ ആ കൊച്ചനാഥബാലനെ, തെരുവിന്‍റെ തല മുതിര്‍ന്ന സന്തതികള് രക്ഷിച്ചു. അവനോടുള്ള ഇഷ്ടം കൊണ്ടോ? ഇഷ്ടമുണ്ടാകാം! പക്ഷെ പ്രധാനമായും അതല്ല.\nതെരുവിന്‍റെ തല മുതിര്‍ന്ന സന്തതികള്‍ക്ക്, 'അവനെ ആവശ്യം വരും' എന്നറിയാമായിരുന്നു. കാരണം അവന്‍റെ പ്രായത്തിലുള്ള മറ്റു കുട്ടികള് ദിവസേന സമ്പാദിക്കുന്നത് അല്ലറ-ചില്ലറ പണമൊന്നുമല്ലായിരുന്നു എന്നതുതന്നെ.\nഅങ്ങനെ അവന് അഞ്ചാം വയസ്സില് ഭിക്ഷാടനം തുടങ്ങി. പലപലവീടുകള് കയറിയിറങ്ങി. പലരുടെ, വീട്ടിലും പുറത്തും മുന്നിലും കൈനീട്ടി. ചിലര് പണം നല്‍കി, ചിലര് ഭക്ഷണം നല്‍കി. ചിലരോ പരിഹാസം നിറഞ്ഞ ചിരി മാത്രം നല്‍കി. ചിലരോ ആട്ടിപ്പായിച്ചു.\nസ്നേഹമുള്ളവര് സഹായം നല്‍കുന്നു.\nഎത്ര അവശനായാലും അവനൊരിക്കലും ജോലിയില് മുടക്കം വരുത്താന് തോന്നിയിട്ടില്ല. കാരണം, ഒരു നിശ്ചിതതുക നേടാതെ ചെന്നാല് അനുഭവം കഠിനമാകും.ഭക്ഷണം കുറവാകും. അത് മിക്കവാറും പതിവാണ്. ചെറിയ കുട്ടികളെ തല മുതിര്‍ന്ന മക്കള് നന്നായി മുതലാക്കും. അവര്‍ക്ക് കൃത്യമായി എണ്ണാന് അറിയില്ലല്ലോ! അവനും അങ്ങിനെ തന്നെ. എല്ലാം സഹിച്ചുകഴിയുന്നു തെരുവിന്‍റെ സന്തതിയും അവനെപ്പോലുള്ള മറ്റു ചിലരും. അല്ലാതെന്തു ചെയ്യാന്?\nതന്‍റെ തൊഴിലിനിടയില് ഒരു ദിവസം അവന് കയറിച്ചെന്നത് സ്ഥലത്തെ ഒരു പ്രധാനിയുടെ വീട്ടില്. ഗേറ്റ് കടന്നുചെന്ന അവനെ വരവേറ്റത് അത്ഭുതപ്പെടുത്തുന്ന ചില കാഴ്ചകളാണ്. എന്തിനോ വേണ്ടി അവന് കൊതിച്ചു. സ്വയമറിയാതെ അവന് വീടിനെ ലക്ഷ്യമാക്കി നടന്നു.\nഅവന്‍റെ മുഖത്ത് അത്രയേറെ അമ്പരപ്പുണ്ടാവാന് കാരണം ചില കളിപ്പാട്ടങ്ങളാണ്. ആ വലിയ വീടിന്‍റെ വരാന്തയില് ഒരു കുട്ടിയിരുന്നു കളിക്കുന്നു. പ്രായം തെരുവിന്‍റെ സന്തതിയേക്കാള് കുറവാകും എന്ന് തോന്നുന്നു. പണത്തിന്‍റെ സന്തതിയുടെ കയ്യിലും ചുറ്റുമായി വച്ചിരിക്കുന്ന കളിപ്പാട്ടങ്ങള് തെരുവിന്‍റെ സന്തതിയെ സംബന്ധിച്ചിടത്തോളം പുതുമയുള്ളതായിരുന്നു. കീ കൊടുത്താല് തിരിയുന്ന പാവ, പാട്ട് പാടുന്ന പാവ, ചെണ്ട കൊട്ടുന്ന പാവ, നൃത്തം ചവിട്ടുന്ന പാവ, വലിച്ചുവിട്ടാല് കുറെ ദൂരം പായുന്ന വാഹനങ്ങള്, തലകുത്തിമറിയുന്ന വാഹനങ്ങള്.... അങ്ങിനെയങ്ങിനെ പലതരം കളിപ്പാട്ടങ്ങള്.\nതെരുവിന്‍റെ സന്തതിയുടെ മനസ്സ് അവയിലൊന്നിനായി, എല്ലാത്തിനുമായി കൊതിച്ചു. മനസ്സിനേക്കാള് പതുക്കെയെങ്കിലും അവന്‍റെ പാദങ്ങള് വരാന്തയിലേക്കു കയറി, മറ്റേ കുട്ടിയുടെ സമീപത്തുചെന്നുനിന്നു. അവന്‍റെ കുഞ്ഞുകരങ്ങള് കളിപ്പാട്ടങ്ങളില് ഒന്നിനെയെടുത്തു - ചെണ്ട കൊട്ടുന്ന പാവ. കീ കൊടുക്കാന് അവനറിയില്ല. അവന് പാവയുടെ കൈകള് പൊക്കിയും താഴ്ത്തിയും ചെണ്ടകൊട്ട് തുടങ്ങി. അതിനുമുന്‍പുതന്നെ പണത്തിന്‍റെ സന്തതി തന്‍റെ പാട്ടുകച്ചേരി തുടങ്ങിയിരുന്നു. അതിന്‍റെ കരച്ചിലൊന്നും, തെരുവിന്‍റെ സന്തതിയെ ബാധിച്ചില്ല. അവന് ഓരോന്നോരോന്നായി മാറിമാറിയെടുത്ത് കളിച്ചുകൊണ്ടിരുന്നു.\nമകന്‍റെ കരച്ചിലുകേട്ട് അങ്ങോട്ടോടിവന്ന പണക്കാരനും ഭാര്യക്കും ആ കാഴ്ച കണ്ടു ദേഷ്യം വന്നു. പ്രായത്തിന്‍റെ യാതൊരുവിധ പരിഗണനയും കിട്ടിയില്ല. പണക്കാരന്‍റെ അടിയേറ്റ് പാവത്താന് മുറ്റത്തെത്തി. മറ്റയാളെ ആ സമയത്തിനകം അമ്മ നെഞ്ചോടുചേര്‍ത്ത് ആശ്വാസമേകി. മുറ്റത്തേക്ക് തെറിച്ചുവീണിട്ടും കയ്യിലുണ്ടായിരുന്ന കളിപ്പാട്ടം അവന് വിട്ടില്ല. പണക്കാരന് അത് ബലമായി പിടിച്ചുവാങ്ങി. എന്നിട്ട് അവനെ തൂക്കിയെടുത്തുകൊണ്ടു ഗേറ്റിനു വെളിയില് കൊണ്ടിട്ടു. ഗേറ്റ് അടച്ചു.\nഅവന് ഗേറ്റിനടുത്തുനിന്ന് കുറച്ചുനേരം കരഞ്ഞു. ആരുകേള്‍ക്കാന് അവനെപ്പോലുള്ളവരുടെ രോദനങ്ങള്? കേട്ടിട്ട് എന്ത് ചെയ്യാന്? പതിയെ ദുഃഖമൊതുക്കി അവിടെനിന്നും നടന്ന് അവൻ വീണ്ടും തന്‍റെ തൊഴിലിലേക്ക് കടന്നു. ആ ഭാഗത്ത് മറ്റൊരു വീട്ടിലും അവന് കയറിയില്ല. നടത്തം മാത്രം. അതിനിടയില് കിട്ടുന്നതുകൊണ്ട് അവന് തൃപ്തിപ്പെട്ടു.\nനടത്തത്തിനിടയില് അവന് മറ്റൊരു കാഴ്ച, വേറൊരു വീട്ടില് കണ്ടു. ഒരു ചെറിയ കൊച്ചിനെ അമ്മ താരാട്ട് പാടി ഉറക്കാന് ശ്രമിക്കുന്നു. ഉറങ്ങാന് മടികാട്ടുകയും,കരയുകയും ചെയ്യുന്ന ആ കുഞ്ഞിനെ, കിലുങ്ങുന്ന ഒരുതരം കളിപ്പാട്ടം കാട്ടി അമ്മ ചിരിപ്പിക്കാന് ശ്രമിക്കുന്നു. ഗേറ്റിനു വെളിയില്‍നിന്ന് ഈ കാഴ്ച കണ്ടപ്പോള് അവനും കൊതി തോന്നി. താരാട്ട് കേള്‍ക്കാനല്ല; പാട്ടുകേട്ട് ഉറങ്ങാനല്ല; സ്വന്തമായൊരു കളിപ്പാട്ടത്തിന്!\nതെരുവിന്‍റെ സന്തതിക്ക് മോഹിക്കാം എന്നല്ലാതെ, മോഹിക്കുന്നതെല്ലാം നേടാന് സാധിക്കുമോ? നേടാന് പറ്റാത്തത് മോഹിക്കാനുള്ള അര്‍ഹതയുണ്ടോ തെരുവിന്‍റെ സന്തതിക്ക്?\nഒരു വീട്ടിലും അവന് പിന്നെ കയറിയില്ല. ലക്‌ഷ്യം - അവിടേക്ക് ഇനിയും ദൂരം. അവന് നടത്തം തുടര്‍ന്നു. ആ ദിവസത്തെ അനുഭവം ഊഹിക്കാവുന്നതേയുള്ളൂ. പക്ഷെ, അതൊന്നുമായിരുന്നില്ല അവന്‍റെ മനസ്സില്. സ്വന്തമായൊരു കളിപ്പാട്ടം നേടുന്നതെങ്ങിനെ എന്നുള്ള ചിന്തയായിരുന്നു അവന്‍റെയുള്ളില് നിറയെ.\nനേരം സന്ധ്യയാകാറായി. അത്രയും നേരത്തിനിടക്ക് കാര്യമായിട്ടെന്തെങ്കിലും അവന് കഴിച്ചിട്ടുണ്ടെന്നു എനിക്ക് തോന്നുന്നില്ല. നടത്തത്തിനിടയില് അവന് പെട്ടെന്നുനിന്നു, ഒരു ചവറുകൂനയ്ക്കരികെ. അവിടെയെന്തോ കണ്ടു അവന്.\nഅവിടെയതാ, ആ ചവറിനിടയില്, ഒരു കളിപ്പാട്ടക്കഷ്ണം - പായുന്ന കളിപ്പാട്ടക്കാറിന്‍റെ രണ്ടു ചക്രങ്ങളും കമ്പിയും. അവന് ഉത്സാഹപൂര്‍വം അതെടുത്തു. നിലത്ത് ഉരുട്ടിക്കളിച്ചു. കയ്യിലെടുത്ത് ഓടിച്ചുനോക്കി. പെട്ടെന്ന് അവന് എന്തോ ഓര്‍ത്തിട്ടെന്നവണ്ണം കളിനിര്‍ത്തി. ആ കളിപ്പാട്ടക്കഷ്ണം പലരീതിയില്, പലവട്ടം നോക്കി. എന്നിട്ട് ദുഃഖം നിറഞ്ഞ ചിരിയോടെ ആ കളിപ്പാട്ടക്കഷ്ണം കൂനയിലേക്കുതന്നെ തിരിച്ചെറിഞ്ഞു. അവന് നടന്നു. അവന്‍റെ കൊച്ചുമിഴികള് നിറഞ്ഞിരുന്നു. ആ മനസ്സ് കരയുകയായിരുന്നു.\nഎന്തിനാണ് അവന് ആ കളിപ്പാട്ടക്കഷ്ണം ചവറുകൂനയിലേക്കു തന്നെ തിരിച്ചെറിഞ്ഞത്?\nകൃത്യമായി പറയാന് എനിക്കറിയില്ല. ഒരുപക്ഷെ, അത് കൂനക്ക് തന്നെ അര്‍ഹതപ്പെട്ടതാകാം എന്നവന് തോന്നിയിരിക്കാം. അല്ലെങ്കില് അവനത് ഒട്ടും അര്‍ഹതപ്പെട്ടതല്ലായെന്ന് തോന്നിയിരിക്കാം.\nമോഹവും ദുഖവും ഉള്ളിലൊതുക്കി തെരുവിന്‍റെ സന്തതി തന്‍റെ ലക്ഷ്യസ്ഥാനത്തേയ്ക്ക്, തെരുവിന്‍റെ തലമുതിര്‍ന്ന മക്കള് കഴിയുന്നിടത്തേക്ക്, നടന്നു നീങ്ങി.\nരചന : ആദിത്യ്. കെ. എൻ ല് 4:40 PM\nസ്നേഹപൂര്‍വ്വം രൂപച്ചേച്ചിക്ക്... ആ നിമിഷത്തിന്...\nഞാന് മരിച്ചുകഴിഞ്ഞു... ഞാന് മരിച്ചു കഴിഞ്ഞു- ...


‘പള്ളിക്ക് പുറത്ത് ഒരിക്കലും ഉറവ വറ്റാത്തൊരു കിണറുണ്ട്; തൊട്ടടുത്ത് കടലുണ്ടായിട്ടും വെള്ളത്തിന് ഉപ്പുരസമില്ല’: ദ്വീപിന്റെ നിറങ്ങൾ തേടി ഒരു കടൽ യാത്ര | Happy Journey\nSaturday 14 August 2021 02:50 PM IST\nകപ്പലിന്റെ മട്ടുപ്പാവിൽ നിന്നാൽ ശാന്തമായ കടൽ കാണാം. പക്ഷേ, ആദ്യത്തെ രണ്ടു മണിക്കൂർ മാത്രമേ ഈ പ്രശാന്തത അനുഭവിക്കാൻ കഴിയൂ. മുന്നോട്ടു പോകും തോറും തിരമാലകൾക്ക് ‘കനം’ കൂടി തുടങ്ങും. ആർത്തിരമ്പി വരും. കുത്തൊഴുക്കിൽപ്പെട്ട കടലാസു തോണി പോലെ കപ്പൽ കടലിനോടു പൊരുതിക്കൊണ്ടിരിക്കും. നല്ല കാലാവസ്ഥയെങ്കിൽ 15 ഡിഗ്രി വരെ കപ്പൽ ചെരിയും. മഴക്കാലത്ത് ആണെങ്കിൽ നെ‍ഞ്ചിടിപ്പ് തിരമാലകളോളം ഉയർത്തിക്കൊണ്ട് ഇത് 30 ഡിഗ്രി വരെയാകും.\nലോകത്തെ ഏറ്റവും മനോഹരമായ സൂര്യാസ്തമയം മലമുകളിലോ, കടൽത്തീരത്തോ അല്ല. അത് ഉൾക്കടലിലാണ്. സൂര്യൻ കടലിനെ പുണരുന്ന കാഴ്ച. ഉൾക്കടലിനെ അന്നേരം ചുവപ്പ് വിഴുങ്ങും. സ്വർണവർണത്തിൽ വെള്ളം വെട്ടിത്തിളങ്ങും.\nവിമാനത്താവളത്തിലേതു പോലെ ക‌ർശന പരിശോധനയ്ക്കൊടുവിലാണ് കൊച്ചിയിലെ വെല്ലിങ്ടൺ ഐലൻഡിൽ നിന്ന് അേറബ്യൻ സീ എന്ന കപ്പലിനുള്ളിലേക്ക് പ്രവേശിക്കാനായത്. ലക്ഷദ്വീപ് യാത്രയുടെ ‘ഹൈലൈറ്റ്’ തന്നെ കപ്പലിനുള്ളിലെ ഏതാനും മണിക്കൂറുകളാണ്. സെയിലിങ്ങിന് മൂന്നുമണിക്കൂർ മുൻപേ ബോർഡിങ് നടപടികൾ തീർത്ത് കപ്പലിൽ കയറണം. ബങ്ക്, ഡക്ക് എന്നിങ്ങനെ രണ്ടുതരം സീറ്റുകളുണ്ട്. ബങ്കാണ് കുറഞ്ഞ നിരക്കിലെ സീറ്റ്. കവരത്തി വരെയുള്ള ടിക്കറ്റിന് ഒരാൾക്ക് ഉദ്ദേശം 400 രൂപയേ വരൂ.\nകടലിൽ അങ്ങോളമിങ്ങോളമായി ചിതറിക്കിടക്കുന്ന ദ്വീപുകളുടെ ഒരു കൂട്ടമാണ് ലക്ഷദ്വീപ്. പേരിൽ മാത്രമേ ലക്ഷം ദ്വീപുള്ളൂ. ആകെയുള്ളത് 36 ദ്വീപുകളാണ്. അതിൽ തന്നെ പതിനൊന്ന് ദ്വീപിലേ ജനവാസമുള്ളൂ. വിസ്തൃതി വച്ച് കണക്കാക്കിയാൽ ലക്ഷദ്വീപിെല ഏറ്റവും വലിയ ദ്വീപ് ആന്ത്രോത്ത് ദ്വീപാണ്. ചെറുത് ബിത്ര ദ്വീപും. കേരളത്തിലെ ഏതെങ്കിലുമൊരു പഞ്ചായത്തിലെ ഒരു വാർഡിന്റെ വലുപ്പമേ കാണൂ തലസ്ഥാനമായ കവരത്തിക്ക്. കടൽത്തീരത്തു തുടങ്ങി കടൽത്തീരത്തവസാനിക്കുന്ന വെറും ആറു കിലോമീറ്റർ മാത്രമാണ് കവരത്തി.\nപവിഴപ്പുറ്റുകൾ സുന്ദരിയാക്കുന്ന നാട്\nകവരത്തിയിലെ ഈസ്‌റ്റേൺ ജെട്ടിയിൽ കപ്പലിറങ്ങുമ്പോൾ സ്പോൺസർ അഥവാ ലക്ഷദ്വീപിലെ ആതിഥേയൻ ആലിക്കോയ ഓട്ടോറിക്ഷയുമായി ജെട്ടിയിൽ കാത്തുനിൽക്കുന്നു. കപ്പലിൽ വച്ച് പരിചയപ്പെട്ടവരെല്ലാം ‘ജ സ്‌രി’ച്ചുവയുള്ള മലയാളത്തിൽ തങ്ങളുടെ വീടുകളിലേക്ക് വന്നിട്ട് മടങ്ങണേ എന്ന ക്ഷണവുമായെത്തി.\nപുറംനാടുകളിൽ പോകുമ്പോൾ മലയാളിയാണല്ലേ എ ന്ന ചോദ്യം കേട്ടിട്ടില്ലേ? അതേ ടോണിലാണ് ലക്ഷദ്വീപുകാരുടെ ‘കരക്കാരാണല്ലേ’ എന്ന ചോദ്യവും. ലക്ഷദ്വീപുകാർക്ക് കേരളം കരയാണ്. നമ്മൾ കരക്കാരും.\nഒരു കിലോമീറ്റർ ദൂരം പിന്നിട്ട് താമസത്തിനായി ബുക്ക് ചെയ്ത ഹോട്ടലിലെത്തിയതിന് ഓട്ടോ ചാർജ് 60 രൂപ. ‘അയാൾ പറ്റിച്ചതല്ല കേട്ടോ, ഇവിടെ പെട്രോൾ റേഷനായാണ് കിട്ടുക. ദ്വീപിൽ പെട്രോൾ പമ്പില്ല. അധികം വാഹനങ്ങളും’. ആലിക്കോയ പറഞ്ഞു. ജംക്‌ഷനിലെ ട്രാഫിക് സിഗ്‌നൽ അദ്ഭുതപ്പെടുത്തി. വിരലിലെണ്ണാവുന്ന വാഹനങ്ങളുള്ള ഇവിടെ എന്തിനാണ് ട്രാഫിക് ജംക്‌ഷൻ!\nട്രാഫിക് ജംക്‌ഷനോടു ചേർന്ന് ഒരു മിനി സൂപ്പർമാർക്കറ്റും ടെക്ൈസ്റ്റൽസ് ഷോപ്പുമുണ്ട്. ദ്വീപിലെത്തിയാലുടൻ പൊലീസ് സ്റ്റേഷനിൽ പോയി പെർമിറ്റിൽ അറൈവൽ ടിക് ചെയ്ത് രേഖപ്പെടുത്തണം. മദ്യം പൂർണമായി നിരോധിച്ച ഇടമാണ് ദ്വീപ്. സഞ്ചാരികൾക്ക് മദ്യം കയ്യിൽ കരുതാൻ സാധിക്കില്ല.\n‘അനാർക്കലി’ സിനിമയിൽ കണ്ട സാന്റി ബീച്ച്. ആദ്യ കാഴ്ചയിൽ നമുക്ക് വളരെ പരിചിതമായ ഇടമാണല്ലോ എന്ന് തോന്നും. വെളുവെളുത്ത മണൽപ്പരപ്പ്. കടൽത്തീരത്ത് ഫുട്ബോൾ കളിക്കുന്ന കുട്ടികൾ. മുന്നിൽ കണ്ണാടിപോലെ തെളിഞ്ഞ കടൽ. റോഡരികിൽ ഓലമേഞ്ഞ ചെറിയ കടകൾ. ഡെയറിഫാമിൽ നിന്ന് നേരിട്ടു കിട്ടുന്ന നാടൻ പശുവിൻ പാൽ ചേർത്ത ചായ ചൂടോടെ ഊതിക്കുടിച്ച് കടലിന്റെ ഭംഗി നുകരാം. റെഡി ടു കുക്ക് ഭക്ഷണങ്ങളൊന്നും ദ്വീപിലില്ല. പകരം രുചികരമായ നാടൻ വിഭവങ്ങൾ ആവോളം ആസ്വദിക്കാം.\nഅടുത്ത ലക്ഷ്യം ലൈറ്റ് ഹൗസാണ്. കവരത്തി ദ്വീപിന്റെ പ്രധാന ആകർഷണം. ബൈക്ക് വാടകയ്ക്കെടുത്താണ് ദ്വീപിലെ കറക്കം. ലൈറ്റ് ഹൗസിലേക്കുള്ള യാത്രയ്ക്കായി ബൈക്ക് സ്റ്റാർട്ടാക്കിയതും പുറകിൽ നിന്ന് ആരോ വിളിച്ചു. ‘നിങ്ങൾക്ക് വണ്ടി മാറി പോയി, അതെന്റെ വണ്ടിയാ’. ശരിയാണ്. ഒരേ പോലുള്ള ബൈക്കുകൾ. പക്ഷേ, താക്കോൽ! ഇവിടെയാരും തന്നെ വണ്ടിയിൽ നിന്ന് താക്കോൽ ഊരിയെടുത്ത് പോക്കറ്റിൽ സൂക്ഷിക്കാറില്ലെന്ന് അയാൾ പറഞ്ഞു. മോഷണം പോയാലോ എന്ന സംശയത്തിന് പൊട്ടിച്ചിരിയോടെയാണ് മറുപടി തന്നത്, ‘ഈ ആറു കിലോമീറ്ററിനുള്ളിൽ എവിടേക്ക് മോഷ്ടിക്കാനാണ്. അതുമല്ല ഇവിെട മോഷണവും അടിപിടിയുമൊന്നുമില്ല. അതറിയാൻ കവരത്തി ജയിലൊന്നു കാണാൻ പോകൂ’.\nഉയരെ നിന്നു കാണാം, കടൽചന്തം\n10 രൂപയുടെ ടിക്കറ്റെടുത്ത് ലൈറ്റ് ഹൗസിനുള്ളിൽ പ്രവേശിക്കാം. കയറിയിട്ടും കയറിയിട്ടും മുകളിലെത്താത്ത പോലെ... കൃത്യമായി പറഞ്ഞാൽ 182 പടികൾ. മുകളില് നിന്നുള്ള കാഴ്ച വർണനാതീതമാണ്. കണ്ണെത്താദൂരം കടൽ. താഴെ കടലിലേക്ക് നീണ്ടു കിടക്കുന്ന ഈസ്റ്റേൺ ജെട്ടി. കടലിന്റെ കഥകൾ പാടി നടക്കുന്ന ഉപ്പുരസമുള്ള കാറ്റ്...\nകോസ്റ്റ് ഗാർഡിന്റെ അധീനതയിലുള്ള ബീച്ചിനോടു ചേർന്നാണ് ഹെലിപാഡും ഹെലികോപ്റ്ററും. ദ്വീപ് നിവാസികൾക്ക് വൈദ്യസഹായം പോലുള്ള അടിയന്തര ഘട്ടത്തിൽ കരയെ ആശ്രയിക്കാനുള്ള ഏക മാർഗമാണിത്.\nകുറേ വർഷങ്ങൾക്ക് മുൻപ് വേലിയേറ്റ സമയത്ത് കരയിൽപ്പെട്ടുപോയൊരു ചരക്കുകപ്പൽ ഈ തീരത്തുണ്ട്. ഒരു സ്മാരകം പോലെ. മടങ്ങി വരവിൽ ലക്ഷദ്വീപിലെ സെൻട്രൽ ജയിൽ കണ്ടു. കുറ്റകൃത്യങ്ങൾ വളരെ കുറവായ ദ്വീപിൽ ജയിലിനെന്തു പ്രസക്തി.\nകവരത്തിയിലാണ് പ്രശസ്തമായ ഹുജ്റ മുസ്‌ലിം പ ള്ളി. 400 വർഷത്തിലധികം പഴക്കമുള്ള പള്ളി കൊത്തുപണികളാൽ മനോഹരമാണ്. തുണിയോ തൂവാലയോ ഉപയോഗിച്ച് തല മറച്ച് പുരുഷന്മാർക്ക് പള്ളിയുടെ അകത്ത് പ്രവേശിക്കാം. സ്ത്രീകൾക്ക് പ്രവേശനമില്ല. പള്ളിക്ക് പുറത്ത് ഒരിക്കലും ഉറവ വറ്റാത്ത ഒരു കിണറുണ്ട്. തൊട്ടടുത്ത് കടലുണ്ടായിട്ടും കിണറിലെ വെള്ളത്തിന് ഉപ്പുരസമില്ല എന്നതാണ് ഇതിന്റെ പ്രത്യേകത.\nകവരത്തിയിലെ പ്രധാന ജലവിതരണ മാർഗമാണ് ഡിസാലിനേഷൻ പ്ലാന്റ്. കുറഞ്ഞ ചെലവിൽ കടൽവെള്ളം ശുദ്ധജലമാക്കി മാറ്റുന്ന രീതി ഇവിടെ കാണാം. ഇവിടുത്തെ കടലിന്റെ പ്രത്യേക സ്വഭാവമാണ് ഈ പ്രക്രിയയെ സഹായിക്കുന്നത്. കേരളത്തിൽ ഈ രീതി പ്രാവർത്തികമാകില്ലെന്ന് പ്ലാന്റിന്റെ മേൽനോട്ടമുള്ള ഉദ്യോഗസ്ഥൻ.\nദ്വീപ് രുചികളും രീതികളും\nമരുമക്കത്തായ രീതിയാണ് ദ്വീപുകാർ പിന്തുടരുന്നത്. വിവാഹം കഴിക്കണമെങ്കിൽ പൊന്നും പണവും പെൺവീട്ടുകാർക്ക് വരൻ നൽകണം. വിവാഹശേഷം താമസിക്കുന്നത് വധൂഗൃഹത്തിലാണ്. കേരളത്തെ അപേക്ഷിച്ച് സ്ത്രീകൾക്ക് ആദരവും സ്ഥാനവും നൽകുന്നവരാണ് ഇവർ.\nതേങ്ങാചോറും വിവിധയിനം കറികളും ദ്വീപ് ഹൽവയും മാസും മീൻവിഭവങ്ങളും ചേർന്ന് വിഭവസമൃദ്ധമാണ് ‘ദ്വീപ് തക്കാരം’. മാസ് എന്നാൽ ചൂര അല്ലെങ്കിൽ ട്യൂണ എന്ന മീൻ ഉണക്കിയെടുത്തതാണ്. ദ്വീപുകാരുടെ പ്രധാനവരുമാന മാർഗമാണിത്. ട്യൂണ അച്ചാർ, ചമ്മന്തി, മാസ് എന്നിവയാണ് ചൂര മീൻ വച്ചുള്ള പ്രധാന വിഭവങ്ങൾ. ദ്വീപിലെ പ്രധാന കൃഷിയും വരുമാനവും തെങ്ങാണ്.\nപവിഴപ്പുറ്റുകൾ നിറഞ്ഞ പ്രദേശമാണ് ലക്ഷദ്വീപ്. പവിഴപ്പുറ്റിന് കോട്ടം വരുന്ന പ്രവൃത്തികളെല്ലാം തന്നെ കുറ്റകൃത്യമാണ്. സ്കൂബാ ഡൈവിങ്, സ്നോർകലിങ്, കയാക്കിങ്, സെയിലിങ്, ഗ്ലാസ് ബോട്ട് റൈഡ്, വാട്ടർ സ്കീയിങ് ഈ വിനോദങ്ങളൊക്കെയാകാം. എങ്കിലും കടലിൽ നീന്താനിറങ്ങുന്നതിനു മുൻപ് ചില കാര്യങ്ങൾ അറിയണം, പ്രധാനപ്പെട്ടത് നഗ്നമായി കടലിൽ നീന്തരുത് എന്നതുതന്നെ.\nശാന്തവും സമാധാനവും നിറഞ്ഞ ലക്ഷദ്വീപിൽ ഇനി സ്ഥലം വാങ്ങി താമസിക്കാനൊക്കെ മോഹം തോന്നാം. പക്ഷേ, നടക്കില്ല. കാരണം ദ്വീപിൽ ജനിച്ചു വളർന്നവരല്ലാത്തവർക്ക് അവിടെ ഭൂമി വാങ്ങാൻ അനുമതിയില്ല. ദ്വീപിലേക്ക് വിവാഹം കഴിച്ചെത്തിയവർക്കും നിയമപരമായി ഇവിടെ ഭൂമി വാങ്ങാൻ സാധിക്കില്ല.\nസാന്റി ബീച്ചിലെ അവസാന രാത്രി. കടൽത്തീരത്ത് കിസ പറഞ്ഞിരിക്കുന്ന പെണ്ണുങ്ങൾ. ആ വെള്ളമണൽപരപ്പിൽ ആകാശം നോക്കി കിടന്നു. നിറയെ നക്ഷത്രങ്ങൾ. കടലിന്റെ ശബ്ദം. തണുത്തകാറ്റ്... സ്വപ്നം പോലെ കുറേ നിമിഷങ്ങൾ, അതായിരുന്നു ലക്ഷദ്വീപിന്റെ സമ്മാനം.\nസാധാരണ ഒരു യാത്ര പോകും പോലെ, സ്ഥലം തീരുമാനിച്ച് അവിടുത്തെ പ്രധാനപ്പെട്ട ഇടങ്ങൾ ലിസ്റ്റ് ചെയ്ത് ആ കാഴ്ച ആസ്വദിക്കുന്ന രീതിയിൽ ലക്ഷദ്വീപ് യാത്ര പ്ലാൻ ചെയ്യരുത്. ഒരു ജനതയുടെ സംസ്കാരം, ജീവിതരീതികൾ, അവർ ജീവിക്കുന്ന ചുറ്റുപാട് ഇതു കൂടിചേരുന്നതാണ് ദ്വീപ്.\n11 ദ്വീപുകളിലാണ് ജനവാസമുള്ളത്. അതിൽ അഗത്തി, ബംഗാരം, കടമത്ത്, കവരത്തി, കൽപ്പേനി, മിനിക്കോയ് എന്നീ ദ്വീപുകളിലേക്ക് മാത്രമേ ഇതരസംസ്ഥാനക്കാർക്ക് പ്രവേശനമുള്ളൂ.\nഓരോ ദ്വീപിലേക്കും പോകാൻ പ്രത്യേകം പെർമിറ്റ് എടുക്കണം.\nലക്ഷദ്വീപിലെ ഏക വിമാനത്താവളം അഗത്തി ദ്വീപിലാണ്. എയർ ഇന്ത്യയുടെ ചെറുവിമാനമാണ് (ATR) സർവീസ് നടത്തുന്നത്. ഒരു മണിക്കൂർ യാത്രയേ ഉള്ളൂ കൊച്ചിയിൽ നിന്ന് അഗത്തിയിലേക്ക്. കടലിനു നടുവിലാണ് വിമാനത്താവളം. അതിനാൽ തന്നെ ലാൻഡിങ് കാഴ്ച അതിമനോഹരമാണ്.\nകൊച്ചിയോട് ഏറ്റവും അടുത്തു കിടക്കുന്ന ദ്വീപാണ് കൽപ്പേനി. 287 കിലോമീറ്റർ അകലെ. ലഗൂണുകളാൽ ചുറ്റപ്പെട്ടതിനാൽ കപ്പലുകൾ ലഗൂണിന് പുറത്താണ് നങ്കൂരമിടുന്നത്. ടിപ് ബീച്ച്, കൂമയിൽ ബീച്ച്, മൊയ്ദീൻ പള്ളി, ലൈറ്റ് ഹൗസ്, അഗത്തിയാട്ടിപ്പാറ ഇവയാണ് മുഖ്യ ആകർഷണങ്ങൾ.\nബംഗാരം ഹണിമൂൺ ഡെസ്റ്റിനേഷൻ\nകവരത്തിയിൽ നിന്ന് 119 കിലോമീറ്റർ അകലെയാണ് ആന്ത്രോത്ത് ദ്വീപ്. ഏറ്റവും കുറവ് ലഗൂണുക ൾ ഉള്ള ദ്വീപാണ് ആന്ത്രോത്ത്. അറബ് സന്യാസി വിശുദ്ധ ഉബൈദുള്ളയുടെ ശവകുടീരമാണ് പ്രധാന ആകർഷണം.\nലക്ഷദ്വീപിലെ ഏറ്റവും മനോഹരമായ സ്ഥലമാണ് കടമത്ത്. അഗത്തി ദ്വീപിൽ നിന്ന് 77 കിലോമീറ്റർ അകലെ. ബീച്ചാണ് പ്രധാന ആകർഷണം.\nമദ്യം ഉപയോഗിക്കാൻ അനുവാദമുള്ള ഏക ദ്വീപാണ് ബംഗാരം. ഹണിമൂൺ ഡെസ്റ്റിനേഷനാണ് ബംഗാരം. ലക്ഷദ്വീപിനേക്കാൾ മാലി ദ്വീപിനോടു സാമ്യമുള്ള ദ്വീപാണ് മിനിക്കോയ്.\nലക്ഷദ്വീപിലേക്ക് പോകാൻ എൻട്രി പെർമിറ്റ് ആവശ്യമാണ്. പരിചയമുള്ള ദ്വീപ് നിവാസി (സ്പോൺസർ) വഴി മാത്രമേ പെർമിറ്റിനുള്ള അപേക്ഷാഫോം ലഭിക്കൂ. ശേഷം താമസപരിധിയിലെ പൊലീസ് സ്റ്റേഷനിൽ നിന്ന് ക്ലിയറൻസ് സർട്ടിഫിക്കറ്റ് അഥവാ PCC വാങ്ങണം. അപേക്ഷാ ഫോമിനൊപ്പം ആധാർ കാർഡിന്റെ പകർപ്പ്, ക്ലിയറൻസ് സർട്ടിഫിക്കറ്റ്, മൂന്നു പാസ്പോർട് സൈസ് ഫോട്ടോ എന്നിവ ചേർത്ത് കൊച്ചിയിലെ ലക്ഷദ്വീപ് അഡ്മിനിസ്ട്രേറ്റീവ് ഓഫിസിൽ സമർപ്പിക്കണം. ഫീസ് അടച്ചാൽ രണ്ടാഴ്ച മുതൽ ഒരു മാസം വരെ സമയത്തിനുള്ളിൽ. പെർമിറ്റ് കിട്ടും. തുടർന്ന് 15 ദിവസത്തിനുള്ളിൽ ലക്ഷദ്വീപിൽ പോയി തിരിച്ച് വരണം. ഈ സമയത്തിനുള്ളിൽ കപ്പൽ/ വിമാനം ബുക്ക് ചെയ്യാം. കൂടാതെ ഗവൺമെന്റ് / പ്രൈവറ്റ് ടൂർ പാക്കേജുകളുമുണ്ട്.


india's covid cases increasing\nരാജ്യത്ത് കൊവിഡ് കൂടുന്നു; മൂവായിരം കടന്ന് പ്രതിദിന കണക്ക്\nരാജ്യത്ത് മൂവായിരം കടന്ന് പ്രതിദിന കോവിഡ് കേസുകള്. 24 മണിക്കൂറിനിടെ 3,303 പേര്‍ക്കാണ് പുതുതായി രോഗം സ്ഥിരീകരിച്ചത്. 39 പേര് കൊവിഡ് ബാധിച്ച് മരിച്ചതായി ആരോഗ്യമന്ത്രാലയം അറിയിച്ചു. പ്രതിദിന രോഗ ബാധിതരില് കഴിഞ്ഞ ദിവസത്തേക്കാള് 12.8 ശതമാനം വര്‍ധയാണ് ഉണ്ടായത്. ടിപിആര് 0.66ശതമാനമായി ഉയര്‍ന്നതും രാജ്യത്ത് ആശങ്കയായി.\n4,30,68,799 പേര്‍ക്കാണ് ഇന്ത്യയില് ഇതുവരെ കൊവിഡ് ബാധിച്ചതായി ആരോഗ്യമന്ത്രാലയത്തിന്റെ കണക്കിലുള്ളത്. ആകെ മരണനിരക്ക് 5,23,693 ആണ്. ആകെ കേസുകളിലെ 0.04 ശതമാനമാണ് ആക്ടീവ് കേസുകള്. 193.04 കോടിയിലധികം കൊവിഡ് വാക്‌സിന് ഡോസുകളാണ് ഇതുവരെ വിതരണം ചെയ്തത്. 19.58 കോടി ഡോസ് വാക്‌സിന് ഉപയോഗിക്കാത്തതായി ഇപ്പോഴും സംസ്ഥാനങ്ങളുടെ പക്കലുണ്ടെന്നും ആരോഗ്യമന്ത്രാലയം അറിയിച്ചു.\nRead Also : കോഴിക്കോട് വീണ്ടും ഷിഗെല്ല\nരോഗവ്യാപനം രൂക്ഷമാകുന്ന സാഹചര്യത്തില് വിവിധ സംസ്ഥാനങ്ങളില് മാസ്‌ക് ധരിക്കുന്നത് നിര്‍ബന്ധമാക്കിയിട്ടുണ്ട്. കൊവിഡ് രോഗികള് ഏറ്റവും കൂടുതല് ഉള്ള ഡല്‍ഹിയില് വ്യാപാരി സംഘടനകള് ജാഗ്രത കടുപ്പിച്ചു. മാര്‍ക്കറ്റുകളില് എല്ലാവരും കൊവിഡ് മാനദണ്ഡങ്ങള് പാലിക്കുന്നുണ്ടെന്ന് ഉറപ്പ് വരുത്തുമെന്നും സംഘടനാ ഭാരവാഹികള് അറിയിച്ചു.\nStory Highlights: india’s covid cases increasing


ആതിരനിലാവില്...: എന്റെ സിനിമ !!!!\nPosted by പാപ്പു at 5:57 AM\nപാപ്പു March 30, 2010 at 8:12 AM\n‘’ഈ സിനിമയില് എന്റെ കൂടെ ഊണു കഴിക്കുന്ന സീനില് ഉള്ളത് എന്റെ കൂട്ടുകാര് ആര്യ, സജന, ശ്രീലക്ഷ്മി... ആര്യയാണ് ഊണു കഴിക്കാന് വാ എന്ന് വിളിക്കുന്നത്.. പിന്നെ ക്ലാസ് റൂമില് എന്റെ അടുത്തിരിക്കുന്നത് സജന.. ഊണു കഴിക്കുന്ന സീനില് എനിക്ക് പാത്രത്തിന്റെ അടപ്പില് തരുന്നില്ലേ അതു തന്നെ.. അവളുടെ അപ്പുറത്തിരിക്കുന്നത് ശ്രീയും... സജനയുടെ അമ്മയാണ് എന്റെ അമ്മയായി അഭിനയിച്ചേ..\nകൂതറHashimܓ March 30, 2010 at 9:09 AM\nആഹാ കൊള്ളാലോ.. :)\nപടം കാണട്ടെ എന്നിട്ട് ബാക്കി\nb Studio March 31, 2010 at 1:17 AM\nപാപ്പു നന്നായിരുന്നു.. ഭാവിയിൽ ഇനിയും മനോഹരമായ കഥകൾ എഴുതാൻ കഴിയട്ടെ എന്നാശംസിക്കുന്നു..\nപിന്നെ യൂണിഫോം ഇല്ലാത്ത കുട്ടികളും ഉണ്ടായിരുന്നല്ലോ...??ഇതിലെ മുതിർന്നവരുടെ അഭിനയം കുറച്ച് കൂടി മെച്ചപ്പെട്ടാതാക്കാമായിരുന്നു. ജീവിതത്തിൽ മാത്രം അഭിനയിച്ചു ശീലമുളളതു കൊണ്ടാവും കാമറയ്ക്ക് മുന്നിൽ അഭിനയിക്കാൻ ഒരു മടി... നിങ്ങൾ കുട്ടികളുടെ അഭിനയം എല്ലാം നന്നായിരുന്നു.\nഒരിക്കൽ കൂടി ആശംസകൾ...\nനന്ദകുമാര് March 31, 2010 at 1:59 AM\nസംഗതി ജോറായിട്ടുണ്ട് :)പാപ്പുവിന്റെ അഭിനയവും കലക്കിയിട്ടുണ്ട്. അതേയ് ഞാനും ഇരിങ്ങാലക്കുടക്കാരനാട്ടാ.\n(കുട്ടികള് എല്ലാവരും നന്നായി അഭിനയിച്ചപ്പോ മുതിര്‍ന്നവര് അത്രക്കങ്ങ്ട് നന്നായിട്ടില്ല എന്നൊരു ചെറിയ കുറവേ ഉള്ളൂ)\nഇനിയും ഇതുപോലെ നല്ല പരീക്ഷണങ്ങളും പ്രവര്‍ത്തനങ്ങളും ഉണ്ടാകട്ടെ. എല്ലാ ആശംസകളും.\nകൂതറHashimܓ March 31, 2010 at 3:02 AM\nആഹാ കൊച്ചുസംരഭം എന്നരീതിയില് നന്നായിരിക്കുന്നു, ആശംസകള് :)\nതകര്‍പ്പന് March 31, 2010 at 7:32 AM\nഫിലിം നേരത്തെ കണ്ടു. കമന്റാന് സമയം കിട്ടിയില്ല പാപ്പു. പാപ്പു നന്നായി അഭിനയിച്ചിട്ടുണ്ട്. എന്തായാലും ഈ മേഖലയില് ഭാവിയുണ്ട് ട്ടോ.\nകൂട്ടുകാരികളും നന്നായി അഭിനയിച്ചു. എല്ലാരോടും എന്റെ അഭിനന്ദനം അറിയിക്കണേ.\nRainbow April 3, 2010 at 2:16 PM\n:) നന്നായിട്ടുണ്ട് പാപ്പു ..\naathman / ആത്മന് May 3, 2010 at 9:35 AM\nഅമ്മ വശം മോള്‍ക്കുള്ള അഭിനന്ദനങ്ങള് കൊടുത്തയച്ചിട്ട് കുറെ നാളായി. കിട്ടിയോ എന്തോ? ഇനി ഏതായാലും നേരിട്ട് തന്നെ തരാമല്ലോ... മോളും കൂട്ടുകാരും നന്നായി ചെയ്തു. തുടരുക. എല്ലാ ഭാവുകങ്ങളും...\nAbdulkader kodungallur June 24, 2010 at 12:31 AM\nആയിരം സ്വപ്നങ്ങള് വിരിയുമാമിഴികളില്\nഅഭിരാമ ശോഭന ഭാവിയെക്കണ്ടു.\nSULFI June 24, 2010 at 8:49 AM\nപാപ്പു. നന്നായി മോളെ.\nമനസ്സില് തട്ടി. നല്ല ഗുണപാടവും.\nഅപര്‍ണയും കൂട്ടുകാരികളും ഗംഭീരമാക്കിയപ്പോള്,\nമുതിര്‍ന്നവര് അത് കാത്തു സൂക്ഷിച്ചില്ല എന്ന് തോന്നി.\nകൂട്ടുകാരികളോട് പ്രത്യേക അഭിനന്ദനം പറയണേ.\nഇനിയും ഒരുപാട് ഉയരട്ടെ എന്നാശംസിക്കുന്നു.\nMADHU_haritham June 24, 2010 at 10:20 AM\nതറവാടി June 26, 2010 at 10:17 AM\nഒരു യാത്രികന് July 5, 2010 at 2:33 AM\nപാപ്പു... ഒരു പാട് സന്തോഷം തോന്നി...നിങ്ങള് കുട്ടികള് ചെയ്യുന്ന ശ്രമങ്ങള് കാണുമ്പോള് സന്തോഷമുണ്ട്. പാപ്പുവിനെ പോലുള്ളവര് പുതിയ തലമുറയില് ഉണ്ടാവുമ്പോള് നമ്മുടെ ഭാഷ തളരില്ല...ഇനിയും എഴുതണം..എല്ലാവിധ അനുഗ്രഹാശംസകളും.. ...സസ്നേഹം\nഹേമാംബിക July 6, 2010 at 3:13 PM\nkollallo pappuu.. congratss\nഉപാസന || Upasana July 22, 2010 at 8:38 AM\nപാപ്പു കിടിലന് ട്ടാ\nഒരു ചാലക്കുടിക്കാരന് ചേട്ടന്\nMyDreams August 8, 2010 at 10:39 PM\nഅമ്മയുടെ ബ്ലോഗില് നിന്ന പാപ്പുവിന്റെ ബ്ലോഗില് എത്തിയത്\nഞാന് ഇപ്പൊ മോളുടെ ഫാനായി\nമുകിൽ August 27, 2010 at 9:06 PM\nനന്നായിരിക്കുന്നു, മോ‍ളൂ.. നല്ല അഭിനയം. എല്ലാ ആശംസകളും നേരുന്നു.\nഐ.പി.മുരളി|i.p.murali October 3, 2010 at 11:51 AM\nമുതിര്ന്നവരെക്കാള് കുട്ടികള് അസ്സലായി ...\nകണ്ണന് November 23, 2010 at 7:20 AM\nപാപ്പു.. ഞാന് ഫാന് അയീട്ടോ,മോള്‍ടെ..\nസുസ്മേഷ് ചന്ത്രോത്ത് January 11, 2011 at 7:31 PM\nവളരെ വളരെ വളരെ വളരെ ഇഷ്ടായി പാപ്പൂൂൂൂൂ.............തന്‍റെ അഭിനയത്തില് നല്ലപാോലെ സ്വാഭാവികത വന്നിട്ടുണ്ട്.ഇനിയും ഇത്തരം കാര്യങ്ങള്‍ക്ക് മുന്നിട്ടിറങ്ങണം.


തളിപ്പറന്പില് വസ്ത്രാലയത്തിന് തീപിടിച്ചു; ലക്ഷങ്ങളുടെ നഷ്ടം - കണ്ണൂരാൻ വാർത്ത\nHome Unlabelled തളിപ്പറന്പില് വസ്ത്രാലയത്തിന് തീപിടിച്ചു; ലക്ഷങ്ങളുടെ നഷ്ടം\nതളിപ്പറന്പില് വസ്ത്രാലയത്തിന് തീപിടിച്ചു; ലക്ഷങ്ങളുടെ നഷ്ടം\nതളിപ്പറമ്ബ്: തളിപ്പറമ്ബ് മെയിന് റോഡില് വസ്ത്ര വ്യാപാര സ്ഥാപനത്തിന് തീപിടിച്ച് ലക്ഷങ്ങളുടെ നഷ്ടം. കുറ്റിക്കോല് സ്വദേശി ബി. ഷബീര് എന്നയാളുടെ വി-ടെക്‌സ് എന്ന സ്ഥാപനത്തിലാണ് തീപിടിത്തമുണ്ടായത്.\nഇന്നലെ പുലര്‍ച്ചെ അഞ്ചോടെയാണ് തീപിടിത്തം ശ്രദ്ധയില്‍പെട്ടത്. സമീപത്തെ മാലിന്യക്കൂന്പാരത്തിന് ആരോ തീയിട്ടതിനെത്തുടര്‍ന്ന് തീ കടയിലേക്ക് പടരുകയായിരുന്നു. ഏകദേശം 15 ലക്ഷം രൂപയുടെ നഷ്ടം കണക്കാക്കുന്നു.\nവിഷുവിനോടനുബന്ധിച്ച് എത്തിച്ച പുതിയ സ്റ്റോക്കുകള് ഉള്‍പ്പെടെയുള്ളവ കത്തി നശിച്ചു.കടയിലെ മറ്റ് തുണിത്തരങ്ങളും ഉപയോഗശൂന്യമായി. തീപിടിത്തത്തിനു പിന്നാലെ കെഎസ്‌ഇബി ഉദ്യോഗസ്ഥര് വന്ന് വൈദ്യുതിബന്ധം വിച്ഛേദിച്ചതിനാല് കൂടുതല് അപകടം സംഭവിച്ചില്ല.\nതീ സമീപത്തെ കടകളിലേക്ക് പടരുന്നതിനു മുന്പ് അഗ്നിശമന സേനയെത്തി വെള്ളം ചീറ്റിച്ച് തീ കെടുത്തുകയായിരുന്നു.


ജില്ലാ ആശുപത്രിയിലെ ഐസോലേഷന് വാര്‍ഡില്‍നിന്ന് രക്ഷപ്പെട്ട കോവിഡ് പോസിറ്റീവായ മോഷണക്കേസ് പ്രതിയെ പോലീസ് പിടികൂടി - Media Malayalam (മീഡിയ മലയാളം)\nജില്ലാ ആശുപത്രിയിലെ ഐസോലേഷന് വാര്‍ഡില്‍നിന്ന് രക്ഷപ്പെട്ട കോവിഡ് പോസിറ്റീവായ മോഷണക്കേസ് പ്രതിയെ പോലീസ് പിടികൂടി\nതൊടുപുഴ: ജില്ലാ ആശുപത്രിയിലെ ഐസോലേഷന് വാര്‍ഡില്‍നിന്ന് രക്ഷപ്പെട്ട കോവിഡ് പോസിറ്റീവായ മോഷണക്കേസ് പ്രതിയെ പോലീസ് പിടികൂടി. ഞായറാഴ്ച ഉച്ചയോടെയാണ് പോലീസ് സംഘം പ്രതിയെ പിടികൂടിയത്. പി.പി.ഇ. കിറ്റ് ധരിപ്പിച്ച് പ്രതിയെ പിന്നീട് കോവിഡ് സെന്ററിലേക്ക് മാറ്റി.\nശനിയാഴ്ച പുലര്‍ച്ചെയാണ് 17-വയസ്സുകാരനെ മോഷണക്കേസില് തൊടുപുഴ പോലീസ് അറസ്റ്റ് ചെയ്തത്. തുടര്‍ന്ന് നടത്തിയ കോവിഡ് പരിശോധനയില് ഇയാള് കോവിഡ് പോസിറ്റീവാണെന്ന് കണ്ടെത്തി. പിന്നീട് പ്രതിയെ ജില്ലാ ആശുപത്രിയിലെ ഐസോലേഷന് വാര്‍ഡിലേക്ക് മാറ്റി. ഇവിടെനിന്നാണ് 17-കാരന് അധികൃതരുടെ കണ്ണുവെട്ടിച്ച് രക്ഷപ്പെട്ടത്.\nശനിയാഴ്ച രാത്രി വൈകിയും ആശുപത്രി പരിസരത്തും നഗരത്തിലും പ്രതിക്കായി തിരച്ചില് നടത്തിയെങ്കിലും കണ്ടെത്താനായിരുന്നില്ല. ഞായറാഴ്ച ഉച്ചയോടെയാണ് പ്രതിയെ പോലീസിന് പിടികൂടാനായത്.\nതൊടുപുഴ ടൗണ്‍ഹാളിന് സമീപത്തെ മൊബൈല്‍ഷോപ്പില്‍നിന്ന് 11 മൊബൈല് ഫോണുകളും അനുബന്ധ സാധനങ്ങളും കവര്‍ന്ന കേസിലാണ് 17-കാരന് അറസ്റ്റിലായത്. പുലര്‍ച്ചെ മോഷണത്തിന് ശേഷം പ്രതി പോലീസ് പട്രോളിങ് സംഘത്തിന്റെ മുന്നില്‍പ്പെടുകയായിരുന്നു. ഒപ്പമുണ്ടായിരുന്ന മറ്റൊരാള് പോലീസിനെ കണ്ടതോടെ ഓടിരക്ഷപ്പെട്ടു.\nKovid Positive theft accused arrested after escaping from isolation ward at district hospital\nafter escaping from isolation ward\nat district hospital\nKovid Positive theft accused arrested\nPrevious articleഓക്‌സിജൻ ക്ഷാമം രൂക്ഷമായ ഇന്ത്യയിലേക്ക് സൗദി അറേബ്യയുടെ സഹായ ഹസ്തം\nNext articleസഞ്ജു സാംസണെ ക്യാപ്റ്റനാക്കിയത് രാജസ്ഥാൻ റോയൽസ് താരങ്ങൾക്ക് ഇഷ്ടപ്പെടാത്തതു പോലെ തോന്നുന്നുവെന്ന് മുൻ ഇന്ത്യൻ താരം വീരേന്ദർ സെവാഗ്


“ഹരിയേട്ടാ.. ഹരിയേട്ടന് ദേഷ്യം ണ്ടോ എന്നോട് “ – പ്രണയ കഥകൾ\nരചന Soumya Dinesh\nഗൗരിയുടെ ചോദ്യം കേട്ട ഹരി ഒന്ന് ചിരിച്ചു. അവളെ കുറ്റം പറയാനൊക്കില്ല. കാരണം ഇത് ലോകത്തൊന്നും കേട്ടുകേൾവി പോലും ഇല്ലാത്ത കാര്യമാണല്ലോ.സ്വന്തം ഭാര്യയെ കാമുകനെ കാണാൻ കൂട്ടിക്കൊണ്ടു പോകുക.ഹരിയുടെ ചിന്തകൾ പുറകോട്ട് പോയിക്കൊണ്ടിരുന്നു.\nവെറും 3ആഴ്ച മാത്രമേ ആയുസ്സുള്ളൂ എന്ന് ഡോക്ടർമാർ വിധിയെഴുതിയ തന്റെ പാറുവിന് അവളുടെ ആഗ്രഹങ്ങളെല്ലാം സാധിച്ചു കൊടുക്കണമെന്ന് താൻ തീരുമാനിച്ച ദിവസം. അവൾ\nഒരാഗ്രഹം മാത്രേ തന്നെ അറിയിച്ചുള്ളു. “എനിക്കൊന്നും വേണ്ട ഹരിയേട്ടാ. കണ്ണടയും മുൻപ് ആദിയെ ഒന്ന് കാണണം എന്നുണ്ട്. നടക്കില്ലന്നറിഞ്ഞിട്ടും വെറുതെ ഒരു മോഹം.. “പിന്നെ ഒന്നും ചിന്തിച്ചില്ല. ആദിയെ കണ്ടെത്താനുള്ള ശ്രമം അന്ന് തുടങ്ങിയതാണ്. ഇന്നലെ അറിഞ്ഞു\n4കിലോമീറ്റർ മാത്രം അകലെ അയാളുണ്ടായിരുന്നു എന്ന്. അയാളോടൊന്നും പറഞ്ഞില്ല. ഒന്ന് കാണണം.. അത്ര മാത്രം. അങ്ങോട്ടാണീ യാത്ര.റോഡ് അവസാനിക്കുന്നിടത്തു കാർ നിർത്തി ഹരി ഇറങ്ങി. ഗൗരിയും. “പാറൂ.. നീ കാറിലിരിക്ക്. ഞാൻ പോയി നോക്കിട്ടു വരാം “. ഹരി\nനടന്നു നീങ്ങുന്നതും നോക്കി ഗൗരി നിന്നു. കുറച്ചു കഴിഞ്ഞു പുറകിൽ ശബ്ദം കേട്ട് അവൾ തിരിഞ്ഞു നോക്കി. ഹരിയേട്ടൻ. “വാടോ. ആളിവിടുണ്ട്. “. ഹരിയുടെ കൈ പിടിച്ചു കൊണ്ട് ആ പടിക്കെട്ടുകൾ കയറി ഗൗരി ചെല്ലുമ്പോൾ പൂമുഖത്തുണ്ടായിരുന്നു ആദിയുടെ അമ്മ.\nഅമ്മയോട് സംസാരിച്ചു കഴിഞ്ഞു ഹരി അമ്മയെയും കൂട്ടി പുറത്തിറങ്ങി. കൂടെ ആദിയുടെ 8വയസുകാരൻ മകനും. അവർ പറമ്പിലൂടെ നടന്നു പോകുന്നതു ഗൗരി നോക്കി നിന്നു. മനപ്പൂർവം ഹരിയേട്ടൻ പോയതാണ്. തന്നെയും ആദിയെയും തനിച്ചാക്കാൻ.. ദൈവങ്ങളെത്ര\nദുഷ്ട്ടന്മാരാണെന്ന് ഗൗരി ഒരു നിമിഷം ചിന്തിച്ചു.ഇങ്ങനെ സ്നേഹിക്കുന്ന ഹരിയേട്ടനിൽ നിന്നും തന്നെ അടർത്തിയെടുക്കുന്ന ദൈവങ്ങൾ ഹൃദയമുള്ളവരാണെന്നു വിശ്വസിക്കാൻ പ്രയാസം. “അമ്മൂ.. “വർഷങ്ങൾക്ക് ശേഷം വീണ്ടും ആ വിളി. ഗൗരി തിരിഞ്ഞു നോക്കി.\nആദി. 13വർഷങ്ങൾക്കു ശേഷവും ആ കണ്ണുകൾക്ക് പഴയ തിളക്കമുണ്ട്. തന്നെ കാണുമ്പോൾ മാത്രം ഉണ്ടായിരുന്ന ആ തിളക്കം. “ഒന്ന് കാണണമെന്നേ പറഞ്ഞുള്ളു ഞാൻ ഹരിയേട്ടനോട്. അറിഞ്ഞോ എന്റെ കാര്യം വല്ലതും. പറഞ്ഞോ ഹരിയേട്ടൻ “ആദി ഗൗരിയെ നോക്കി\n“എന്തേ.. ഹരി എന്നോട് കാണണം ന്നേ പറഞ്ഞുള്ളു. “ഗൗരി ഒന്ന് ചിരിച്ചു. “ഞാൻ യാത്ര ചോദിക്കാനാ വന്നത് ഇയാളോട്. എന്റെ ഇവിടത്തെ ആഘോഷം കഴിഞ്ഞു. എല്ലാ\nആഗ്രഹങ്ങളും സാധിച്ചു തന്നു എന്റെ ഹരിയേട്ടൻ. ” കാര്യമെന്തെന്നറിയാതെ നിന്ന ആദിക്കു മുൻപിലേക്ക് കരഞ്ഞു കൊണ്ട് അമ്മയും കൂടെ ഹരിയും കയറി വന്നു. ഗൗരി ആദിയുടെ മകനെ ചേർത്ത് പിടിച്ചു. നെറ്റിയിലൊരു മുത്തം കൊടുത്തു അവനോടവൾ പറഞ്ഞു “ഇനിയൊരു\nജന്മമുണ്ടെങ്കിൽ എന്റെ മോനായി നീ ജനിക്കണം. ഈ ജന്മം കിട്ടാതെ പോയ ഒരമ്മയുടെ വാത്സല്യം അന്ന് ഞാൻ നിനക്ക് തരാം. “കണ്ണ് തുടച്ചു നടന്നു നീങ്ങുന്ന ഗൗരിയെ ഇമ വെട്ടാതെ നോക്കി നിന്ന ആദിയോട് കണ്ണീരടക്കാൻ പാടുപെട്ടു കൊണ്ട് അമ്മ കാര്യം പറഞ്ഞു. എല്ലാം കേട്ട്\nകഴിഞ്ഞു ആദി തളർന്നു താഴെക്കിരുന്നു. ഒരാർത്തനാദം അയാളുടെ തൊണ്ടയിൽ തടഞ്ഞു. 7വർഷങ്ങൾക്കു മുൻപ് അപ്പുവിന്റെ അമ്മ മരിച്ചപ്പോഴാണ് അയാളിങ്ങനെ തളർന്നു പോയത്. അതിനു ശേഷം ഒന്നിനും ഇത് വരെ കീഴ്പ്പെടുത്താൻ പറ്റിയിട്ടില്ല അയാളെ. പക്ഷേ ഇപ്പോൾ….\nരണ്ടു ദിവസങ്ങൾക്കു ശേഷം ആദിയ്ക്ക് ഹരിയുടെ call വന്നു.” അവൾ പോയെടോ ആദി… തനിക്കു കാണണ്ടേ അവളെ.. “കേട്ടത് സത്യമാവല്ലേ എന്ന പ്രാർത്ഥനയോടെ ആദി പോയി.\nഅവിടെ വീടിനകത്തു ഹാളിൽ കിടത്തിയിരിക്കുന്ന ഗൗരിയെ ഒന്നേ നോക്കിയുള്ളൂ ആദി. അയാൾ കണ്ടു. തനിക്കും അവൾക്കും പ്രിയപ്പെട്ട നിറമായ മഞ്ഞ പട്ടുസാരി ചുറ്റി അവളാഗ്രഹിച്ചതു പോലെ സീമന്ത രേഖയിൽ സിന്ദൂരം ചാർത്തി നെറ്റിയിൽ പൊട്ടും\nചന്ദനക്കുറിയും വരച്ചു ഗൗരി… അല്ല തന്റെ അമ്മു.. തന്നെ പ്രതീക്ഷിച്ചെന്ന പോലെ പാതിമാത്രം അടഞ്ഞ അവളുടെ കണ്ണുകൾ അയാളുടെ ഹൃദയം കീറിമുറിച്ചു. “ആരാ ഹരീ കർമ്മം ചെയ്യണത്.. “ഏതോ കാരണവരുടെ ചോദ്യം ചിന്തകളെ തടഞ്ഞു കൊണ്ട് കാതിലെത്തി. ഹരി\nഅപ്പോഴാണ് അതോർത്തത്. മക്കളില്ലാത്ത അച്ഛനമ്മമാർ ശരിക്കും ഹതഭാഗ്യരാവുന്നതു ഇപ്പോഴാണെന്നു അയാൾക്ക് തോന്നി. അയാൾ ആദിക്കരികിലേക്കു ചെന്നു. “ആദി അവൾ ഒരുപാടാഗ്രഹിച്ചിരുന്നു. തന്നോടൊപ്പമുള്ള ഒരു ജീവിതം. അത് നടന്നില്ല. ഇപ്പോ ഒന്ന്\nഞാനാവശ്യപ്പെടുന്നു. തന്റെ അപ്പൂനെ എനിക്കൊന്നു വിട്ടു തരുവോ.. കർമ്മം ചെയ്യാനാളില്ലാത്തതിന്റെ പേരിൽ എന്റെ പാറു കാത്തു കിടക്കരുത്. തരുവോ എനിക്ക്… “ഹരിയുടെ കൂപ്പിയ കൈകൾ കൂട്ടിപ്പിടിച്ചു കൊണ്ട് ആദി കരഞ്ഞു.അങ്ങനെ അപ്പു ചിതയ്ക്ക്\nതീ കൊളുത്തി. ചിത കെട്ടടങ്ങിയിട്ടും മനസ്സിലെ തീയണയാതെ രണ്ടു പേർ അവിടെയുണ്ടായിരുന്നു. ഒരു വർഷം കടന്നുപോയി. ഇന്ന് ഗൗരിയുടെ ശ്രാദ്ധം ആണ്. ഹരി\nകടൽക്കരയിലെ മണലിൽ ഗൗരിയുടെ പേരെഴുതിയും മായ്ച്ചും ഇരിക്കുകയായിരുന്നു. അപ്പോഴാണ് പുറകിൽ നിന്നും ഒരു വിളി. “പപ്പാ.. “ഹരി തിരിഞ്ഞു നോക്കി. അപ്പു. ആദിയും\nഉണ്ട് കൂടെ. “എന്താ ആദി ഇവിടെ അതും ഇത്ര രാവിലെ തന്നെ” മറുപടി പറഞ്ഞത് അപ്പുവാണ് “ഞാൻ അമ്മയ്ക്ക് ബലിയിടാൻ വന്നതാ പപ്പാ.. ” “ഓ.. മീരയുടെയും ശ്രാദ്ധം ഇന്നാണോ “”അല്ല\nഹരി.. അവൻ പറഞ്ഞത് അടുത്ത ജന്മം അവന്റെ അമ്മയാവാമെന്നു വാക്കു കൊടുത്തവളുടെ കാര്യാ.. ഗൗരിയുടെ. “”ഈശ്വരാ.. “ഹരി തേങ്ങി. അരികിലെത്തിയ അപ്പു ആ കൈകളിൽ പിടിച്ചു. “അമ്മുമ്മ പറഞ്ഞിട്ടുണ്ടല്ലോ.. ബലിയിട്ടില്ലെങ്കിൽ മരിച്ചവരുടെ ആത്മാവിന് മോക്ഷം\nകിട്ടില്ലെന്ന്. അവര് കരഞ്ഞു നടക്കുംന്നു.. അപ്പൂന് സങ്കടായി. ആന്റി.. അല്ല. അമ്മ കരഞ്ഞു നടക്കണ്ടാ.. അതോണ്ടാ അപ്പു ബലിയിടാൻ വന്നത്. “അവനെ വാരിയെടുത്തു മാറോടണച്ചു\nഉമ്മകൾ കൊണ്ട് മൂടി ഹരി. തിരികെ പോകുമ്പോൾ ആദിയും ഹരിയും കണ്ടു… അപ്പുവിന്റെ കാലടികൾക്കൊപ്പം മറ്റൊരു കാൽപ്പാടും. അത് ഗൗരിയുടേതാണെന്നു തിരിച്ചറിഞ്ഞ അവർ\nകൈകൾ പരസ്പരം കോർത്ത് പിടിച്ചു. ആശ്വസിക്കാനോ ആശ്വസിപ്പിക്കാനോ ആവാതെ മനസുകൾ വിതുമ്പി…..


‘വാഴയ്ക്കന് മൂവാറ്റുപുഴ സീറ്റിന് അര്‍ഹനല്ല'; ജോസഫ് വാഴയ്ക്കന് എതിരെ വീണ്ടും പോസ്റ്ററുകള് - Keralabhooshanam Daily ‘വാഴയ്ക്കന് മൂവാറ്റുപുഴ സീറ്റിന് അര്‍ഹനല്ല'; ജോസഫ് വാഴയ്ക്കന് എതിരെ വീണ്ടും പോസ്റ്ററുകള്\nHome/NEWS/LATEST/‘വാഴയ്ക്കന് മൂവാറ്റുപുഴ സീറ്റിന് അര്‍ഹനല്ല’; ജോസഫ് വാഴയ്ക്കന് എതിരെ വീണ്ടും പോസ്റ്ററുകള്\nമുതിര്‍ന്ന കോണ്‍ഗ്രസ് നേതാവ് ജോസഫ് വാഴയ്ക്കന് എതിരെ പോസ്റ്ററുകള് പ്രത്യക്ഷപ്പെട്ടു. ‘വാഴയ്ക്കന് മൂവാറ്റുപുഴ സീറ്റിന് അര്‍ഹനല്ല’ എന്നാണ് പോസ്റ്ററിലെ ഉള്ളടക്കം. ‘സേവ് കോണ്‍ഗ്രസ്, സേവ് മൂവാറ്റുപുഴ’ എന്ന പേരിലാണ് പോസ്റ്റര്. പോസ്റ്റര് പ്രത്യക്ഷപ്പെട്ടത് തിരുവനന്തപുരത്ത് വിവിധ ഇടങ്ങളിലാണ്. കെപിസിസി ആസ്ഥാനത്തും പോസ്റ്റര് പ്രത്യക്ഷപ്പെട്ടു. കെപിസിസി ആസ്ഥാനത്തെ പോസ്റ്റര് നീക്കം ചെയ്തുവെങ്കിലും നഗരത്തില് പലയിടങ്ങളിലായി പോസ്റ്ററുകളുണ്ട്.\nമൂവാറ്റുപുഴ സീറ്റ് ജോസഫ് വാഴയ്ക്കന് നല്‍കാനായിരുന്നു കോണ്‍ഗ്രസ് നീക്കം. എന്നാല് സീറ്റ് കേരളാ കോണ്‍ഗ്രസുമായി വച്ചുമാറുകയാണെങ്കില് വാഴയ്ക്കന് മറ്റൊരു സീറ്റ് നല്‍കുമെന്നും വിവരമുണ്ടായിരുന്നു. എന്നാല് സീറ്റ് കേരളാ കോണ്‍ഗ്രസിന് നല്‍കുന്നതില് ഉണ്ടായ അതൃപ്തിയെ തുടര്‍ന്ന് സീറ്റ് വാഴയ്ക്കന് നല്‍കാന് തീരുമാനം എടുക്കുന്നതിന് ഇടയിലാണ് പോസ്റ്ററുകള് പ്രത്യക്ഷപ്പെട്ടിരിക്കുന്നത്.


കോഴിക്കോട്: കൊവിഡ് രോഗമുക്തനായ മുഖ്യമന്ത്രി പിണറായി വിജയന് ആശുപത്രി വിട്ടു. കോഴിക്കോട് മെഡിക്കല് കോളേജില് ചികിത്സയിലായിരുന്ന അദ്ദേഹത്തിന് ഇന്ന് നടത്തിയ കൊവിഡ് പരിശോധനയില് ഫലം നെഗറ്റീവായിരുന്നു. ഇക്കഴിഞ്ഞ എട്ടിനാണ് കൊവിഡ് ബാധിതനായി മുഖ്യമന്ത്രിയെ മെഡിക്കല് കോളജ് ആശുപത്രിയില് പ്രവേശിപ്പിച്ചത്.\nഎ പ്രദീപ്കുമാര് എം എല് എ, പി എ മുഹമ്മദ് റിയാസ്, ഡോക്‌ടര്‍മാര് എന്നിവര് അദ്ദേഹത്തിന്റെ ഒപ്പമുണ്ടായിരുന്നു. മുഖ്യമന്ത്രി ഒരാഴ്‌ച വീട്ടില് നിരീക്ഷണത്തില് തുടരുമെന്ന് ഡോക്‌ടര്‍മാര് പറഞ്ഞു. ആദ്യഡോസ് കൊവിഡ് വാക്‌സിന് സ്വീകരിച്ചിരുന്ന മുഖ്യമന്ത്രിയ്‌ക്ക് രോഗലക്ഷണങ്ങളൊന്നും ഉണ്ടായിരുന്നില്ല.\nമുഖ്യമന്ത്രിക്കൊപ്പം രോഗബാധിതനായ കൊച്ചുമകന് ഇഷാനും രോഗമുക്തനായി. നിരീക്ഷണത്തിലായിരുന്ന ഭാര്യ കമല കഴിഞ്ഞ ദിവസം രോഗ ബാധിത ആയെങ്കിലും മറ്റ് ലക്ഷണങ്ങള് ഇല്ലാത്തതിനാല് അവരും ഇന്ന് ആശുപത്രി വിട്ടു. നേരത്തെ രോഗബാധിതയായിരുന്ന മുഖ്യമന്ത്രിയുടെ മകള് വീണയും ഭര്‍ത്താവ് മുഹമ്മദ് റിയാസും കഴിഞ്ഞ ദിവസം നെഗറ്റീവായിരുന്നു.


വടകര കുഞ്ഞിമൂസ: പാട്ടഴകിന്റെ സുല്‍ത്താന്… – Utharadesam\nമാപ്പിളപ്പാട്ടും ചുമന്നൊരാള് വടകരയുടെ തെരുവീഥികളില് കെസ്സും മൂളി ചുമടെടുത്ത് നടന്ന ഒരു കാലഘട്ടമുണ്ടായിരുന്നു. പില്‍കാലത്ത് മാപ്പിളപ്പാട്ടിന്റെ കുലപതികളിലൊരാളായി മാറിയ കുഞ്ഞിമൂസക്ക. പാട്ടിന്റെ ആ കൂട്ടുകാരന് ഇന്ന് പുലര്‍ച്ചെ കിരീടം മാറ്റിവെച്ച് പരലോകം പുല്‍കി.\nരണ്ട് ദിവസം മുമ്പ് ഒരു യാത്രക്കിടെ ബഷീര് തിക്കോടിയുടെ കോളുണ്ടായിരുന്നു, കുഞ്ഞിമൂസക്ക അത്യാസന്ന നിലയിലാണെന്ന് അറിയിച്ച്. പിറ്റേന്നു പുലര്‍ച്ചെ അദ്ദേഹത്തെ ഒരു നോക്ക് കാണാന് പുറപ്പെടാന് തുനിഞ്ഞപ്പോള് അപ്രതീക്ഷിതമായി യാത്ര മാറ്റിവെക്കേണ്ടി വന്നു. പിന്നീട് ഒരു നോക്കു കാണാനുള്ള ആഗ്രഹവുമായി മനസ്സ് പ്രാര്‍ത്ഥിച്ച് കൊണ്ടേയിരുന്നു. ഇന്നലെയായിരുന്നു എന്റെ ഗുരുതുല്യനെ കാണാന് എനിക്കവസരമുണ്ടായത്. തിരക്കുകള് മാറ്റിവെച്ച് രാവിലെ തന്നെ കാണാനായി വടകരയിലേക്ക് പുറപ്പെടുമ്പോള് മനസ് അദ്ദേഹത്തെ കുറിച്ചുള്ള ഓര്‍മ്മകളില് രമിക്കുകയായിരുന്നു. മനോഹരമായ, അര്‍ത്ഥ സമ്പുഷ്ടമായ എത്രയെത്ര പാട്ടുകളാണ് ആ വിരലുകളില് നിന്ന് ഊര്‍ന്ന് വീണത്. എത്രയെത്ര കാതുകളിലാണ് ആ പാട്ടുകള് തേന്‍വണ്ടുകളായി പാറിപ്പറന്നത്. അര്‍ത്ഥവും യാഥാര്‍ത്ഥ്യവുമില്ലാത്ത വരികള് കൊണ്ട് മാപ്പിളപ്പാട്ടിനെ മുറിവേല്‍പ്പിക്കുന്നവര്‍ക്കിടയില് തിളക്കമുറ്റ പാട്ടുകള് കൊണ്ട് ആസ്വാദകരെ അനുഭവിപ്പിച്ച, ആനന്ദിപ്പിച്ച എഴുത്തുകാരന്.\nകുഞ്ഞി മൂസക്ക എന്നെ തിരിച്ചറിഞ്ഞോ എന്നറിയില്ല. വരികളുടെ ഗരിമ കൊണ്ട് മക്കാ മരുഭൂമിയുടെയും പുണ്യഗേഹത്തിന്റെയും ഒക്കെ മഹത്വം വിളമ്പിയ, പ്രവാചകനെ വര്‍ണ്ണിച്ചെഴുതിയ ആ കൈകളില് പതുക്കെ ഞാനൊന്ന് തലോടി. കണ്‍മണികള് എന്റെ കണ്ണുകളിലേക്ക് ഉടക്കി. കുഞ്ഞിമൂസക്കയുടെ അരികിലിരുന്ന് ഓര്‍മ്മകളുടെ പച്ചത്തുരുത്തില് അലിഞ്ഞ്, അദ്ദേഹത്തിന് വേണ്ടി പ്രാര്‍ത്ഥിച്ച് യാത്ര പറയുമ്പോള് തൊട്ട് പിന്നാലെ ആ വിയോഗ വാര്‍ത്ത എത്തുമെന്ന് തീരെ പ്രതീക്ഷിച്ചതല്ല.\nകുഞ്ഞിമൂസക്കയും ഞാനും കുറച്ച് വര്‍ഷത്തെ പരിചയമേ ഉള്ളുവെങ്കിലും അതൊരു വാത്സല്യ ബന്ധമായിരുന്നു. അത്യാസന്ന നിലയില് ബോധം തിരിച്ച് കിട്ടുമ്പോഴൊക്കെ വേണ്ടപ്പെട്ടവര്‍ക്ക് സലാം ചൊല്ലിയിരുന്ന പേരില് ഈ വിനീതനെയും പേര് ചൊല്ലി സലാം പറയുമായിരുന്നത്രെ. അദ്ദേഹം ഈണമിട്ടതും പാടിയതുമായ പാട്ടുകളില് നിന്നും റബ്ബിന്റെ സ്തുതികള് അടങ്ങിയ ഗാനങ്ങള് രോഗ ശയ്യയില് വെച്ച് ബോധാവസ്ഥയിലും അബോധാവസ്ഥയിലും സദാ ഉരുവിടുമായിരുന്നുവെന്ന് മകന് താജുദ്ദീന് വടകര പറഞ്ഞു. ഖോജാ രാജാ എന്ന ഗാനത്തിന്റെ ഈ ശില്‍പി മാപ്പിളഗാന ശാഖയ്ക്ക് സമ്മാനിച്ച മുത്താണ് താജുദ്ദീന് വടകര. താജുദ്ദീനടക്കം എല്ലാ മക്കളും ഉപ്പാന്റെ ഖിദ്മത്തെടുത്ത് സ്വര്‍ഗം കരസ്ഥമാക്കാന് മത്സരിക്കുന്ന കാഴ്ചയാണ് ഞാന് ഇന്നലെ കണ്ട രംഗങ്ങളില് നിന്നും മനസ്സിലാക്കിയത്.\nകണ്ണൂര് ശരീഫടക്കം നിരവധി ഗായകര്‍ക്ക് മനോഹരങ്ങളായ ഗാനങ്ങള് എഴുതിക്കൊടുത്തും ഈണമിട്ടും കുഞ്ഞിമൂസക്ക ഈ രംഗം അടക്കി വാണെങ്കിലും ‘എന്റെ ഖല്‍ബില് നീയാണ്’ എന്ന ഗാനത്തിന്ന് രചനയും ഈണമിടുകയും മകന് പാടി ഹിറ്റാക്കുകയും ചെയ്തതോടെ ആളുകള് ശ്രദ്ധിക്കാന് തുടങ്ങി. കുഞ്ഞിമൂസക്കയുടെ പല പാട്ടുകളും കഴുകനെ പോലെ റാഞ്ചിയെടുത്ത് പലരും സ്വന്തം പേരില് തിരുകിച്ചേര്‍ത്തത് കണ്ടപ്പോള് കുഞ്ഞിമൂസക്ക എല്ലാം തന്റെ സ്വതസിദ്ധമായ ചിരിയില് ഒതുക്കുകയായിരുന്നു..\n‘ഇന്ന് ഗള്‍ഫിലെ ഈന്തപ്പനമരം പൂത്തുലഞ്ഞു’ എന്ന എന്റെ ഗാനത്തിന്ന് ഈണമിടുകയും താജുദ്ദീന് വടകര അത് നന്നായി പാടുകയും ചെയ്തു. ‘അവ്വല് ഫജറില്’ എന്ന കണ്ണൂര് ഷരീഫിന്റെ ഹിറ്റ് ഗാനം എഴുതിയതും ചിട്ടപ്പെടുത്തിയതും കുഞ്ഞിമൂസക്കയാണ്.\nപഴയ തലമുറയിലെ പല പ്രഗത്ഭരും ഇന്നില്ല. ഉള്ളവര് വാര്‍ദ്ധക്യ സഹജമായ രോഗത്തിലും. അല്ലാഹു എല്ലാവര്‍ക്കും ദീര്‍ഘായുസ്സ് നല്‍കുമാറാകട്ടെ.. കുഞ്ഞിമൂസക്കയുടെ ഖബറിടം അള്ളാഹു തിളക്കമുള്ളതാക്കി തീര്‍ക്കുമാറാകട്ടെ. ജന്നാത്തുല് ഫിര്‍ദൗസില് നമ്മളെല്ലാവരെയും ഒരുമിച്ച് കൂട്ടുമാറാകട്ടെ.. ആമീന്


മത്സ്യലഭ്യതയില് കേരളം നാലാമത്; മത്തി കുറവ് : Deepika.com Kerala News\nകൊച്ചി: രാജ്യത്തെ മൊത്തം സമുദ്രമത്സ്യ ലഭ്യതയില് നേരിയ വര്‍ധനയുണ്ടായെന്നു കേന്ദ്ര സമുദ്രമത്സ്യ ഗവേഷണ സ്ഥാപനം (സിഎംഎഫ്ആര്‍ഐ) കണക്കുകള് പുറത്തുവിട്ടു. 2015നെ അപേക്ഷിച്ച് 6.6 ശതമാനം വര്‍ധനയാണ് ഉണ്ടായിരിക്കുന്നത്. 3.63 ദശലക്ഷം ടണ് മത്സ്യമാണു കഴിഞ്ഞ വര്‍ഷം ഇന്ത്യയില് ലഭിച്ചത്. കേരളത്തിലും മത്സ്യലഭ്യതയുടെ കണക്കില് വര്‍ധനയുണ്ടായെങ്കിലും ഫലത്തില് മൊത്തം ഉത്പാദനത്തില് കേരളം നാലാം സ്ഥാനത്തേക്കു വീണു.\nകേരളത്തിലെ മത്സ്യ ലഭ്യതയില് എട്ടു ശതമാനമാണു വര്‍ധനരേഖപ്പെടുത്തിയത്. തിരിയാന് മത്സ്യമാണു കേരളത്തില് ഏറ്റവും കൂടുതല് ലഭിച്ചത്. 5.23 ലക്ഷം ടണ്.\nമത്സ്യ ലഭ്യതയില് ഒന്നാമത് ഗുജറാത്താണ്. തമിഴ്‌നാടും കര്‍ണാടകയുമാണു യഥാക്രമം രണ്ടും മൂന്നും സ്ഥാനങ്ങളിൽ. 7.74 ലക്ഷം ടണ് മത്സ്യമാണു ഗുജറാത്തില് കഴിഞ്ഞ വര്‍ഷം ലഭിച്ചത്. തമിഴ്‌നാട്ടില് 7.05 ലക്ഷം ടണ്, കര്‍ണാടകയിൽ 5.29 ലക്ഷം ടണ്. സംസ്ഥാനങ്ങളെടുത്താല് മത്സ്യലഭ്യതയില് ഏറ്റവുമധികം വര്‍ധനയുണ്ടായതു പശ്ചിമ ബംഗാളിനാണ്. 129 ശതമാനം വര്‍ധന. 2015ല് 1.19 ലക്ഷം ടണ് ആയിരുന്നത് 2016ല് 2.72 ലക്ഷം ടണ്ണായി ഉയർന്നു.\nമത്സ്യലഭ്യതയില് കേരളം നാലാമതാണെങ്കിലും മത്സ്യവൈവിധ്യത്തില് കേരളം തന്നെയാണ് ഒന്നാമത്. കേരളത്തില് 487 തരം മത്സ്യങ്ങള് ലഭിച്ചപ്പോള് ഏറ്റവും അധികം മത്സ്യം ലഭിച്ച ഗുജറാത്തില് ഇത് 134 മാത്രമാണ്. മത്സ്യലഭ്യതയില് ഏറ്റവും കുറവ് രേഖപ്പെടുത്തിയത് പുതുച്ചേരിയിലാണ്. 0.79 ശതമാനമായിരുന്നത് 42.9 ശതമാനം കുറഞ്ഞ് 0.45 ലക്ഷം ടണ് ആയി. രണ്ടാം സ്ഥാനം അയലയ്ക്കാണ്.\nഅതേസമയം, മത്തിയുടെയും കിളിമീനിന്‍റെയും ലഭ്യതയില് കുറവുണ്ടായി. രാജ്യത്തു മൊത്തമായും കേരളത്തില് പ്രത്യേകിച്ചും മത്തി ലഭ്യത കുറഞ്ഞു. മുന് വര്‍ഷത്തേക്കാള് 32.8 ശതമാനം കുറഞ്ഞ് 45,958 ടണ് മത്തിയാണു കഴിഞ്ഞ വര്‍ഷം കേരളത്തില് ലഭിച്ചത്.\n1998നു ശേഷം കേരളത്തില് മത്തി ഇത്രയും കുറയുന്നത് ആദ്യമാണെന്നു സിഎംഎഫ്ആര്‍ഐ വാര്‍ഷിക റിപ്പോര്‍ട്ട് അവതരിപ്പിക്കാനായി വിളിച്ചു ചേര്‍ത്ത പത്രസമ്മേളനത്തില് ഡയറക്ടര് ഡോ. എ. ഗോപാലകൃഷ്ണന് പറഞ്ഞു. 2015ല് ഇത് 68,431 ആയിരുന്നു. 2012 ല് 3.9 ലക്ഷം ടണ് മത്തി കേരള തീരങ്ങളില്‍നിന്നു ലഭിച്ചിരുന്നു. 2012നു ശേഷം ഓരോ വര്‍ഷവും മത്തിയുടെ ലഭ്യത കുറഞ്ഞുവരികയാണ്.\nകഴിഞ്ഞ വര്‍ഷം മാത്രം മത്തിയുടെ കുറവ് മൂലം 1,300 കോടി നഷ്ടമാണ് സംസ്ഥാനത്തുണ്ടായിട്ടുള്ളത്. 5.23 ലക്ഷം ടണ് മത്സ്യമാണ് 2016ല് കേരള തീരത്തുനിന്ന് ആകെ ലഭിച്ചത്. 2015ല് ഇത് 4.82 ലക്ഷം ടണ് ആയിരുന്നു. എന്നാല്, അടുത്ത വര്‍ഷം മത്തിലഭ്യത വര്‍ധിക്കുമെന്നുള്ളതിന്‍റെ സൂചനകള് കാണുന്നുണ്ടെന്നും സിഎംഎഫ്ആര്‍ഐ അധികൃതര് പറഞ്ഞു.\nതൃശൂർ: മണ്ണിലും വിണ്ണിലും മതിവരാച്ചന്തം നിറച്ച മഹാപൂരം. വടക്കുന്നാഥ...


സിനിമ തിയറ്ററുകള് ഉടനെ തുറക്കില്ല |\nസിനിമ തിയറ്ററുകള് ഉടനെ തുറക്കില്ല\nകൊച്ചി: സംസ്ഥാനത്ത് സിനിമ തിയറ്ററുകള് തുറന്ന് പ്രവര്‍ത്തിക്കാന് ഇനിയും വൈകുമെന്ന് വ്യക്തമാക്കി സിനിമ-സാംസ്‌ക്കാരിക വകുപ്പ് മന്ത്രി സജി ചെറിയാന്. സിനിമ തിയറ്ററുകള് ഉടന് തുറക്കുക സാധ്യമല്ല. ടെസ്റ്റ് പോസിറ്റിവിറ്റി നിരക്ക് കുറഞ്ഞാല് മാത്രമലേ സിനിമാ തിയറ്ററുകള് തുറക്കുന്ന കാര്യത്തില് തീരുമാനമെടുക്കാനാകൂ എന്ന് സജി ചെറിയാന് പറഞ്ഞു.\nസംസ്ഥാനത്ത് കൊവിഡ് കേസുകള് കുറയുന്ന സാഹചര്യമല്ല നിലവിലുളളത്. ദിവസേനെ ഉളള കൊവിഡ് രോഗികളുടെ എണ്ണത്തിലെ വര്‍ധനവ് ആശങ്കയോടെയാണ് കാണുന്നത് എന്ന് മന്ത്രി പറഞ്ഞു. ടെസ്റ്റ് പോസിറ്റിവിറ്റി നിരക്ക് എട്ട് ശതമാനത്തിലേക്ക് താഴുന്ന സാഹചര്യം വരുമ്ബോള് തിയറ്ററുകള്‍ക്ക് തുറന്ന് പ്രവര്‍ത്തിക്കാനുളള അനുമതി നല്‍കുന്നത് ആലോചിക്കാമെന്നും മന്ത്രി വ്യക്തമാക്കി. വിനോദ നികുതി ഇളവ് നല്‍കുന്ന കാര്യം സര്‍ക്കാര് പരിഗണിക്കുമെന്നും സജി ചെറിയാന് പറഞ്ഞു.\nസംസ്ഥാനത്ത് കൊവിഡ് മരണങ്ങള് കൂടി വരികയാണ്. ഈ സാഹചര്യത്തെ ജാഗ്രതയോടെ വേണം കാണാന്. അതുകൊണ്ട് തന്നെ അടുത്ത നാല് മാസത്തിനിടെ തിയറ്ററുകള് തുറക്കുന്നത് പ്രതിസന്ധി ഉയര്‍ത്തും. തിയറ്ററുകള് തുറക്കാന് ഡിസംബര് വരെ കാത്തിരിക്കണം എന്നും മന്ത്രി ആവശ്യപ്പെട്ടു.\nPrevious ഓണത്തിന് മുന്‍പ് ഓണക്കിറ്റ് വിതരണം പൂര്‍ത്തിയാക്കുമെന്ന് ഭക്ഷ്യമന്ത്രി\nNext സംസ്ഥാന ഹജ്ജ് കമ്മിറ്റി പുനസംഘടിപ്പിച്ചു


ഒാണാശംസ നേർന്ന് മുഖ്യമന്ത്രി; ആഘോഷം കരുതലോടെ മാത്രം മതി | Madhyamam\ndate_range 29 Aug 2020 1:09 PM GMT\nഒാണാശംസ നേർന്ന് മുഖ്യമന്ത്രി; ആഘോഷം കരുതലോടെ മാത്രം മതി\nതിരുവനന്തപുരം: വിവിധയിടങ്ങളിലുള്ള എല്ലാ മലയാളികൾക്കും ഓണാശംസ നേർന്ന് മുഖ്യമന്ത്രി പിണറായി വിജയൻ. മുൻ വർഷങ്ങളിൽ നിന്ന് വ്യത്യസ്തമായി കോവിഡിനോട് പൊരുതിയാണ് മലയാളികൾ ഓണം ആഘോഷിക്കേണ്ടതെന്ന് മുഖ്യമന്ത്രി ഉണർത്തി.e\n'ഏത് ഓണത്തിനും കുടുംബത്തിലേക്ക് ഓടിയെത്തുന്നതാണ് മലയാളികളുടെ ശീലം. ഇപ്പോൾ യാത്രകൾ നിയന്ത്രിക്കപ്പെട്ടു. ഓണത്തിന് സാധ്യമായ സഹായം എത്തിക്കാനും ആനുകൂല്യം നൽകാനും സർക്കാരിന് കഴിഞ്ഞു. എല്ലാ വിധ ഭേതചിന്തകൾക്കും അധീതമായി എല്ലാവരും ഒരുമിച്ചു കഴിയുന്ന ഒരു കാലമാവട്ടെ ഓണം. പരിമിധികളിൽനിന്നുകൊണ്ട് ഓണം ആഘോഷിക്കാം. എല്ലാ മലയാളികൾക്കും ഓണാശംസകൾ'- മുഖ്യമന്ത്രി പറഞ്ഞു.\n'രോഗം പിടിപെടാതിരിക്കാൻ ഓരോരുത്തരും ശ്രദ്ധിച്ചേ മതിയാകു. ഓണം വലിയൊരു പ്രതീക്ഷയാണ്. പ്രകാശപൂർണമായ ഒരു കാലമുണ്ടെന്ന് പ്രതീക്ഷ നൽകുന്ന കാലം. മാനുഷരെല്ലാരും ഒന്നുപോലെ കഴിഞ്ഞിരുന്ന കാലം പണ്ടുണ്ടായിരുന്നു എന്ന് ആ സന്ദേശം പകർന്നു തരുന്നു. വറ്റാത്ത ഊർജത്തിൻെറ ഉറവിടമാണ് അത്. എല്ലാവരും സ്നേഹത്തിൽ സമൃദ്ധിയിൽ കഴിയുന്ന ഒരു കാലം. ഓണമുണ്ണുന്നതും ഒത്തചേരുന്നതും മലയാളികളുടെ അഹ്ലാദകരമായ അനുഭവമാണ്.\nഓണത്തിൻെറ സമയത്ത് ബന്ധുക്കളുടേയും സുഹൃത്തുകളുേടയും വീടുകൾ സന്ദർശിക്കുന്ന പതിവ് ഒഴിവാക്കണം. ഓണക്കാലത്ത് വിപണികൾ സജീവമാകുന്നത് പതിവാണ്. ഇത്തവണ പരിമിതകളുണ്ട്. കടകളിൽ പോകുമ്പോൾ കുട്ടികളേയും പ്രായമായവരേയും കൊണ്ടുപോകരുത്. ഒരു വീട്ടിൽ നിന്നും ഒന്നോ രണ്ടോ പേർ മാത്രം ഷോപ്പിങ്ങിന് പോകണം. നേരത്തെ കടകളിൽ തിരക്കു കൂടുമ്പോൾ ഷട്ടർ താഴ്ത്തുന്ന രീതി ഉണ്ടായിരുന്നു.\nഓരോ കടയുടേയും സാധ്യതയ്ക്കനുസരിച്ച് മാത്രമെ കടയ്ക്കുള്ളിൽ ഉണ്ടാകാൻ പാടുള്ളു. ഒരു കാരണവശാലും കട അടച്ചിടാൻ പാടില്ല. അങ്ങനെ വന്നാൽ വായു സഞ്ചാരം കുറയുകയും കോവിഡ് വ്യാപിക്കുകയും ചെയ്യും. വസ്ത്രങ്ങൾ ധരിച്ചു നോക്കി എടുക്കുന്നത് ഒഴിവാക്കണം. കടകളിൽ കയറിയാൽ ആവശ്യമുള്ള സാധങ്ങൾ മാത്രം എടുക്കുക. ബില്ല് പണമായി നൽകുന്നതിന് പകരം ഡിജിറ്റൽ ഇടപാട് നടത്താൻ ശ്രമിക്കണമെന്നും ബ്രേക്ക് ദ് ചെയിൻ കൗണ്ടറുകൾ സ്ഥാപിച്ചിരിക്കണമെന്നും മുഖ്യമന്ത്രി പറഞ്ഞു.\nTAGS:onam pinarayi vijayan


Pune set to release their entire team - Malayalam MyKhel\n» പൂനെ സിറ്റി ടീം ഇനിയില്ല!! കളിക്കാരെ മുഴുവന് ഒഴിവാക്കുന്നു, ഇതാണ് കാരണം\nPublished: Monday, March 4, 2019, 15:44 [IST]\nപൂനെ സിറ്റി FC ടീം പിരിച്ചുവിടുന്നു | Oneindia Malayalam\nപൂനെ: ഐഎസ്എല്ലിന്റെ ഈ സീസണിലെ പ്രാഥമിക റൗണ്ട് മല്‍സരങ്ങള് അവസാനിച്ചതിനു പിന്നാലെ പൂനെ സിറ്റി എഫ്‌സി ടീം പിരിച്ചുവിടുന്നു. ഇന്ത്യക്കാരും വിദേശികളുമടക്കം ടീമിലെ മുഴുവന് കളിക്കാരെയും ഒഴിവാക്കാണ് ടീം മാനേജ്‌മെന്റിന്റെ തീരുമാനം. സാമ്പത്തിക കാരണങ്ങളെ തുടര്‍ന്നാണ് ഇത്തരമൊരു കടുത്ത തീരുമാനമെടുക്കുന്നതെന്നാണ് റിപ്പോര്‍ട്ടുകള്. പിരിഞ്ഞു പോവുന്നതുമായി ബന്ധപ്പെട്ട് ടീമിലെ താരങ്ങളും കോച്ചടക്കമുള്ള ഒഫീഷ്യല്‍സിനോയും ക്ലബ്ബ് ഒഫീഷ്യല് സംസാരിച്ചു കഴിഞ്ഞുവെന്നും റിപ്പോര്‍ട്ടില് പറയുന്നു.\nകടുത്ത സാമ്പത്തിക ബാധ്യതയെ തുടര്‍ന്നു വലയുകയാണ് പൂനെ സിറ്റി ടീം. കഴിഞ്ഞ രണ്ടു മാസമായി താരങ്ങളും മറ്റു സപ്പോര്‍ട്ട് സ്റ്റാഫുമാര്‍ക്കും ശമ്പളം പോലും നല്‍കിയിട്ടില്ലെന്നാണ് വിവരം. വരാനിരിക്കുന്ന ഇന്ത്യന് സൂപ്പര് കപ്പില് നിന്നും പിന്‍മാറുന്നതിനെക്കുറിച്ച് ടീം മാനേജ്‌മെന്റ് നേരത്തേ ആലോചിച്ചിരുന്നു. എന്നാല് ഐഎസ്എല് ടീമായതിനാല് സൂപ്പര് കപ്പില് കളിക്കേണ്ടത് അനിവാര്യമായതിനെ തുടര്‍ന്ന് അവര് തീരുമാനം മാറ്റുകയായിരുന്നു. അക്കാദിമിയിലെ താരങ്ങളെ അണിനിരത്തിയുള്ള പരീക്ഷണ ടീമിനെയായിരിക്കും സൂപ്പര് കപ്പില് പൂനെ ഇറക്കുക.\nകോലി ഇനി നാലാം നമ്പറിലോ? അപ്പോള് മൂന്നില് ആര്? ഇവരിലൊരാള് വന്നാല് കസറും...\nഫണ്ട് ശേഖരണത്തിനായി പുതിയ നിക്ഷേപകരെ തേടുകയാണ് പൂനെ സിറ്റി. ഈ സീസണിലെ ഐഎസ്എല്ലില് നിരാശാജനകമായ പ്രകടനമാണ് പൂനെ നടത്തിയത്. 22 പോയിന്റുമായി 10 ടീമുകളുള്‍പ്പെട്ട ലീഗില് അവര്‍ക്കു ഏഴാംസ്ഥാനത്ത് ഫിനിഷ് ചെയ്യേണ്ടിവന്നിരുന്നു. ക്ലബ്ബിലെ കളിക്കാരെ മുഴുവന് ഒഴിവാക്കാന് തീരുമാനിച്ചതോടെ മാര്‍സെലീഞ്ഞോ, ഇയാന് ഹ്യൂം, ആഷിഖ് കുരുണിയന് എന്നിവരടക്കമുള്ള സൂപ്പര് താരങ്ങള്‍ക്കെല്ലാം അടുത്ത സീസണില് പുതിയ തട്ടകം തേടേണ്ടിവരും.\n4 hrs ago ദക്ഷിണാഫ്രിക്കയ്‌ക്കെതിരായ ടെസ്റ്റ് വിജയം; ക്യാപ്റ്റന് കോലിക്ക് വമ്പന് റെക്കോര്‍ഡുകള്\n6 hrs ago ലോക ബോക്‌സിങ് ചാമ്പ്യന്‍ഷിപ്പ്; മഞ്ജു റാണിക്ക് വെള്ളി മെഡല്\n9 hrs ago ദക്ഷിണാഫ്രിക്കയ്ക്ക് ഇന്നിങ്‌സ് തോല്‍വി; ഇന്ത്യയ്ക്ക് റെക്കോര്‍ഡ് ജയം\n9 hrs ago സൂപ്പര്‍മാനായി സാഹ; ദക്ഷിണാഫ്രിക്കയെ ഞെട്ടിച്ച് ഗംഭീരമായൊരു ക്യാച്ച്\nRead more about: pune city team isl പൂനെ സിറ്റി ടീം ഐഎസ്എല്\nStory first published: Monday, March 4, 2019, 15:44 [IST]


പോക്‌സോ കേസ്; അധ്യാപകനെ അറസ്റ്റ് ചെയ്യാത്തതില് പ്രതിഷേധം, വിദ്യാര്‍ത്ഥികള് സമരത്തിലേക്ക് - BIGNEWSLIVE | Latest Malayalam News\nകോഴിക്കോട്: പോക്‌സോ കേസിലെ പ്രതിയായ അധ്യാപകനെ അറസ്റ്റ് ചെയ്ണുമെന്ന് ആവശ്യപ്പെട്ട് വിദ്യാര്‍ത്ഥി സംഘടന ഉപവാസ സമരത്തില്. ഹിമായത്തുള് സ്‌കൂളിലെ ബോട്ടണി അധ്യാപകനായ പി കൃഷ്ണനെതിരെയാണ് പ്ലസ്ടു വിദ്യാര്‍ത്ഥികള് ഒരുമാസം മുമ്പ് പരാതി നല്‍കിയത്. സംഭവത്തില് ഇതുവരെ തുടര്‍നടപടി ഇല്ലാത്ത സാഹചത്തിലാണ് വിദ്യാര്‍ത്ഥികള് സമരവുമായി രംഗത്തെത്തിയത്.\nഹിമായത്തുള് സ്‌കൂളിലെ വിദ്യാര്‍ത്ഥികളാണ് പരാതി നല്‍കിയത്. ഫേസ്ബുക്കിലൂടെ അശ്ലീല സന്ദേശം അയച്ചു, ശരീരത്തില് കയറി പിടിച്ചു തുടങ്ങിയ ആരോപണങ്ങളുമായി 15 പെണ്‍കുട്ടികള് കമ്മീഷണര്‍ക്ക് നേരിട്ടെത്തി പരാതി നല്‍കിയത്. തുടര്‍ന്ന് സംഭവത്തില് പോലീസ് അന്വേണം ആരംഭിച്ചെങ്കിലും പ്രതിയെ പിടികൂടാന് ഇതുവരെ കഴിഞ്ഞിട്ടില്ല.\nഅന്വേഷണം സംഘം ഇയാള്‍ക്കായി ലുക്കൗട്ട് നോട്ടീസ് പുറപ്പെടുവിച്ചെങ്കിലും ഫലം കണ്ടില്ല. കുന്ദമംഗലം പെരിങ്ങൊളത്തെ വീട്ടില് പോലീസ് നടത്തിയ പരിശോധനയില് ഇയാള്‍ക്ക് പാസ്‌പോര്‍ട്ട് ഉള്ളതായി കണ്ടെത്തി. ഇയാള് വിദേശത്തേക്ക് കടക്കാനുള്ള സാധ്യത കണക്കിലെടുത്ത് എയര്‍പോര്‍ട്ട്, റെയില്‍വേ സ്റ്റേഷന് തുടങ്ങിയ സ്ഥലങ്ങളില് ലുക്ക്ഔട്ട് നോട്ടീസ് പതിക്കാനാണ് തീരുമാനം.\nTags: kozhikodePoxo case accusedStudents struggle\nതിരുവനന്തപുരത്ത് കാമുകിയെ കൊലപ്പെടുത്തിയ ശേഷം ആത്മഹത്യക്ക് ശ്രമിച്ച യുവാവും മരിച്ചു\nജെഎന്‍യുവിലെ ആക്രമണം രാജ്യത്തിന്റെ ധാര്‍മ്മികതയ്ക്ക് വിരുദ്ധം, ക്യാമ്പസില് പ്രവേശിക്കാന് തുനിഞ്ഞ ഗുണ്ടകള്‍ക്ക് കര്‍ശനമായ ശിക്ഷ നല്‍കണം; ഗൗതം ഗംഭീര്\nഗോള്‍ഡന് ഗ്ലോബ് പുരസ്‌കാരങ്ങള് പ്രഖ്യാപിച്ചു; 'ജോക്കര്' താരം ജാക്വിന് ഫിനിക്സ് മികച്ച നടന്, റെനി സെല്‍വെഗര് മികച്ച നടി


ശബരിമല വിഷയത്തില് കേരള മുഖ്യമന്ത്രിയുടെ നിലപാടാണ് ശരി; വിജയ് സേതുപതി - Calicut Journal\nHome » ന്യൂസ് & വ്യൂസ് » ശബരിമല വിഷയത്തില് കേരള മുഖ്യമന്ത്രിയുടെ നിലപാടാണ് ശരി; വിജയ് സേതുപതി\nശബരിമല വിഷയത്തില് കേരള മുഖ്യമന്ത്രിയുടെ നിലപാടാണ് ശരി; വിജയ് സേതുപതി\nശബരിമല വിഷയത്തില് കേരളാ മുഖ്യമന്ത്രി പിണറായി വിജയന്റെ നിലപാടിനെ പ്രകീര്‍ത്തിച്ച് തമിഴ്‌നടന് വിജയ് സേതുപതി. സ്ത്രീയെ ദൈവമായി കണക്കാക്കണമെന്നും അവര് അശുദ്ധയല്ലെന്നും പറഞ്ഞ സേതുപതി ഈ വിഷയങ്ങളിലടക്കം പിണറായി വിജയന്റെ പല തീരുമാനങ്ങളോടും ആദരവ് തോന്നിയിട്ടുണ്ടെന്നും താന് അദ്ദേഹത്തിന്റെ കടുത്ത ആരാധകനാണെന്നും പറഞ്ഞു. ഒരു മലയാളം ദിനപത്രത്തിന് നല്‍കിയ അഭിമുഖത്തിലാണ് സേതുപതി തന്റെ രാഷ്ട്രീയ-സാമൂഹിക കാഴ്ചപാടുകള് വിശദീകരിച്ചത്\nPrevious: സ്വര്‍ണവില സര്‍വ്വകാല റെക്കോര്‍ഡില്; പവന് 24,720 രൂപ\nNext: മോഹന്‍ലാലിനെ ബിജെപി സ്ഥാനാര്‍ത്ഥിയായി മത്സരിക്കാന് സമ്മതിക്കില്ല: ഫാന്‍സ് അസോസിയേഷന്


'അഞ്ച് വർഷങ്ങൾക്ക് മുൻപ് ഈ ദിവസം അവൻ ജനിച്ചു, ക്രിസ്തുവിന് ഒരു ദിവസം മുൻപേ'; ചാര്‍ലി ഓര്‍മ്മയിൽ ഉണ്ണി ആര് | script writer unni r instagram post about charlie movie\n'അഞ്ച് വർഷങ്ങൾക്ക് മുൻപ് ഈ ദിവസം അവൻ ജനിച്ചു, ക്രിസ്തുവിന് ഒരു ദിവസം മുൻപേ'; ചാര്‍ലി ഓര്‍മ്മയിൽ ഉണ്ണി ആര്\nKochi, First Published Dec 24, 2020, 11:02 AM IST\nമാര്‍ട്ടിന് പ്രക്കാട്ട് സംവിധാനം ചെയ്ത ചാര്‍ലി 2015ലെ ബോക്‌സ് ഓഫീസ് ഹിറ്റുകളിലൊന്നായിരുന്നു. ദുല്‍ഖര് സല്‍മാനായിരുന്നു കേന്ദ്ര കഥാപാത്രമായ ചാര്‍ലിയെ അവതരിപ്പിച്ചത്. ഇപ്പോഴിതാ സിനിമയുടെ അഞ്ചാം വാര്‍ഷികത്തില് മനോഹരമായ ഓര്‍മ്മകള് പങ്കുവയ്ക്കുകയാണ് കഥാകൃത്ത് ഉണ്ണി ആര്.\n2013ല് മദ്രാസിലെ ഒരു കഫേയില് ഇരുന്ന് ചാര്‍ലി എന്ന കഥാപാത്രത്തെക്കുറിച്ച് ആദ്യം കുറിച്ച വരികളുടെ ഫോട്ടോയാണ് ഉണ്ണി ഇന്‍സ്റ്റഗ്രാമില് പങ്കുവച്ചത്. ‘അയാള് കാറ്റിനെപ്പോലെ, ജാതിയോ മതമോ ഇല്ലാത്തവന്, ലോകത്തോട് മുഴുവന് പ്രണയം, വേണമെങ്കില് ജിന്നെന്ന് വിളിക്കാം.’ എന്ന് എഴുതിയതിന്റെ ചിത്രമാണ് അദ്ദേഹം പങ്കുവച്ചത്.\nA post shared by Unni R (@unniwriter)\n‘5 വര്‍ഷങ്ങള്‍ക്ക് മുന്‍പ് ഈ ദിവസം അവന് ജനിച്ചു. ക്രിസ്തുവിന് ഒരു ദിവസം മുന്‍പേ.’ എന്നും ഉണ്ണി ആറിന്റെ മറ്റൊരു പോസ്റ്റില് പറയുന്നു.\nപാര്‍വതിയായിരുന്നു നായിക കഥാപാത്രമായ ടെസയെ അവതരിപ്പിച്ചത്. അപര്‍ണ ഗോപിനാഥ്, നെടുമുടി വേണു, സൗബിന് ഷാഹിര്, കല്‍പന, ടൊവിനോ തോമസ് എന്നിവരും ചിത്രത്തിലുണ്ടായിരുന്നു. ഗോപി സുന്ദര് ഒരുക്കിയ പാട്ടുകളും ജോമോന് ടി ജോണിന്റെ ക്യാമറയും ജയശ്രീ ലക്ഷ്മിനാരായണന്റെ ആര്‍ട്ട് വര്‍ക്കുകളും ഏറെ ശ്രദ്ധിക്കപ്പെട്ടിരുന്നു.\nLast Updated Dec 24, 2020, 11:02 AM IST\nഇനി ഇരിക്കൂരിൽ മത്സരിക്കാനില്ലെന്ന് കെ.സി.ജോസഫ്, പാർട്ടി അനുവദിച്ചാൽ ചങ്ങനാശ്ശേരിയിലിറങ്ങും


Krishnakumar Daughter Diya Krishna Stuns After Seeing Her Knowledge Panel In Google, Her reaction Viral, സ്വന്തം പേരിന്റെ ഗൂഗിൾ സെർച്ച് റിസൾട്ട് കണ്ട് ഞെട്ടി ദിയ കൃഷ്ണ, സ്ക്രീൻ ഷോട്ടുമായി താരം - Malayalam Filmibeat\nമലയാളി പ്രേക്ഷകരുടെ പ്രിയപ്പെട്ട താരകുടുംബമാണ് നടൻ കൃഷ്ണകുമാറിന്റേത്. സോഷ്യൽ മീഡിയയിൽ സജീവ സാന്നിധ്യമാണ് ഇവർ. കുടുംബത്തിലെ ചെറിയ വിശേഷങ്ങളും സന്തോഷങ്ങളുമെല്ലാം സമൂഹമാധ്യമങ്ങളിലൂടെ പങ്കുവെയ്ക്കാറുണ്ട്. അച്ഛൻ കൃഷ്ണ കുമാറിന്റെ വഴിയെ തന്നെയാണ് മക്കളും. മൂത്തമകൾ അഹാന മലയാളി പ്രേക്ഷകരുടെ പ്രിയപ്പെട്ട യുവതാരമാണ്. ഇളയ മകൾ ഹാൻസികയും മൂന്നാമത്തെ മകൾ ഇഷാനിയും സിനിമയിൽ ചുവട് വെച്ചിട്ടുണ്ട്. ദിയ സിനിമയിൽ സാന്നിധ്യനം അറിയിച്ചിട്ടില്ലെങ്കിലും കൈനിറയെ ആരാധകർ താരപുത്രിയ്ക്ക് ഉണ്ട്. സോഷ്യൽ മീഡിയയിൽ മികച്ച ഫോളോവേഴ്സുണ്ട് ദിയയ്ക്ക്.\nഗ്ലാമർ അവതാരവുമായി മഞ്ജു വാര്യർ; വിശ്വസിക്കാനാകാതെ ആരാധകർ\nസോഷ്യൽ മീഡിയയിൽ സജീവമാണ് ദിയ . ടിക്ക് ടോക്ക് വീഡിയോയിലൂടെയാണ് ദിയ പ്രേക്ഷകരുടെ പ്രിയങ്കരിയാവുന്നത്. അച്ഛൻ കൃഷ്ണകുമാറിനോടൊപ്പവും സഹോദരിമാർക്കൊപ്പവും ദിയ ടിക്ക് ടോക്ക് ഡബ്സ്മാഷ് വീഡിയോയുമായി എത്താറുണ്ടായിരുന്നു. ഇത് സോഷ്യൽ മീഡിയയിൽ വൈറലായിരുന്നു. ഇൻസ്റ്റഗ്രാമിലും ദിയ സജീവമാണ്. 884 കെ ഫോളോവേഴ്സാണ് ദിയയ്ക്ക് ഇൻസ്റ്റഗ്രാമിലുള്ളത്. ഓസി ടോക്കീസ് എന്ന പേരിൽ ഒരു യൂട്യൂബ് ചാനലും താരത്തിനുണ്ട്..\nഇപ്പോൾ സോഷ്യൽ മീഡിയയിൽ വൈറലാകുന്നത് ദിയയുടെ ഇൻസ്റ്റഗ്രാം സ്റ്റോറിയാണ്. ഗൂഗിളിൽ തന്റെ പേര് തിരഞ്ഞപ്പോൾ ലഭിച്ച വിവരമാണ് താരം പങ്കുവെച്ചിരിക്കുന്നത്. ദിയയുടെ ജനന തീയതിയും വർഷവും വയസ്സുമൊക്കെ ഗൂഗിളിൽ ലഭ്യമാണ്. 1998 മെയ്5ന് ജനിച്ച അതിപ്രശസ്തയായ വ്യക്തി എന്നാണ് ദിയയെ കുറിച്ച് ഗൂഗിൾ മെൻഷൻ ചെയ്തിരിക്കുന്നത്. ഇന്ത്യയിൽ ഏറ്റവും കൂടുതൽ ഇൻസ്റ്റഗ്രാം ഫോളോവേഴ്സുളള വ്യക്തിയാണ് ദിയയെന്നും സെർച്ച് റിസൾട്ടിൽ പറയുന്നു.\nഇതിന്റെ സ്ക്രീൻ ഷോർട്ടാണ് താരം ഇൻസ്റ്റഗ്രാം സ്റ്റോറിയായി പങ്കുവെച്ചിരിക്കുന്നത്. ഇത് കണ്ട് ദിയ ശരിക്കും ഞെട്ടിയിരിക്കുകയാണ്. രസകരമായ കുറിപ്പോട് കൂടിയാണ് താരം ഈ സ്ക്രീൻ ഷോട്ട് പങ്കുവെച്ചിരിക്കുന്നത്. കേരളത്തിലെ ഏറ്റവും പോപ്പുലറായ താരകുടുംബമെന്നാണ് കൃഷ്ണകുമാറിന്റെ കുടുംബത്തെ കുറിച്ച് ഗൂഗിൾ സെർച്ചിൽ നിന്ന് ലഭിക്കുന്ന വിവരം. ഇതിന്റെ സ്ക്രീൻ ഷോട്ടും ദിയ ഇൻസ്റ്റഗ്രാമിൽ പങ്കുവെച്ചിട്ടുണ്ട്.\nരാജീവ് രവി സംവിധാനം ചെയ്ത ഞാൻ സ്റ്റീവ് ലോപസ് എന്ന ചിത്രത്തിലൂടെയാണ് അഹാന വെള്ളിത്തിരയിൽ എത്തുന്നത്. 2014 ൽ പുറത്ത് ഇറങ്ങിയ ചിത്രത്തിൽ ഫഹദ് ഫാസിലിന്റെ സഹോദരൻ ഫർഹാൻ ഫാസിൽ ആയിരുന്നു നായകൻ. ഈ ചിത്രത്തിന് ശേഷം 2017 ലാണ് രണ്ടാമത്തെ ചിത്രവുമായി അഹാന എത്തുന്നത്. നിവിൻ പോളി ചിത്രമായ ഞണ്ടുകളുടെ നാട്ടിൽ ഒരിടവേള ആയിരുന്നു നടിയുടെ രണ്ടാമത്തെ ചിത്രം. 2019 ൽ പുറത്തിറങ്ങിയ ടൊവിനോ തോമസ് ചിത്രമായ ലൂക്ക ആയിരുന്നു നടിയുടെ ഏറ്റവും ശ്രദ്ധിക്കപ്പെട്ട സിനിമ. പതിനെട്ടാം പടിയാണ് അഹാനയുടെ ഏറ്റവും ഒടുവിലായി റീലീസ് ചെയ്ത ചിത്രം. നിരവധി ചിത്രങ്ങൾ നടിയുടേതായി അണിയറയിൽ ഒരുങ്ങുന്നുണ്ട്.\nലൂക്കയിലൂടെയാണ് ഇളയ സഹോദരി ഹൻസികയും വെള്ളിത്തിരയിൽ എത്തിയത് . അഹാനയുടെ കുട്ടിക്കാലമായിരുന്നു ഹാൻസിക അവതരിപ്പിച്ചത്. 2021 ൽ റിലീസ് ചെയ്ത വൺ ആണ് ഇഷാനിയുടെ ആദ്യത്തെ ചിത്രം. മമ്മൂട്ടി ചിത്രത്തിലൂടെയായിരുന്നു തുടക്കം. മികച്ച പ്രേക്ഷാകാഭിപ്രായമാണ് ഇഷാനിക്ക് ലഭിച്ചത്. ദിയയുടെ സിനിമാ പ്രവേശനത്തിനായി പ്രേക്ഷകർ കാത്തിരിക്കുകയാണ്\nആ സിനിമ ചെയ്യേണ്ടിയിരുന്നില്ല! അന്നത്തെ തീരുമാനം പാഴായിപ്പോയെന്ന് സായ് പല്ലവിയുടെ തുറന്നുപറച്ചില്!\nRead more about: diya ahana krishna krishnakumar\nKrishnakumar Daughter Diya Krishna Stuns After Seeing Her Knowledge Panel In Google, Her reaction Viral,


സദ്ഗുരു: ഇബ്രാഹിം മഹാനായ ഒരു സൂഫി സന്ന്യാസിയായിരുന്നു. ഒരു കാലത്ത് അദ്ദേഹം ഒരു രാജാവായിരുന്നു. ഒരിയ്ക്കല് ഒരു കൂട്ടം ഒട്ടകങ്ങളുമായി അദ്ദേഹം മക്കയിലേയ്ക്കു സഞ്ചരിയ്ക്കുകയായിരുന്നു. അകമ്പടിയായി ഒരു സംഘം പരിചാരകരുമുണ്ടായിരുന്നു. മരുഭൂമിയിലെ ഒരു കൂടാരത്തില് വച്ചു സാദ്ധ്യമാകുന്നതിന്‍റെ പരമാവധി അളവില്, ഏറ്റവും ആഡംബരപൂര്‍ണ്ണമായിട്ടായിരുന്നു അദ്ദേഹത്തിന്‍റെ യാത്ര. അദ്ദേഹത്തിന് സ്വര്‍ണ്ണം കൊണ്ടുള്ള കെട്ടുകുറ്റികളിലുറപ്പിച്ച ഏറ്റവും ആഡംബരം നിറഞ്ഞ കൂടാരങ്ങളുണ്ടായിരുന്നു. സ്വര്‍ണ്ണം പൂശാവുന്ന സാധനങ്ങളെല്ലാം അദ്ദേഹം അപ്രകാരം ചെയ്തിരുന്നു. അദ്ദേഹം ധരിച്ചിരുന്നത് ഏറ്റവും ആഡംബരം നിറഞ്ഞ വസ്ത്രങ്ങളായിരുന്നു.\nഅലഞ്ഞു തിരിയുന്ന മറ്റൊരു സൂഫി, ഉപവാസവും വ്രതങ്ങളുമനുഷ്ഠിയ്ക്കുന്ന ഒരു മുസ്ലീം സന്ന്യാസി, ആ വഴി കടന്നു പോകാനിടയായി. അവിടത്തെ എല്ലാ ആഡംബരങ്ങളും കണ്ട അദ്ദേഹം,''ഇത് ആദ്ധ്യാത്മികനായ ഒരു വ്യക്തിയാകാനിടയില്ലെ''ന്നു ചിന്തിച്ചു. ഇബ്രാഹിമിനെ കാണുന്നതിനുള്ള അവസരമുണ്ടായപ്പോള് അദ്ദേഹം ഇങ്ങനെ കുറ്റപ്പെടുത്തി;''നിങ്ങള് എന്തു തരം സൂഫിയാണ്? നിങ്ങളിപ്പോഴും നിങ്ങളുടെ ഭൗതികസമ്പത്തിനെ മുറുകെപ്പിടിച്ചു കൊണ്ടിരിയ്ക്കുകയാണ്, നിങ്ങളുടെ സ്വര്‍ണ്ണക്കുറ്റികളെ!'' ഇബ്രാഹിം വെറുതെ തലയാട്ടുകയും, അല്പനേരം അദ്ദേഹത്തോടു വിശ്രമിയ്ക്കാന് പറയുകയും ചെയ്തു.\nപിന്നീട്, രാത്രി വീണ്ടും കണ്ടു മുട്ടിയപ്പോള് ഇബ്രാഹിം പറഞ്ഞു;''നാളെ അതിപ്രഭാതത്തില് നമുക്ക് മക്കയിലേയ്ക്കു നടക്കാം, നമുക്കു രണ്ടു പേര്‍ക്കും മാത്രം.'' ആ മനുഷ്യന് പറഞ്ഞു,''ശരി, ഞാന് അങ്ങോട്ടാണു പോകുന്നത്.''\nഅവര് രാവിലെ നേരത്തേ എഴുന്നേല്‍ക്കുകയും ഒരുമിച്ച് അവിടെ നിന്നു പുറപ്പെടുകയും ചെയ്തു. ഏതാനും മണിക്കൂറുകള് മരുഭൂമിയിലൂടെ നടന്നു കഴിഞ്ഞപ്പോള്, തന്‍റെ ഭിക്ഷാപാത്രം ഉറക്കറയില് മറന്നു വച്ചതായി ആ മനുഷ്യന് ഓര്‍മ്മിച്ചു. അദ്ദേഹം ഇബ്രാഹിമിനോടു പറഞ്ഞു;''ഞാനെന്‍റെ ഭിക്ഷാപാത്രം മറന്നിരിയ്ക്കുന്നു. തിരിച്ചു ചെന്ന് അതെടുക്കട്ടെ.''അദ്ദേഹം തിരിഞ്ഞു നടക്കാന് തുടങ്ങി.\nഇബ്രാഹിം ആ മനുഷ്യന്‍റെ നേര്‍ക്ക് നോക്കിയിട്ടു പറഞ്ഞു;''ഞാന് എല്ലാ ഭൗതികസമ്പത്തും ഒട്ടകങ്ങളും കൂടാരം കെട്ടുന്നതിനുള്ള സ്വര്‍ണ്ണക്കുറ്റികളും മറ്റെല്ലാം തന്നെയും വിട്ടു പോന്നിരിയ്ക്കുകയാണ്. മാത്രമല്ല, തിരിഞ്ഞു നോക്കാതെയാണു ഞാന് നടക്കുന്നത്. എന്നാല് നിങ്ങള് ഒരു ഭിക്ഷാപാത്രത്തിനു വേണ്ടി തിരികെ പോകാനാഗ്രഹിയ്ക്കുന്നു. ആ സ്വര്‍ണ്ണക്കുറ്റികള് തുളച്ചിറങ്ങിയിരിയ്ക്കുന്നത് കേവലം മണലില് മാത്രമാണ്, എന്‍റെ ഹൃദയത്തിലല്ല എന്നു നിങ്ങളറിയണമെന്നു ഞാനാഗ്രഹിയ്ക്കുന്നു. അവ ഉരുക്കോ സ്വര്‍ണ്ണമോ ആകട്ടെ, എന്നെ സംബന്ധിച്ചിടത്തോളം ഒരു വ്യത്യാസവുമില്ല. അതു കൊണ്ട് ഞാനവ സ്വര്‍ണ്ണത്തില് നിര്‍മ്മിച്ചിരിയ്ക്കുന്നു. പക്ഷേ നിങ്ങളോ? നിങ്ങള്‍ക്ക് സ്വന്തം ഭിക്ഷാപാത്രമുപേക്ഷിച്ച് നടന്നകലാന് കഴിയുന്നില്ല. നിങ്ങള് നടന്നുകൊണ്ടിരിയ്ക്കുന്നത് വിശുദ്ധമായതിലും വച്ച് വിശുദ്ധമായതെന്നു കരുതപ്പെടുന്ന മക്കയിലേയ്ക്കാണ്. എന്നാല്, ഒരു ഭിക്ഷാപാത്രത്തെ പ്രതി നിങ്ങള് തിരിഞ്ഞു നടക്കുന്നു. ഞാനാകട്ടെ ഒരു ഭിക്ഷാപാത്രം പോലും കൊണ്ടു നടക്കുന്നില്ല.''അതിനു ശേഷം ഇബ്രാഹിം നടന്നകന്നു.\nനിങ്ങള്‍ക്ക് എന്തുണ്ട്/എന്തില്ല, നിങ്ങള് എന്താഹാരം കഴിയ്ക്കുന്നു, ഏതു വസ്ത്രം ധരിയ്ക്കുന്നു, എതു വിധത്തില് ജീവിയ്ക്കുന്നു എന്നതൊന്നും തന്നെ നിങ്ങളുടെയുള്ളില് നിങ്ങളെന്താണെന്നതിനെ നിശ്ചയിയ്ക്കാന് പാടുള്ളതല്ല. ബാഹ്യമായി, താനാഗ്രഹിയ്ക്കുന്ന ഏതു വിധത്തിലും നിങ്ങള്‍ക്കു ജീവിയ്ക്കാവുന്നതാണ്. തന്‍റെയുള്ളില് ഏതു വിധത്തില് നിങ്ങള് നിങ്ങളെത്തന്നെ പാലിയ്ക്കുന്നുവെന്നതാണു കൂടുതല് പ്രധാനം. അല്ലെങ്കിലൊരു പക്ഷേ, നിങ്ങള് എല്ലാം വാരിക്കൂട്ടുകയും, എന്നിട്ടും ഒന്നുമില്ലാത്തവനായിരിയ്ക്കുകയും ചെയ്യുന്നു.\nഗുഹാമനുഷ്യന്‍റെ കാലം മുതല്‍ക്കു തന്നെ ആളുകള് സാധനങ്ങള് ശേഖരിച്ചു കൊണ്ടിരിയ്ക്കുകയാണ്. ഒരു കൂട്ടിയായിരുന്നപ്പോള് നിങ്ങള് തിളക്കമുള്ള കല്ലിന് കഷണങ്ങള് ശേഖരിച്ചിരുന്നു. അതില്‍പ്പിന്നീട് യാതൊരു മാറ്റവും സംഭവിച്ചിട്ടില്ല. കല്ലുകള്‍ക്ക് ഇപ്പോള് വില കൂടിയിരിയ്ക്കുന്നുവെന്ന വ്യത്യാമേയുള്ളു. കുട്ടിക്കാലത്തു നിങ്ങള്‍ക്കവ കടല്‍ത്തീരത്തു നിന്നും പെറുക്കിയെടുക്കാമായിരുന്നു. ഇപ്പോള് നിങ്ങള്‍ക്കവ വലിയ വില കൊടുത്തു വാങ്ങേണ്ടി വരും. എന്നാല്, ഒന്നും തന്നെ മാറിയിട്ടില്ല. നിങ്ങള് ഇപ്പോഴും വാരിക്കൂട്ടാനാഗ്രഹിയ്ക്കുന്നു.\nജീവന് നിങ്ങള് ശേഖരിക്കുന്ന കാര്യങ്ങളല്ല.\nനിങ്ങള് വാരിക്കൂട്ടുന്നതെല്ലാം - ബന്ധങ്ങളും കൂടുംബവും സ്ഥലവും കെട്ടിടങ്ങളും വിജ്ഞാനവും ആശയങ്ങളും മറ്റെല്ലാം തന്നെയും - ജീവന് അലങ്കാരമേറ്റുന്നതിനുള്ള സാധനങ്ങളാണ്. ആളുകള് ഏറെ സാധനങ്ങള് ശേഖരിയ്ക്കുന്നതിനെത്തുടര്‍ന്ന് അവ അവരെ കുടുക്കിലാക്കുകയും ബന്ധിയ്ക്കുകയും അവര് അവയുമായി താദാത്മ്യത്തിലാകുകയും ചെയ്യുന്നതിന്‍റെ ഫലമായി അവര് തങ്ങളായിരിയ്ക്കുന്ന ജീവചൈതന്യത്തെ ഒരിയ്ക്കലും അനുഭവിച്ചറിയുന്നില്ല.\nജീവിതമിരിയ്ക്കുന്നത് നിങ്ങള് ശേഖരിയ്ക്കുന്ന സാധനങ്ങളിലല്ല. വാരിക്കൂട്ടുന്നതിലൂടെ നിങ്ങള് പൂര്‍ണ്ണനാകാന് ശ്രമിയ്ക്കുകയാണ്. സാധനങ്ങള് ആര്‍ജ്ജിയ്ക്കുന്നതിലൂടെ നിങ്ങള് സാഫല്യം നേടാന് ശ്രമിയ്ക്കുന്നു. ഏതെങ്കിലും വിധേന, സ്വന്തം ജീവിതം ശൂന്യമലമല്ലെന്നുറപ്പാക്കുന്നതിനു നിങ്ങള് ശ്രമിയ്ക്കുന്നു. എന്നാല്, ജീവിതത്തിലെ എല്ലാ മനോഹരമായ കാര്യങ്ങളും നിങ്ങള്‍ക്കു സംഭവിച്ചിട്ടുള്ളത് ശൂന്യതയുടെ വേളയില് മാത്രമാണ്. ശൂന്യതയുടെ നിമിഷങ്ങളില് മാത്രമാണു നിങ്ങള് സ്‌നേഹവും ആനന്ദവും ശാന്തിയും അറിഞ്ഞിട്ടുള്ളത്. എന്നാല് യുക്തിപരമായും മനസ്സു കൊണ്ടും നിങ്ങള് ചിന്തിയ്ക്കുന്നത് താന് ആഗ്രഹിയ്ക്കാത്ത ഒരു കാര്യമാണു ശൂന്യതയെന്നാണ്.\nഭൂരിഭാഗം സമയങ്ങളിലും എന്‍റെ മനസ്സില് ഒരൊറ്റ ചിന്ത പോലുമുണ്ടാകാറില്ല. ഞാന് ശൂന്യനാണ്. ഞാന് ഏറ്റെടുക്കുന്ന കര്‍മ്മങ്ങള്‍ക്കാവശ്യമായ കാര്യങ്ങളൊഴികെ വിരളമായേ ഞാന് സംസാരിയ്ക്കാറുള്ളു. എന്‍റെ മനസ്സ് അത്രയേറെ ശൂന്യമായതിനാല് അല്പം ശ്രമം നടത്തിയാല് മാത്രമേ ചിന്തയും സംസാരവും സംഭവിയ്ക്കൂ. ഞാന് വെറുതെ ഇരിയ്ക്കുകയാണെങ്കില്, എനിയ്ക്കു സംസാരിയ്ക്കുന്നതിന് ചിന്തകളോ വാക്കുകളോ ഉണ്ടായിരിയ്ക്കുകയില്ല. ഞാന് പൂര്‍ണ്ണമായും ശൂന്യനാണ്.\nനിങ്ങള് നിശ്ശേഷം ശൂന്യനാണെങ്കില്, മുഴുവന് അസ്തിത്വവും നിങ്ങളില് കൊള്ളുന്നതായിരിയ്ക്കും. നിങ്ങളുടെയുള്ളില് നിറയെ ആശയങ്ങളാണെങ്കില്, അവിടവിടയൊക്കെ നിങ്ങളുടെ ആശയങ്ങള് അസ്തിത്വവുമായി പൊരുത്തപ്പെട്ടേയ്ക്കാം. എന്നാല്, തന്‍റേതെന്നു പറയാവുന്ന ഒന്നും തന്നെ നിങ്ങളിലില്ലെങ്കില്, നിങ്ങള് കേവലമൊരു ശൂന്യമായ ഇടം മാത്രമാണെങ്കില്, അപ്പോള്, മുഴുവന് അസ്തിത്വവും പൂര്‍ണ്ണമായും നിങ്ങളില് കൊള്ളുന്നതായിരിയ്ക്കും. നിങ്ങള് നിശ്ശേഷം, പൂര്‍ണ്ണമായും ശൂന്യനായിത്തീരുകയാണെങ്കില്, ശേഖരിയ്ക്കുന്നതിനു വേണ്ടിയുള്ള ശേഖരിയ്ക്കല് ഉണ്ടാകുകയില്ല.നിങ്ങളുടെ പക്കല് എന്തുണ്ടോ, അതു നിങ്ങള് ആഴത്തിലാസ്വദിയ്ക്കുന്നു. അതവിടെയില്ലെങ്കില് നിങ്ങളതിന്‍റെ അഭാവമാസ്വദിയ്ക്കുന്നു.\nആദ്ധ്യാത്മികത എന്നാൽ എന്താണ് ?\nടൈംസ് നൗ ടിവി ചാനലുമായുള്ള അഭിമുഖസംഭാഷണത്തിൽ, നടിയും സംവിധായികയുമായ നന്ദിത ദാസിനും പരസ്യദാതാവായ പ്രഹ്‌ലാദ് കാക്കറിനും ഒപ്പം, യോഗിയും ആത്മജ്ഞാനിയുമായ…\nജീവിതത്തിൽ എന്ത് പാതയാണ് സ്വീകരിക്കേണ്ടതെന്ന് എങ്ങനെ തീരുമാനിക്കാം? അടിസ്ഥാന ജീവിത തിരഞ്ഞെടുപ്പുകളുമായി പൊരുതുന്നവർക്ക് സദ്‌ഗുരുവിൻ്റെ ചില മാർഗനിർദേശ…


എന്റെ കേരളം; മേളയ്ക്ക് മിഴിവേകി കലാകാരന്മാരായ ജീവനക്കാരും -\nഎന്റെ കേരളം പ്രദര്‍ശന വിപണനമേളയുടെ മൂന്നാം നാള് കാഞ്ഞങ്ങാടിന്റെ സന്ധ്യയ്ക്ക് മിഴിവേകിയത് സര്‍ക്കാര് ജീവനക്കാരുടെ കലാപരിപാടികള്. കേരള ഗസറ്റഡ് ഓഫിസേഴ്സ് അസോസിയേഷന്റെ നേതൃത്വത്തിലാണ് കലാപരിപാടികള് അരങ്ങേറിയത്. പാട്ടും നൃത്തവുമായി ആസ്വാദകര്‍ക്ക് പുത്തന് അനുഭവം സമ്മാനിക്കുകയായിരുന്നു കലാകാരന്മാര്. നാടന്‍പാട്ട്, സംഘനൃത്തം, ചലച്ചിത്രഗാനം തുടങ്ങിയ പരിപാടികള് വേദിയെ നിര്‍വൃതിയിലാഴ്ത്തി.\nരണ്ടാം പിണറായി വിജയന് സര്‍ക്കാറിന്റെ ഒന്നാം വാര്‍ഷികാഘോഷത്തിന്റെ ഭാഗമായി സംഘടിപ്പിച്ച എന്റെ കേരളം പ്രദര്‍ശന വിപണന്ന മേളയുടെ സായാഹ്നം സാംസ്‌ക്കാരിക സമന്വയ വേദികളാക്കാന് ജീവനക്കാരുടെ കലാപ്രകടനങ്ങള്‍ക്ക് കഴിഞ്ഞു. വര്‍ണാഭമായ സംഘനൃത്തം വേദിയെ പുളകം കൊള്ളിച്ചു. നാടന് പാട്ടിന്റെ ശിലുകളും വായ്ത്താരികളും ആസ്വാദകര് ഏറ്റുപിടിച്ചു.\nനീലേശ്വരം ബ്ലോക്ക് പഞ്ചായത്ത് എല്‍എസ്ജിഡി എ ഇ കലേഷ് കരുണാകരന്, പുല്ലൂര് പെരിയ പഞ്ചായത്ത് എല്‍എസ്ജിഡി എ ഇ പി.വി. ഷനജ്, ജില്ലാ പോലീസ് മേധാവിയുടെ സി എ പി. സതീന്ദ്രന്, ജില്ലാ മലേറിയ ഓഫിസര് വി. സുരേശന്, ഡെപ്യൂട്ടി എഡ്യുക്കേഷന് ആന്‍ഡ് മാസ് മീഡിയ ഓഫിസര് സയന, പടന്ന പഞ്ചായത്ത് എല്‍എസ്ജിഡി എഇ കെ. അനിത, എല്‍എസ്ജിഡി അസിസ്റ്റന്റ് എക്സിക്യൂട്ടിവ് എന്‍ജിനിയര് വി. മിത്ര, പട്ല ഹയര് സെക്കന്‍ഡറി സ്‌കൂള് അധ്യാപിക ശ്രീഷ, പിലിക്കോട് പഞ്ചായത്ത് എല്‍എസ്ജിഡി എ ഇ അനസൂര്യ, കാസര്‍കോട് ജിഎസ്ടി ഓഫീസര് ദിവ്യ, പടന്ന ഗ്രാമപഞ്ചായത്ത് സെക്രട്ടറി നിര്‍മല എന്നിവരടങ്ങിയ സംഘമാണ് പരിപാടികള് അവതരിപ്പിച്ചത്.